ഈസി ജെറ്റ് വിമാനത്തിൽ ബാക്ക് ലെസ്സ് സീറ്റുകൾ : യാത്രക്കാരന്റെ പോസ്റ്റ് വൈറലായി | Malayalam UK\nAugust 08 01:00 2019 by News Desk\tPrint This Article\nഈസി ജെറ്റ് കമ്പനിയുടെ വിമാനത്തിൽ യാത്ര ചെയ്ത യാത്രക്കാരിൽ ഒരാൾ, വിമാനത്തിലെ ബാക്ക് ലെസ്സ് ഇരിപ്പിടങ്ങളുടെ ചിത്രം ഇന്റർനെറ്റിൽ പോസ്റ്റ് ചെയ്തത് വൈറലായി . ല്യൂട്ടൻ മുതൽ ജനീവ വരെയുള്ള യാത്രയ്ക്കിടയിലാണ് വിമാനയാത്രികയായ സ്ത്രീ തന്റെ കാമുകന് വിമാനത്തിലെ ചാരില്ലാത്ത ഇരിപ്പിടങ്ങളുടെ ചിത്രം അയച്ചു കൊടുത്തത്. ഉടൻതന്നെ ആ ചിത്രം ഇന്റർനെറ്റിൽ വയറൽ ആക്കുകയും ചെയ്തു. റയനിയർ കമ്പനി ചെയ്തതുപോലെയുള്ള ചെലവ് ചുരുക്കൽ നയത്തിന്റെ ഭാഗമായിട്ടാകും ചാരില്ലാത്ത ഇരിപ്പിടങ്ങൾ എന്ന് അദ്ദേഹം ട്വീറ്റ് ചെയ്തിരുന്നു.\nഅയർലൻഡിലെ ചെലവ് ചുരുങ്ങിയ വിമാന സർവീസുകളിൽ ഒന്നാണ് റയനിയർ. യാത്രയിലുടനീളം ആ സീറ്റിൽ തന്നെ ഇരുത്തുകയും, മറ്റൊരു സീറ്റ് അനുവദിച്ചു കൊടുക്കുക്കാതിരിക്കുകയും ചെയ്തതായി ട്വീറ്റിലുണ്ട്. ഈസി ജെറ്റ് കമ്പനി ആ ചിത്രം നീക്കം ചെയ്യാനായി അഭ്യർത്ഥിച്ചെങ്കിലും, ചിത്രം പോസ്റ്റ് ചെയ്ത ഹാരിസ് തയ്യാറായില്ല.\nഎന്നാൽ ചിത്രം കമ്പനിയെ അപകീർത്തിപ്പെടുത്താനായി പോസ്റ്റ് ചെയ്തതാണെന്നും, അത്തരം സീറ്റുകളിൽ ഒരു യാത്രക്കാരെയും ഇരിക്കാൻ അനുവദിച്ചില്ലെന്നും കമ്പനി വക്താക്കൾ അറിയിച്ചു. സുരക്ഷയാണ് തങ്ങൾക്ക് ഏറ്റവും പ്രാധാന്യമെന്നും, യാത്രക്കാർ സുരക്ഷിതരായി ഇരിക്കാനുള്ള എല്ലാ മാർഗങ്ങളും എടുത്തിരുന്നുവെന്നും അവർ അറിയിച്ചു.\nഐറിഷ് ബാക്ക്‌സ്റ്റോപ്പ് ബ്രെക്‌സിറ്റിന്റെ അവിഭാജ്യ ഘടകം; വിഷയത്തില് വീണ്ടും ചര്‍ച്ചക്കില്ലെന്ന് മൈക്കിള് ബാര്‍ണിയര്\nഐറിഷ് ബാക്ക്‌സ്‌റ്റോപ്പിന് സമയ പരിധി ലഭിക്കുമെന്ന് പ്രതീക്ഷ അസ്തമിച്ചുവെന്ന് താന് പറഞ്ഞിട്ടില്ലെന്ന് അറ്റോര്‍ണി ജനറല് ജെഫ്രി കോക്‌സ്\nMain NewsSocial MediaUK


Facebook’s first smartwatch with dual cameras, heart rate monitor may arrive next year - Tech - Malayalam News\nആദ്യ സ്മാർട്ട് വാച്ച് വിപണിയിൽ ഇറക്കാനുള്ള തയ്യാറെടുപ്പിലാണ് ഫേസ്ബുക്ക്. ഹെർട്ട് റേറ്റ് മോണിറ്റർ, രണ്ട് ഡിറ്റാച്ചബിൾ ക്യാമറ എന്നിവ അടങ്ങിയ ഒരു സ്മാർട്ട് വാച്ച് അടുത്ത സമ്മറിൽ അവതരിപ്പിക്കുമെന്നാണ് സൂചന. ഈ സ്മാർട്ട് വാച്ചിനെക്കുറിച്ച് ഇതുവരെ ലഭിച്ച സൂചനകൾ പരിശോധിക്കാം.\n2022 ഓടെ ഫേസ്ബുക്ക് ആദ്യത്തെ സ്മാർട്ട് വാച്ച് പുറത്തിറക്കുമെന്നാണ് ദി വെർജ് റിപ്പോർട്ട് ചെയ്യുന്നത്. വീഡിയോകളും ചിത്രങ്ങളും പകർത്തുന്നതിനായി ഊരി മാറ്റാവുന്ന രണ്ട് ക്യാമറകളും ഡിസ്പ്ലേയുമായാണ് സ്മാർട്ട് വാച്ച് വരുന്നത്. വാച്ചിൻ്റെ ഒരു ക്യാമറ മുൻ വശത്തും മറ്റൊന്ന് പിൻവശത്തും ആയിരിക്കും.\nവീഡിയോ കോൾ ചെയ്യാം\nഫേസ്ബുക്ക് സ്മാർട്ട് വാച്ച് ഉപയോഗിച്ച് ഉപയോക്താക്കൾക്ക് വീഡിയോ കോൾ ചെയ്യാമെന്നും റിപ്പോർട്ടുണ്ട്. മുൻവശത്തെ ക്യാമറ വീഡിയോ കോളിംഗ് ആവശ്യങ്ങൾക്കായി നൽകിയിരിക്കുന്നു. എന്നാൽ,രണ്ടാമത്തെ ക്യാമറ ഉപയോഗിക്കുന്നതിന് ഉപയോക്താക്കൾ സ്റ്റെയിൻലെസ് സ്റ്റീൽ ഫ്രെയിമിൽ നിന്ന് വാച്ച് ഊരി മാറ്റേണ്ടതുണ്ട്.\nഫേസ്ബുക്ക് ഫോണും പ്രതീക്ഷിക്കാമോ?\nഫേസ്ബുക്ക് ഉപയോക്താക്കൾ സ്മാർട്ട് വാച്ച് ഉപയോഗിക്കുന്നതുപോലെ വാച്ച് ഉപയോഗിക്കണമെന്ന് സക്കർബർഗ് ആഗ്രഹിക്കുന്നു. ഫേസ്ബുക്ക് ലോഞ്ച് ചെയ്യാൻ ഉദ്ദേശിക്കുന്ന ഒരേയൊരു ഉപകരണം ഒരു സ്മാർട്ട് വാച്ച് ആയിരിക്കില്ല, കൂടുതൽ ഉപഭോക്തൃ ഉപകരണങ്ങൾ നിർമ്മിക്കാൻ കമ്പനിക്ക് കൂടുതൽ പദ്ധതികളുണ്ട്.\nഫോണുമായി കണക്റ്റ് ചെയ്യേണ്ട\nഫേസ്ബുക്ക് സ്മാർട്ട് വാച്ചിനെക്കുറിച്ചുള്ള മറ്റൊരു രസകരമായ കാര്യം, ഇത് പ്രവർത്തിപ്പിക്കാൻ സ്മാർട്ട്‌ഫോണുമായി കണക്റ്റ് ചെയ്യേണ്ട എന്നതാണ്. എൽടിഇ കണക്റ്റിവിറ്റിയെ പിന്തുണയ്ക്കുന്നതിനായി സോഷ്യൽ മീഡിയ ഭീമൻ യുഎസിലെ മികച്ച കാരിയറുമായി പ്രവർത്തിക്കുന്നുണ്ട്.\nവില എത്ര ആകും?\nവിലനിർണ്ണയത്തെ സംബന്ധിച്ചിടത്തോളം, സ്മാർട്ട് വാച്ചിന് 400 ഡോളർ (ഏകദേശം 29,000 രൂപ) വിലയുണ്ടെന്ന് ദി വെർജ് റിപ്പോർട്ട് ചെയ്യുന്നു. എന്നിരുന്നാലും, ഇതുവരെ ഒന്നും സ്ഥിരീകരിച്ചിട്ടില്ല. സ്മാർട്ട് വാച്ചിന്റെ പേര് ഫേസ്ബുക്ക് ഇതുവരെ തീരുമാനിച്ചിട്ടില്ല.\nവാച്ച് വൈറ്റ്, ബ്ലാക്ക്, ഗോൾഡ് കളർ ഓപ്ഷനുകളിൽ ലഭ്യമാകുമെന്ന് റിപ്പോർട്ട് വെളിപ്പെടുത്തുന്നു. സ്മാർട്ട് വാച്ചിന്റെ ആദ്യ തലമുറ 2022 ൽ ഫേസ്ബുക്ക് ലോഞ്ച് ചെയ്യും.


കൊറോണ ബാധിച്ച് സംസ്ഥാനത്ത് ഒരാള് കൂടി മരിച്ചു: ഇതോടെ സംസ്ഥാനത്തെ ആകെ കോവിഡ് മരണം 17 ആയി. -\nകൊറോണ ബാധിച്ച് സംസ്ഥാനത്ത് ഒരാള് കൂടി മരിച്ചു. നോര്‍ത്ത് ചാലക്കുടി കോമ്പാറക്കാരന് ചാക്കോയുടെ മകന് ഡിന്നി ചാക്കോ(42) ആണ് മരിച്ചത്. തൃശൂര് മെഡിക്കല് കോളേജില് ചികിത്സയിലായിരുന്നു അദ്ദേഹം. ഇതോടെ സംസ്ഥാനത്തെ ആകെ കോവിഡ് മരണം 17 ആയി.\nസംസ്ഥാനത്ത് ഇതുവരെ കോവിഡ് ബാധിച്ചത് 1,914പ്പേർക്കാണ്, അതിൽ 803 പേര് രോഗമുക്തി നേടി. നിലവില് 1,095 പേരാണ് വിവിധ ജില്ലകളിലായി ചികിത്സയില് കഴിയുന്നത്. മെയ് 12ന് മാലിയില് നിന്നെത്തിയ ഡിന്നി ചാക്കോയ്ക്ക് മെയ് 16നാണ് കോവിഡ് സ്ഥിരീകരിച്ചത്. തുടര്‍ന്ന് തൃശൂര് മെഡിക്കല് കോളേജില് ചികിത്സയിലിരിക്കെ രോഗം മൂര്‍ച്ഛിച്ചു, അതിനാൽ രണ്ടാഴ്ച മുമ്പ് ഇദ്ദേഹത്തെ വെന്റിലേറ്ററിലേക്ക് മാറ്റിയിരുന്നു.\nഡിന്നിക്കൊപ്പം ഭാര്യയ്ക്കും മകനും അമ്മയ്ക്കും കോവിഡ് സ്ഥിരീകരിച്ചിരുന്നു. അമ്മ ഇപ്പോഴും കോവിഡ് ചികിത്സയില് കഴിയുകയാണ്. ഭാര്യയും മകനും രോഗമുക്തി നേടി. സംസ്ഥാനത്ത് കൊറോണ രോഗികളുടെ എണ്ണം വര്‍ദ്ധിക്കുമെന്ന് പ്രതീക്ഷിച്ചത് തന്നെയാണെന്ന് ആരോഗ്യ മന്ത്രി കെ.കെ.ശൈലജ പറഞ്ഞു. സംസ്ഥാനത്ത് പത്ത് ശതമാനം പേര്‍ക്കാണ് സമ്പര്‍ക്കത്തിലൂടെ രോഗം സ്ഥിരീകരിച്ചത്.\nഇത് നിയന്ത്രിച്ചാൽ കോവിഡ് നിരക്ക് കുറയും. അതിനായി സർക്കാർ പുറപ്പെടുവിപ്പിക്കുന്ന നിർദേശങ്ങൾ എല്ലാവരും പാലിക്കണമെന്നും ആരോഗ്യമന്ത്രി പറഞ്ഞു. സര്‍ക്കാര് നിര്‍ദ്ദേശം പാലിച്ചാല് മരണ നിരക്ക് കുറയ്ക്കാന് കഴിയും. പ്രായമായവര് മറ്റ് അസുഖങ്ങളുള്ളവരും പ്രത്യേകം ശ്രദ്ധിക്കണം. വരുന്ന ആളുകളില് നിന്നും മറ്റുള്ളവരിലേക്ക് രോഗം പകരാതിരിക്കാന് പ്രത്യേകം ശ്രദ്ധിക്കണമെന്നും മന്ത്രി പറഞ്ഞു.\nTags : CoronaViruscovid DeathCovid19Health MinisterK. K. ShailajaKeralathrissurunique timesUniqueTimesMalayalam\nPrevious Postകീര്‍ത്തി സുരേഷ് ചിത്രം ‘പെന്‍ഗ്വിൻ്റെ’ ടീസർ പുറത്തുവിട്ടു.\nNext Postസംസ്ഥാനത്ത് കോവിഡ് ബാധിതരുടെ എണ്ണം 2000 കടന്നു.


''മാസ്ക് ഒന്ന് മാറ്റാമോ, ആ മുഖമൊന്ന് ഇവര് കണ്ടോട്ടെ...''\n''മാസ്ക് ഒന്ന് മാറ്റാമോ, ആ മുഖമൊന്ന് ഇവര് കണ്ടോട്ടെ...'' ചിരി പടര്‍ത്തി മമ്മൂട്ടിയോടുള്ള സിദ്ദിഖിന്‍റെ ചോദ്യം, വീഡിയോ\nതാരസംഘടനയായ അമ്മയുടെ പുതിയ ആസ്ഥാന മന്ദിരത്തിന്‍റെ ഉദ്ഘാടനത്തിനിടെയാണ് സംഭവം\n06 Feb, 2021 at 12:20 PM\nഅമ്മ സംഘടനയുടെ പുതിയ മന്ദിരം ഉദ്ഘാടനം ഇന്ന് കൊച്ചിയില് നടന്നിരുന്നു. മലയാളത്തിലെ പ്രമുഖ താരങ്ങളായ മമ്മൂട്ടിയും മോഹന്‍ലാലുമെല്ലാം ചടങ്ങില് സന്നിഹിതരായിരുന്നു. ചടങ്ങിനിടയില് പ്രസംഗിക്കാനെത്തിയ മമ്മൂട്ടിയോട് നടന് സിദ്ദിഖ് നടത്തിയ അഭ്യര്‍ത്ഥനയാണ് ഇപ്പോള് സോഷ്യല് മീഡിയയില് ട്രെന്‍റിങ്.\nകോവിഡ് പ്രോട്ടോക്കോള് പാലിച്ച് മാസ്ക് ധരിച്ച് സംസാരിക്കാനെത്തിയ മമ്മൂട്ടിയോട് ''മാസ്ക് ഒന്ന് മാറ്റാമോ, ആ മുഖമൊന്ന് ഇവര് കണ്ടോട്ടെ '' എന്നാണ് സിദ്ദിഖ് പറഞ്ഞത്. ഇതിന് ഒരു ചിരി മറുപടി നല്‍കി മാസ്ക് മാറ്റി മമ്മൂട്ടി പ്രസംഗം തുടര്‍ന്നു. എനിക്ക് രോഗം ഉണ്ടെങ്കില് മറ്റാര്‍ക്കും അത് പകരാതിരിക്കാനാണ് മാസ്ക് വച്ചതെന്നും മമ്മൂട്ടി പറഞ്ഞു.\n10 കോടി മുതല് മുടക്കില് എല്ലാവിധ അത്യാധുനിക സംവിധാനങ്ങളോട് കൂടിയാണ് അമ്മയുടെ പുതിയ കെട്ടിടം നിര്‍മ്മിച്ചിരിക്കുന്നത്. കലൂര് ദേശാഭിമാനി റോഡില് നിര്‍മ്മിച്ച കെട്ടിടം ഉദ്ഘാടനം ചെയ്തത് മമ്മൂട്ടിയും മോഹന്‍ലാലും ചേര്‍ന്നായിരുന്നു.\nകോവിഡിന്‍റെ പശ്ചാത്തലത്തില് സിനിമ ഇന്‍ഡസ്ട്രിക്കുണ്ടായ സാമ്പത്തിക നഷ്ടം മറികടക്കാന് പുതിയ സിനിമ നിര്‍മ്മിക്കുമെന്ന പ്രഖ്യാപനവും അമ്മ പ്രസിഡന്‍റ് മോഹന്‍ലാല് നടത്തി. ഫസ്റ്റ് ലുക്ക് പോസ്റ്ററും പുറത്തുവിട്ടു. സിനിമയുടെ കഥ, തിരക്കഥ, സംഭാഷണം ടി.കെ രാജീവ് കുമാര് ആണ്. പ്രിയദര്‍ശനും ടി.കെ രാജീവ് കുമാറും ചേര്‍ന്നായിരിക്കും ചിത്രം സംവിധാനം ചെയ്യുക. സിനിമയുടെ പേര് പുറത്തുവിട്ടിട്ടില്ല. ചിത്രത്തിന്‍റെ പേര് നിര്‍ദേശിക്കാന് പ്രേക്ഷകര്‍ക്കാണ് അവസരം.


Kochi Going To Dip-Delhi Beats Kochi By 38 Runs\nSaturday 30th April 2011 5:22pm\nകൊച്ചിയില് കൊമ്പന്‍മാര്‍ക്ക് വീണ്ടും കാലിടറി\nSaturday 30th April 2011 5:05pm\nകൊച്ചി: ഐപിഎല്ലില് സ്വന്തം ഗ്രൗണ്ടിലും കൊച്ചി ടസ്‌കേഴ്‌സിന് പരാജയം. ഡല്‍ഹി ഡെയര് ഡെവിള്‍സിനെതിരേ 158 റണ്‍സ് വിജയലക്ഷ്യവുമായി ഇറങ്ങിയ കൊച്ചി ബാറ്റിംഗില് വീണ്ടും നിരാശപ്പെടുത്തി. 38 റണ്‍സിനാണ് ടസ്‌കേഴ്‌സിനെ ഡല്‍ഹി കീഴടക്കിയത്.\nകൊച്ചിയുടെ തുടര്‍ച്ചയായ മൂന്നാംതോല്‍വിയാണിത് . തുടക്കം മുതല് ബാറ്റിംഗ് തകര്‍ച്ച നേരിട്ട കൊച്ചിയെ രവീന്ദ്ര ജഡേജയും ഹോഡ്ജും ഒരു ഘട്ടത്തില് രക്ഷിക്കാന് ശ്രമിച്ചെങ്കിലും ഫലം കണ്ടില്ല. 119 റണ്‍സിന് കൊച്ചിയുടെ സ്‌കോര് ബോര്‍ഡ് നിലച്ചു.\nതുടക്കത്തില് തന്നെ മുന് നിര വിക്കറ്റുകള് നഷ്ടമായതോടെ കൊച്ചി സമ്മര്‍ദ്ദത്തിലാവുകയായിരുന്നു. ഓപ്പണര്‍മാരായ മക്കല്ലം ഏഴ് റണ്‍സിനും ക്ലിഞ്ചര് റണ്ട് റണ്‍സിനും പുറത്തായപ്പോള് തുടര്‍ന്നെത്തിയവരും അതേ പാതയിലായിരുന്നു. പാര്‍ഥിവ് പട്ടേല് ഒരു റണ്‍സെടുത്ത് കൂടാരം കയറി. തുടര്‍ന്നെത്തിയ ജയവര്‍ധനെ രക്ഷാപ്രവര്‍ത്തനത്തിന് ശ്രമിച്ചെങ്കിലും വിജയിച്ചില്ല. വ്യക്തിഗത സ്‌കോര് 18 റണ്‍സില് നില്‍ക്കേ അഗാര്‍ക്കറുടെ പന്തില് സേവാഗ് ജയവര്‍ധനെയേ പിടികൂടി.\n31 റണ്‍സെടുത്ത രവീന്ദ്ര ജഡേജയാണ് കൊച്ചിയുടെ ടോപ് സ്‌കോറര്. ബ്രാഡ് ഹോഡ്ജ് 27 റണ്‍സും ബാലചന്ദ്ര അഖില് 13 റണ്‍സും വിനയ് കുമാര് 11 റണ്‍സുമെടുത്തു. രമേശ് പവാറും ശ്രീശാന്തും പൂജ്യരായി മടങ്ങി. 18.5 ഓവറില് തുടര്‍ച്ചയായ മൂന്നാമത്തെ പരാജയം സമ്മതിച്ച് കൊച്ചി കെട്ട്‌കെട്ടാന് ഒരുങ്ങുകയായിരുന്നു. നാല് ഓവര് എറിഞ്ഞ ശ്രീശാന്ത് 10 റണ്‍സ് മാത്രം വിട്ടുകൊടുത്ത് രണ്ട് വിക്കറ്റുകള് വീഴ്ത്തി. ഒരു മെയ്ഡന് ഓവറും ശ്രീയുടെ സ്‌പെല്ലില് ഉള്‍പ്പെടും.\nആദ്യം ബാറ്റ് ചെയ്ത ഡല്‍ഹി സേവാഗിന്റെ പ്രകടനത്തിലാണ് ഭദ്രമായ നിലയിലെത്തിയത്. 80 റണ്‍സെടുത്ത സേവാഗാണ് ടോപ് സ്‌കോറര്. ഡല്‍ഹിക്ക് വേണ്ടി യോഗേഷ് നാഗര് 22 റണ്‍സും ട്രാവീസ് ബര്‍ട്ട് 20 റണ്‍സും ഇര്‍ഫാന് പഠാന് 10 റണ്‍സും നേടി. മോര്‍ക്കലും വാര്‍ഡര് മെര്‍വേയും ഡല്‍ഹിക്ക് വേണ്ടി മൂന്ന് വിക്കറ്റുകള് വീതം വീഴ്ത്തി. ഇര്‍ഫാന് പഠാനും അജിത് അഗാര്‍ക്കറും രണ്ട് വിക്കറ്റുകള് വീതം വീഴ്ത്തി തങ്ങളുടെ ദൗത്യം പൂര്‍ത്തിയാക്കി.\nപഴുതുകളടക്കാന് കഴിയാത്ത കൊച്ചിക്ക് അധിക റണ്ണൊഴുക്ക് തടയാന് ഇന്നും ആയില്ല. 16 റണ്‍സാണ് എക്‌സ്ട്രാകളിലൂടെ കൊച്ചിയുടെ ബൗളര്‍മാരുടെ സംഭാവന.


എൽ വുഡ്‌വാർഡ് സ്ഥാനം ഒഴിഞ്ഞു. ഫെബ്രുവരി2മുതൽ യുണൈറ്റഡിന് പുതിയ ചീഫ് എക്സിക്യൂട്ടീവ് ഓഫീസർ.\n2022 ഫെബ്രുവരി 1 മുതൽ മുൻ ഗ്രൂപ്പ് മാനേജിങ് ഡയറക്ടർ ആയിരുന്ന റീചാർഡ് അർനോൾഡ് ചീഫ് എക്സിക്യൂട്ടീവ് ഓഫീസറായി സ്ഥാനമേല്ക്കും. എക്സിക്യൂട്ടീവ് വൈസ് ചെയർമാൻ എന്നാ പോസ്റ്റിൽ നിന്നും എൽ വുഡ്‌വാർഡ് രാജിവെച്ചു.\nഎനിക്ക് ഇങ്ങനെ ഒരു അവസരം ലഭിച്ചതിൽ അഭിമാനിക്കുന്നു. എന്നാൽ കഴിയുന്ന വിധം ഞാൻ ടീമിന് വേണ്ടി പ്രയത്നിക്കും എന്ന് നിയുക്ത ചീഫ് എക്സിക്യൂട്ടീവ് ഓഫീസറായ റീചാർഡ് അർനോൾഡ് പ്രതികരിച്ചു.\nടീമിന്റെ കോ -ചെയർമാനായ ജോയൽ ഗ്ലാസർ എഡ് വുഡ്‌വാർഡിന്റെ പതിനാറു വർഷത്തെ സേവനത്തിനു നന്ദി അറിയിച്ചു.\nഞങ്ങൾ ഇനി റീചാർഡ് അർനോൾഡിന്റെ കാലത്തേക്ക് നോക്കുകയാണ്. അയാളുടെ നേതൃമികവിൽ ടീം ഉന്നതങ്ങളിൽ എത്തട്ടെ.സ്റ്റേഡിയം നിർമാണത്തിലും ആരാധകരുമായും നല്ല ബന്ധം സ്ഥാപിക്കാനും അയാൾക്ക് സാധികട്ടെ എന്ന് കൂടി ഗ്ലാസർസ് കൂട്ടി ചേർത്തു.\n2005 ൽ സ്ഥാനമേറ്റ് എഡ് വുഡ്വാർഡിന്റെ കാലത്ത് യൂണിറ്റേഡിലേക്ക് കിരീടം എത്തിയെങ്കിലും ഫെർഗിക്ക് ശേഷം അയാൾക്ക് പറ്റിയ ഒരു പകരക്കാരനെ കണ്ടെത്താൻ സാധിക്കാത്തത് അയാളുടെ ജീവിതത്തിൽ ആരാധക വെറുപ്പ് സമ്മാനിച്ചു.റീചാർഡ് അർനോൾഡിന്റെ തന്റെ നേതൃ മികവ് കൊണ്ട് അയാൾക്ക് ടീമിനെ ഉന്നതങ്ങളിൽ എത്തിക്കാൻ സാധിക്കട്ടെ


കര്‍ഷകര് കൂടുതല് ദരിദ്രരാവുമ്പോള് സര്‍ക്കാര് ജീവനക്കാര് പണക്കാരാവുന്നു- മേഘാലയ ഗവര്‍ണര് | Farmers Getting Poorer| Government Officials Richer says Meghalaya Governor\nഒരു കര്‍ഷകന് വിതക്കുന്നതെല്ലാം വിലയില്ലാത്തതും അയാള് വാങ്ങുന്നതെല്ലാം വിലകൂടിയതുമായി മാറുകയാണ്.\nSatya Pal Malik. File photo: PTI\nഭാഗ്പത് : കേന്ദ്ര സര്‍ക്കാരിന്റെ കര്‍ഷക നിയമത്തിനെതിരെ സമരം ചെയ്യുന്ന കര്‍ഷകര്‍ക്ക് പിന്തുണയുമായി മേഘാലയ ഗവര്‍ണര് സത്യപാല് മാലിക്. കര്‍ഷകരെ അപമാനിക്കരുതെന്ന് പ്രധാനമന്ത്രി നരേന്ദ്രമോദിയോടും ആഭ്യന്തര മന്ത്രി അമിത് ഷായോടും സത്യപാല് മാലിക് ആവശ്യപ്പെട്ടു.\nവിളകള്‍ക്ക് താങ്ങുവില ഏര്‍പ്പെടുത്തുന്നതിന് നിയമപരമായ ഉറപ്പ് നല്‍കിയിരുന്നെങ്കില് കര്‍ഷകര് അനുകൂല നിലപാട് സ്വീകരിക്കുമായിരുന്നു. കര്‍ഷക നേതാവ് രാകേഷ് ടികായത്തിനെ അറസ്റ്റില് നിന്ന് സംരക്ഷിച്ചത് താനാണെന്നും സത്യപാല് മാലിക് അവകാശപ്പെട്ടു.\nകര്‍ഷകരെ ബലപ്രയോഗത്തിലൂടെ നീക്കാന് കേന്ദ്ര സര്‍ക്കാര് ശ്രമിക്കരുത്. അവരെ ഡല്‍ഹിയില് നിന്ന് വെറും കയ്യോടെ പറഞ്ഞയക്കരുത്. കര്‍ഷകര്‍ക്ക് അനുകൂലമായ ഒരു നിയമം പോലും രാജ്യത്തില്ല. കര്‍ഷകരെയും സൈനികരെയും തൃപ്തിപ്പെടുത്താതെ രാജ്യത്തിന് മുന്നോട്ട് പോകാനാവില്ല.\nകര്‍ഷകര് കൂടുതല് കൂടുതല് ദരിദ്രരായിക്കൊണ്ടിരിക്കുമ്പോള് സര്‍ക്കാര് ജീവനക്കാര്‍ക്ക് സ്ഥിരമായി ശമ്പളം വര്‍ധിച്ചുകൊണ്ടിരിക്കുകയാണ്. ഒരു കര്‍ഷകന് വിതക്കുന്നതെല്ലാം വിലയില്ലാത്തതും അയാള് വാങ്ങുന്നതെല്ലാം വിലകൂടിയതുമായി മാറുകയാണ്. എങ്ങനെയാണ് തങ്ങള് ദരിദ്രരായതെന്ന് കര്‍ഷകര്‍ക്ക് പോലും അറിയില്ലെന്നും സത്യപാല് മാലിക് പറഞ്ഞു. കേന്ദ്ര സര്‍ക്കാരിന്റെ പുതിയ കര്‍ഷക നിയമങ്ങളെയും സത്യപാല് മാലിക് വിമര്‍ശിച്ചു.\nContent Highlights: Farmers Getting Poorer, Government Officials Richer says Meghalaya Governor\nരണ്ട് പ്രമുഖര്‍ക്ക് അനുകൂലമായി തീരുമാനമെടുക്കാന് 300 കോടി ഓഫര് വന്നു- ഗവര്‍ണറുടെ വെളിപ്പെടുത്തല്


ടി.വി. രമണി - വിക്കിപീഡിയ\nപ്രമുഖനായ വയലിൻ വിദ്വാനായിരുന്നു ടി.വി. രമണി( മരണം : 23 നവംബർ 2012). ലാൽഗുഡി സമ്പ്രദായവും സ്വന്തം കുടുംബത്തിൽ നിന്നുള്ള പാരമ്പര്യ ശൈലിയും കോർത്തിണക്കി രമണി വയലിൻ വാദനത്തിൽ തന്റേതായ ശൈലി കൊണ്ടുവന്നു. ചെമ്പൈ വൈദ്യനാഥ ഭാഗവതർ, എൻ.ഡി. രാമനാഥൻ, എസ്. രാമനാഥൻ, കെ.ജെ. യേശുദാസ് തുടങ്ങിയ പ്രഗല്ഭർക്കൊപ്പം രമണി തന്റെ വയലിനിൽ അകമ്പടിയേകിയിട്ടുണ്ട്. 1983ൽ ബർലിനിൽ നടന്ന ലോക സംഗീതോത്സവത്തിൽ പങ്കെടുത്തിട്ടുണ്ട്.\nതൃപ്പൂണിത്തുറയിലെ സംഗീത പാരമ്പര്യമുള്ള വലിയപറമ്പ് മഠം കുടുംബത്തിൽ വിശ്വനാഥഭാഗവതരുടെയും മീനാക്ഷിയമ്മയുടെയും മകനായി ജനിച്ചു. എം.എസ്. നാരായണസ്വാമിയിൽ നിന്നുമാണ് സംഗീതത്തിന്റെ ബാലപാഠം അഭ്യസിച്ചത്. 13-ാംവയസ്സിൽ പ്രമുഖ വയലിൻ വിദ്വാൻ ലാൽഗുഡി വി. ഗോപാല അയ്യരുടെ കീഴിൽ ഗുരുകുല സമ്പ്രദായത്തിൽ വയലിൻ പഠിച്ചുതുടങ്ങി.\nതിരുവനന്തപുരത്തെ സ്വാതിതിരുനാൾ സംഗീത അക്കാദമിയിൽ നിന്ന് 1956 ൽ ഗാനഭൂഷണം പാസായി, അവിടെത്തന്നെ കുറച്ചുകാലം അധ്യാപകനായി. പിന്നീട് ആകാശവാണിയുടെ തൃശ്ശൂർ നിലയം തുടങ്ങിയപ്പോൾ വയലിനിസ്റ്റായി നിയമനം ലഭിച്ചു. 1999-ലാണ് തൃശ്ശൂർ ആകാശവാണിയിൽ നിന്ന് അദ്ദേഹം വിരമിക്കുന്നത്.\nഇതിനുശേഷം ചെന്നൈയിലെത്തിയ രമണി സംഗീതജ്ഞനും ജ്യേഷ്ഠസഹോദരനുമായ ഡോ.ടി.വി. ഗോപാലകൃഷ്ണന്റെ ചെന്നൈയിലുള്ള സംഗീതപഠന അക്കാദമിയിൽ അധ്യാപകനായി പ്രവർത്തിച്ചു.\nകേരള സംഗീത നാടക അക്കാഡമി പുരസ്കാരം\nകേന്ദ്ര സംഗീത നാടക അക്കാഡമി വിശിഷ്ട അംഗത്വം\nകാഞ്ചി ശങ്കരാചാര്യ പുരസ്കാരം\nകേന്ദ്ര സാംസ്കാരികവകുപ്പിന്റെ സീനിയർ ഫെലോഷിപ്പ്,\n"https://ml.wikipedia.org/w/index.php?title=ടി.വി._രമണി&oldid=2282826" എന്ന താളിൽനിന്ന് ശേഖരിച്ചത്\nകേന്ദ്ര സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ\nഈ താൾ അവസാനം തിരുത്തപ്പെട്ടത്: 01:01,3ഡിസംബർ 2015.


40000 new projects started under Kudumbashree mission in Kerala - Malayalam Goodreturns\n» കുടുംബശ്രീ വഴി പുതുതായി സംസ്ഥാനത്ത് ആരംഭിച്ചത് 4,0000 സംരംഭങ്ങള്, ആകെ ബജറ്റ് വിഹിതം 1749 കോടി\nPublished: Friday, January 29, 2021, 20:55 [IST]\nതിരുവനന്തപുരം: കുടുംബശ്രീ വഴി പുതുതായി സംസ്ഥാനത്ത് ആരംഭിച്ചത് 4,0000 സംരംഭങ്ങള്. നിലവിൽ മൂന്ന് ലക്ഷത്തോളം അയൽക്കൂട്ടങ്ങളിലായി 45 ലക്ഷം വനിതാ അംഗങ്ങളാണ് കുടുംബശ്രീയിലുളളത്. പട്ടിണിയില്ലാതാക്കാൻ കേരളം ആരംഭിച്ച ദാരിദ്ര്യ നിർമ്മാർജന മിഷനാണ് കുടുംബശ്രീ. കുടുംബങ്ങളുടെ ഉന്നതിയും സ്ത്രീകളുടെ പുരോഗതിയും സമൂഹത്തിന്റെ അഭിവൃദ്ധിയും ലക്ഷ്യംവച്ചാണ് കുടുംബശ്രീയിലൂടെ പദ്ധതികൾ ആവിഷ്‌കരിക്കുന്നത് എന്ന് സർക്കാർ വ്യക്തമാക്കുന്നു.\nകഴിഞ്ഞ നാലര വർഷം വളർച്ചയുടെ പടവുകളിലേക്കാണ് കുടുംബശ്രീ സംഘടനാ സംവിധാനത്തെ ഉയർത്തിയത്. 2015-16 ൽ 75 കോടി രൂപയോളമുണ്ടായ കുടുംബശ്രീയുടെ ബജറ്റ് വിഹിതം 2021-22 ലെ ബജറ്റിൽ എത്തുമ്പോൾ 260 കോടിയിലേക്കാണ് ഉയർന്നത്. കുടുംബശ്രീയിലൂടെ നടപ്പാക്കുന്ന വിവിധ കേന്ദ്രാവിഷ്‌കൃത പദ്ധതികൾക്കുള്ള തുക കൂടി കണക്കാക്കുമ്പോൾ 1749 കോടി രൂപയാണ് കുടുംബശ്രീക്കുള്ള ആകെ ബജറ്റ് വിഹിതം. കുടുംബശ്രീക്കുള്ള സാമ്പത്തിക വിഹിതം വർദ്ധിപ്പിച്ച് സ്ത്രീ ശാക്തീകരണത്തിനും സാമൂഹ്യ പുരോഗതിക്കും ഉപജീവന പ്രവർത്തനങ്ങൾക്കും കൂടുതൽ ഊന്നൽ നൽകാൻ പ്രത്യേക ശ്രദ്ധ നൽകിയെന്നും സർക്കാർ വ്യക്തമാക്കി.\nകുടുംബശ്രീ ഏറ്റവും കാര്യക്ഷമമായ ഉപജീവന മിഷനായി വളർന്നു എന്നതാണ് ഈ കാലയളവിലെ പ്രത്യേകത. നാൽപതിനായിരത്തോളം സംരംഭങ്ങളിലൂടെയാണ് വനിതകൾക്ക് സ്വയം തൊഴിൽ അവസരം ഒരുക്കിയത്. എഴുപതിനായിരത്തോളം സംഘകൃഷി ഗ്രൂപ്പുകളിലൂടെ കാർഷിക മേഖലയിൽ തൊഴിലവസരങ്ങൾ സൃഷ്ടിക്കാനും കുടുംബശ്രീക്ക് സാധിച്ചു. കൊച്ചിൻ മെട്രോയുടെ നടത്തിപ്പ് മുതൽ മാലിന്യനിർമാർജ്ജനം വരെ വൈവിധ്യമാർന്ന പ്രവർത്തനങ്ങളാണ് കുടുംബശ്രീ ഏറ്റെടുത്ത് വിജയകരമായി നടപ്പാക്കുന്നത്. പ്രാദേശിക തലത്തിൽ മാലിന്യ നിർമ്മാർജ്ജനത്തിന് ചുക്കാൻ പിടിക്കുന്ന ഹരിതകർമ്മ സേനയിൽ 25000 ത്തിലധികം വനിതകളാണ് പ്രവർത്തിക്കുന്നത്.\nകഴിഞ്ഞ മൂന്ന് വർഷങ്ങളിലായി കുടുംബശ്രീയിലൂടെ ഉപജീവന പദ്ധതികൾ നടപ്പാക്കാൻ ഒരോ വർഷവും 50 കോടി രൂപയിൽ അധികമുള്ള പ്രത്യേക ഉപജീവന പാക്കേജും സർക്കാർ അനുവദിച്ചു. ഇതുകൂടാതെ റീബിൽഡ് കേരളയുടെ ഭാഗമായി 250 കോടിയുടെ പ്രത്യേക പാക്കേജും അനുവദിച്ചു. സാമൂഹ്യ ക്ഷേമം ലക്ഷ്യമാക്കി തദ്ദേശ സ്വയംഭരണ സ്ഥാപനങ്ങളുടെ സഹകരണത്തോടെ നിരവധി പദ്ധതികളാണ് കുടുംബശ്രീ നടപ്പാക്കിയത്. ഒന്നര ലക്ഷത്തിലധികം അഗതി കുടുംബങ്ങൾക്ക് സംരക്ഷണം നൽകാൻ അഗതി രഹിത കേരളം പദ്ധതിയും മാനസിക വെല്ലുവിളി നേരിടുന്ന കുട്ടികൾക്കായി 150 ഓളം പുതിയ ബഡ്‌സ് സ്‌കൂളുകളും സ്ഥാപിച്ചു. ഒറ്റയ്ക്ക് താമസിക്കുന്നവർക്കായി സ്‌നേഹിത കോളിംഗ് ബെൽ പദ്ധതി ആവിഷ്‌കരിച്ചു.\nസ്ത്രീകൾക്കുള്ള വൺ സ്‌റ്റൊപ്പ് സെന്ററായി എല്ലാ ജില്ലയിലും സ്‌നേഹിത തുടങ്ങി. ഇതോടൊപ്പം 700 തദ്ദേശ സ്ഥാപനങ്ങളിൽ ജെന്റർ റിസോഴ്‌സ് സെന്ററുകൾ സ്ഥാപിച്ചും കുടുംബശ്രീ പ്രവർത്തന മേഖല വ്യാപിപ്പിച്ചു. കേരളത്തിനു പുറമെ ഇരുപതോളം സംസ്ഥാനങ്ങളിൽ നാഷണൽ റിസോഴ്‌സ് ഓർഗനൈസേഷൻ രീതിയിൽ പ്രവർത്തനം നടത്തുന്നതിലേക്ക് മികവ് ഉയർത്താൻ കുടുംബശ്രീക്ക് കഴിഞ്ഞ നാലര വർഷത്തിനുള്ളിൽ സാധിച്ചു. ഉഗാണ്ട, അസർബൈജാൻ, താജിക്കിസ്ഥാൻ തുടങ്ങിയ വിദേശ രാജ്യങ്ങളിൽ അന്താരാഷ്ട്ര തലത്തലുള്ള പരിശീലങ്ങൾ നടത്താനും കുടുംബശ്രീക്ക് അവസരം ലഭിച്ചു. സ്ത്രീ ശാക്തീകരണത്തിലും ദാരിദ്ര്യ നിർമ്മാർജ്ജനത്തിലും പുതിയ മാതൃക സൃഷ്ടിച്ച കുടുംബശ്രീ ഇന്ന് രാജ്യത്തിനകത്തും പുറത്തും പ്രശംസിക്കപ്പെടുന്ന രീതിയിൽ മാറിക്കഴിഞ്ഞു എന്നും സർക്കാർ ചൂണ്ടിക്കാട്ടി.\nRead more about: കേരളം സർക്കാർ kerala budget\n40000 new projects started under Kudumbashree mission in Kerala\nStory first published: Friday, January 29, 2021, 20:55 [IST]


ക്രോസ്ബെൽറ്റ് മണിക്ക് അന്ത്യാഞ്ജലി; സംസ്‌കാരം ഇന്ന് ഉച്ചയ്‌ക്ക് | Malayali Express\nHomeKeralaക്രോസ്ബെൽറ്റ് മണിക്ക് അന്ത്യാഞ്ജലി; സംസ്‌കാരം ഇന്ന് ഉച്ചയ്‌ക്ക്\nക്രോസ്ബെൽറ്റ് മണിക്ക് അന്ത്യാഞ്ജലി; സംസ്‌കാരം ഇന്ന് ഉച്ചയ്‌ക്ക്\nതിരുവനന്തപുരം: അന്തരിച്ച ആദ്യകാല സംവിധായകനും ഛായഗ്രാഹകനുമായ ക്രോസ്ബെൽറ്റ് മണിക്ക് സിനിമാലോകത്തിന്റെ യാത്രാമൊഴി. ശനിയാഴ്ച രാത്രി അന്തരിച്ച അദ്ദേഹത്തിന്റെ സംസ്‌കാര ചടങ്ങുകൾ തിരുവനന്തപുരം തൈക്കാട് ശാന്തികാവാടത്തിൽ ഇന്ന് ഉച്ചയ്‌ക്ക് നടക്കും.\nകാൽനൂറ്റാണ്ടിലേറെയായി സിനിമാലോകത്ത് നിന്ന വിട്ടുനിന്ന മണി ശനിയാഴ്ച രാത്രി എട്ട് മണിയോടെയാണ് അന്തരിച്ചത്. ദേഹാസ്വസ്ഥ്യത്തെ തുടർന്ന് വട്ടിയൂർക്കാവിലെ വസതിയിലായിരുന്നു അന്ത്യം. 86 വയസായിരുന്നു.\nനിരവധി ഹിറ്റ് ചിത്രങ്ങൾ സമ്മാനിച്ച മണിയുടെ യഥാർത്ഥ പേര് കെ. വേലായുധൻ നായർ എന്നായിരുന്നു. പുതിയ ആക്ഷൻ രംഗങ്ങളിലൂടെ മലയാളക്കരയെ ഒന്നടങ്കം ഞെട്ടിച്ച സംവിധായകനായിരുന്നു അദ്ദേഹം. 1970 ൽ രണ്ടാമത്തെ ചിത്രമായ ക്രോസ്ബെൽറ്റ് എന്ന സിനിമയോടെയാണ് അദ്ദേഹം പ്രശസ്തനാകുന്നത്. തുടർന്ന് ആ പേരു തന്റെ പേരിനോടു കൂടി ചേർത്തു. മലയാള ചലച്ചിത്രരംഗത്ത് സിനിമയുടെ പേരിൽ അറിയപ്പെടുന്ന ഏക സംവിധായകൻ ക്രോസ്‌ബെൽറ്റ് മണി ആയിരിക്കും.\nനാല്പതോളം ചലച്ചിത്രങ്ങൾ അദ്ദേഹം സംവിധാനം ചെയ്തിട്ടുണ്ട്. പത്തോളം സിനിമകളൂടെ സിനിമാറ്റോഗ്രാഫർ ആയും പ്രവർത്തിച്ചിട്ടുണ്ട്. മിടുമിടുക്കി (1968), ക്രോസ് ബൽറ്റ് (1970), മനുഷ്യബന്ധങ്ങൾ (1972), പുത്രകാമേഷ്ടി (1972), നാടൻ പ്രേമം (1972), ശക്തി (1972), കാപാലിക (1973), നടീനടന്മാരെ ആവശ്യമുണ്ട് (1974), വെളിച്ചം അകലെ (1975) എന്നിവയാണ് പ്രധാന സിനിമകൾ.\nPrevious articleപ്രവർത്തനം പോര; മന്ത്രി വീണ ജോർജിന്റെ അനുനായികളെ സിപിഎം ലോക്കൽ കമ്മറ്റിയിൽ നിന്ന് ഒഴിവാക്കി\nNext articleമുഴുവൻ തീയേറ്ററുകളിലും മരക്കാർ റിലീസ് ചെയ്യും, പണം നൽകാൻ തയ്യാർ:


നിപ നിയന്ത്രണ വിധേയമെന്ന് വിലയിരുത്തി കേന്ദ്രം; ആരോഗ്യമന്ത്രിയുമായുള്ള കൂടിക്കാഴ്ചയിൽ എയിംസ് ആവശ്യം ആവര്‍ത്തിച്ച് മന്ത്രി കെ കെ ശൈലജ\nഎറണാകുളത്ത് റിപ്പോർട്ട് ചെയ്ത നിപ വൈറസ് ബാധ നിയന്ത്രണവിധേയമായിട്ടുണ്ടെന്ന നിഗമനത്തിലാണ് കേന്ദ്രസര്‍ക്കാരും സംസ്ഥാന സര്‍ക്കാരുമെന്ന് ആരോഗ്യമന്ത്രി കെകെ ഷൈലജ ടീച്ചര്. കേന്ദ്ര ആരോഗ്യമന്ത്രി ഹർഷ വർധനുമായുള്ള കൂടിക്കാഴ്ചയ്ക്ക് ശേഷം മാധ്യങ്ങളോടായിരുന്നു കെകെ ഷൈലജ ടീച്ചറുടെ പ്രതികരണം. പൂനെ വൈറോളജി ഇന്‍സ്റ്റിറ്റ്യൂട്ട് പോലെ ഒരു മേഖലാ കേന്ദ്രം കോഴിക്കോട് സ്ഥാപിക്കണമെന്നാണ് സര്‍ക്കാറിന്റെ ആവശ്യമെന്നും മന്ത്രിയെ ബോധിപ്പിച്ചതായും ആരോഗ്യമന്ത്രി വ്യക്തമാക്കി.\nഅതേസമയം, നിപ വൈറസ് പ്രതിരോധ പ്രവര്‍ത്തനങ്ങളെക്കുറിച്ചും നിലവിലെ സ്ഥിതിഗതികളെക്കുറിച്ചും കേന്ദ്രമന്ത്രി ചോദിച്ചറിഞ്ഞു. സംസ്ഥാനത്ത് നേരിട്ടെത്തി കാര്യങ്ങളറിയാനുള്ള തയ്യാറെടുപ്പിലായിരുന്നു അദ്ദേഹം. നിപബാധ നിലവില് വിധേയമാണെന്നും പ്രതിരോധ പ്രവര്‍ത്തനങ്ങള് ശക്തമായി മുന്നോട്ട് പോകുന്നുണ്ടെന്നും അദ്ദേഹത്തെ അറിയിച്ചിട്ടുണ്ട്. കേന്ദ്രം റീജിയണല് വൈറോളജി സെന്‍ററിന് അനുമതി നല്‍കിയിട്ടുണ്ട്. എന്നാൽ അനുവദിച്ച ഫണ്ട് അപര്യാപ്തമാണ്. കൂടുതല് തുക വേണമെന്നും ലെവല് ത്രീ നിലവാരത്തിലുള്ള ഒരു ലാബ് കേരളത്തില് സ്ഥാപിക്കാന് സഹായം നല്‍കണമെന്നുമാണ് സർക്കാർ നിലപാടെന്നും ശൈലജ ടീച്ചർ വ്യക്തമാക്കുന്നു.\nനിപ ബാധയെക്കുറിച്ചുള്ല ദീര്‍ഘകാല പഠനത്തിന് കേന്ദ്രസര്‍ക്കാര് മുന്‍കൈയെടുക്കും. നിലവില് നിപ ബാധ കണ്ടെത്തിയ യുവാവിന് ചികിത്സ നിശ്ചയിക്കാന് മെഡിക്കല് ബോര്‍ഡ് രൂപീകരിച്ചിട്ടുണ്ട്. കഴിഞ്ഞ തവണ കോഴിക്കോട് നിപ ബാധിതര്‍ക്ക് ചികിത്സ നല്‍കിയ ഡോക്ടര്‍മാരുടെ സംഘം ഇതിനായി കൊച്ചിയില് തുടരുന്നുണ്ട്. നിപ മുക്തമായി എന്ന പ്രഖ്യാപനം ജൂലൈ പകുതിക്ക് ശേഷമേ ഉണ്ടാകൂ. പകരാൻ സാധ്യതയുള്ള സമയപരിധി കൂടി കണക്കിൽ എടുത്താണ് ജൂലൈ പകുതിവരെ കാത്തിരിക്കുന്നത്. ഈ ഫലം അനുസരിച്ചായിരിക്കും കേന്ദ്ര സംഘത്തിന്റെ മടക്കം എന്നും ആരോഗ്യമന്ത്രി വ്യക്തമാക്കി.\nഅതിനിടെ വനിതാ-ശിശുക്ഷേമ മന്ത്രി സ്മൃതി ഇറാനിയുമായും ആരോഗ്യമന്ത്രി കൂടിക്കാഴ്ച നടത്തി. കൂടിക്കാഴ്ചയില് സംസ്ഥാനത്തെ അംഗനവാടികളെ ഹൈടെക്ക് ആക്കാനുള്ള പദ്ധതിയും ചർച്ചാ വിഷയമായി. രാജ്യവ്യാപകമായി ഈ പദ്ധതി നടപ്പാക്കാന് താത്പര്യപ്പെടുന്നുവെന്ന് പറഞ്ഞ സ്മൃതി ഇറാനി ഇക്കാര്യത്തില് എല്ലാ പിന്തുണയും വാഗ്ദാനം ചെയ്തതായും റിപ്പോർട്ടുകള് പറയുന്നു.\nHarsh Vardhan Kerala health minister kk Shylaja nipah


സമ്പത്തും പ്രശസ്തിയും ആവോളം ലഭിച്ചു. പക്ഷേ അതില് കാര്യമില്ല; ഇനി ദൈവത്തിന്റെ പാതയിലേക്കെന്ന് ബോളിവുഡ് നടി സന ഖാന് – Chandrika Daily\nBy chandrika Friday October 9, 2020 10:04 am\nസമ്പത്തും പ്രശസ്തിയും ആവോളം ലഭിച്ചു. പക്ഷേ അതില് കാര്യമില്ല; ഇനി ദൈവത്തിന്റെ പാതയിലേക്കെന്ന് ബോളിവുഡ് നടി സന ഖാന്\n‘ഇന്ന് ഞാന് നിങ്ങളോട് സംസാരിക്കുന്നത് എന്റെ ജീവിതത്തിലെ ഒരു നിര്‍ണായക ഘട്ടത്തില് നിന്നുകൊണ്ടാണ്. വര്‍ഷങ്ങളായി ഞാന് ചലച്ചിത്ര വ്യവസായത്തിലൂടെയാണ് ജീവിതം നയിക്കുന്നത്. ഈ സമയത്ത് എന്റെ എല്ലാത്തരം പ്രശസ്തിയും ബഹുമാനവും സമ്പത്തും എന്നെ അനുഗ്രഹിച്ചിരിക്കുന്നു. ആരാധകരോട് ഞാന് അവരോട് നന്ദിയുള്ളവനാണ്.\nന്യൂഡല്‍ഹി: ഇനി ജീവിതം ദൈവത്തിന്റെ പാതയിലാണെന്ന് പ്രഖ്യാപിച്ച് ബോളിവുഡ് നടി സന ഖാന്. അഭിനയത്തിലൂടെ സമ്പത്തും പ്രശസ്തിയും ആവോളം ലഭിച്ചുവെന്നും എന്നാല് അതില് കാര്യമൊന്നുമില്ലെന്നും താരം പറഞ്ഞു. ബിഗ്‌ബോസ് മുന് മത്സരാര്‍ഥിയായിരുന്ന താരം ഇന്‍സ്റ്റഗ്രാമിലൂടെയാണ് വിവരം അറിയിച്ചത്.\nഎന്നാല്, കഴിഞ്ഞ കുറച്ച് ദിവസങ്ങളായി, ഈ തിരിച്ചറിവ് എനിക്കുണ്ട്. മനുഷ്യന് ഈ ലോകത്തേക്ക് വരുന്നതിന്റെ യഥാര്‍ത്ഥ ലക്ഷ്യം സമ്പത്തും പ്രശസ്തിയും പിന്തുടരുകയാണോ ദരിദ്രരും നിസ്സഹായരുമായവരുടെ സേവനത്തിനായി മനുഷ്യന്റെ ജീവിതം ചെലവഴിക്കേണ്ടത് അവന്റെ കടമയുടെ ഭാഗമല്ലേ ഒരു വ്യക്തി ഏത് നിമിഷവും മരിക്കാമെന്ന് കരുതേണ്ടതല്ലേ അവന് ഇല്ലാതിരുന്നാല് അവന് എന്ത് സംഭവിക്കും വളരെക്കാലമായി ഞാന് ഈ രണ്ട് ചോദ്യങ്ങള്‍ക്കുള്ള ഉത്തരങ്ങള്‍ക്കായി തിരയുന്നു, പ്രത്യേകിച്ച് എന്റെ മരണശേഷം എനിക്ക് എന്ത് സംഭവിക്കും എന്ന രണ്ടാമത്തെ ചോദ്യം. ‘-സന ഖാന് പറഞ്ഞു. വിനോദ വ്യവസായം തനിക്ക് സമ്പത്തും പ്രശസ്തിയും തന്നെങ്കിലും അതിനപ്പുറത്ത് മനുഷ്യന് ഭൂമിയിലേക്ക് വന്നതിന്റെ യഥാര്‍ഥ കാരണം മനസ്സിലാക്കിയാണ് തീരുമാനമെന്ന് സന കൂട്ടിച്ചേര്‍ത്തു.\nഎല്ലാവരും പ്രാര്‍ഥനകളില് തന്നെ ഉള്‍പ്പെടുത്തണം സന- പ്രതികരിച്ചു.മാനവികതക്കായി നിലകൊണ്ടും സൃഷ്ടാവിന്റെ കല്‍പനകള് അനുസരിച്ചുമായിരിക്കും തന്റെ പുതിയ ജീവിതമെന്ന് സന വ്യക്തമാക്കി.\nCategories: Film, india, News Tags: actress sanakhan


നാട്ടറിവുകളുടെ നിലവറയിൽ കേരവിജ്ഞാനം സമ്പന്നമാണ്. നാടൻപാട്ടുകൾ,\nകടങ്കഥകൾ, പഴമൊഴികൾ, പുരാവൃത്തങ്ങൾ, ഐതിഹ്യങ്ങൾ, നാട്ടുഭക്ഷണം\nഎന്നിവയിലെല്ലാം നാളികേര സമൃദ്ധിയുണ്ട്. 'ചൊട്ട മുതൽ ചുടല വരെ' എന്ന\nചൊല്ലുതന്നെ മനുഷ്യജീവിതത്തിൽ കേരസംസ്കൃതിക്കുള്ള പ്രാമുഖ്യം\nനയുടനെ ശിശുവിന്റെ ആദ്യസ്നാനം 'ചെന്തെങ്ങിൻ\nപാതിയിളനീർ' കൊണ്ടായിരുന്നു. കേരള ബ്രാഹ്മണരുടെ ജാതകർമ്മത്തിന്\n'വിളക്ക് വെച്ച് കാണൽ' എന്നൊരു ചടങ്ങുണ്ട്. പത്ത് പച്ചത്തേങ്ങ\nകൂട്ടിവെച്ച് അതിന്മേലിരുന്ന് പിതാവ് നവജാതശിശുവിനെക്കാണുന്ന\nമരിച്ച ആളെ ദർഭ വിരിച്ച് കിടത്തി. തേങ്ങയുടച്ച് അതിൽ തിരി കത്തിച്ച്\nതലയയ്ക്കലും കാൽക്കലും വയ്ക്കാറുണ്ട്. സംസ്ക്കാരത്തിനും സഞ്ചയനത്തിനും\nശേഷം അവിടെ തെങ്ങിൻ തൈ നടുന്ന പതിവുണ്ട്.\nകോട്ട, മരക്കലം, ആഭരണങ്ങൾ, ആയുധം എന്നിവ പണിതാൽ അവയുടെ അശുദ്ധി\nനീക്കുന്നത് ഇളനീരുകൊണ്ട് കലശമാടിയാണ്.\n"ചെന്തെങ്ങിന്റോരു കുലയിളനീര് കൊണ്ടുവന്നാരേ\nചെത്തിയുരിച്ച് കൊത്തിയുടച്ച് കലശമാടുന്നാരേ...." (മരക്കലപ്പാട്ട്)\nപുത്തൻനെൽക്കതിർ ഗൃഹത്തിൽ ആദ്യമായി കയറ്റുമ്പോൾ (നിറയ്ക്ക്) ഇളനീർ\nകലശമാടാറുണ്ട്. രണ്ടു പച്ചത്തേങ്ങ കൂട്ടിക്കെട്ടിയ ഏരത്തേങ്ങ പല\nമംഗളകർമ്മങ്ങൾക്കും വയ്ക്കുന്ന പതിവുണ്ട്. ഏരത്തേങ്ങയും നിറകുടവും\nവെച്ചാണ് ഉത്തരകേരളത്തിൽ സ്ത്രീകൾ കാമപൂജ നടത്തുന്നത്. വിവാഹം\nകഴിഞ്ഞുവരുന്ന വധുവിന് ബന്ധുഗൃഹത്തിൽ നിന്നും തേങ്ങയും പണവും കൊടുക്കണം.\nവിഷുവിന് കണികാണാൻ ചക്ക, മാങ്ങ എന്നിവയോടൊപ്പം ഏരത്തേങ്ങയും\nദേവതാപ്രീണനാർത്ഥം നടത്താറുള്ള താലപ്പൊലിയിൽ നാളികേരത്തിന്\nമുഖ്യസ്ഥാനമാണുള്ളത്. ഹോമപൂജാദികളിൽ പത്മമിട്ട് ദേവതാസങ്കൽപം\nനടത്തുമ്പോൾ നാളികേരം വച്ചാണ് ആരാധന നടത്തുന്നത്.\nഉത്സവാഘോഷങ്ങൾക്ക് പന്തൽ അലങ്കരണത്തിൽ കുരുത്തോലയും പൂക്കുലയും\nഅവിഭാജ്യഘടകങ്ങളാണ്. തേങ്ങയുടെ ആകൃതിയിൽ ചേടിക്കളം വരയ്ക്കുന്ന\nപതിവുമുണ്ട്. ചിരട്ടയിൽ നിന്നും ഇളകിയ തേങ്ങ പൂളിയെടുക്കാതെ\nപ്രത്യേകരീതിയിൽ ഇളക്കിയെടുത്ത് മാലപോലെ തൂക്കിയിടുന്ന പതിവ് കളിയാട്ട\nമഹോത്സവങ്ങളിലും മറ്റും ഉണ്ട്.\nപുത്തരിയുണ്ട, പൂരക്കഞ്ഞി, പൂരയട, ഗണപതിഹോമം എന്നിവയ്ക്ക് നാളികേരം\nഅത്യാവശ്യഘടകമാണ്. ഭഗവതിക്ഷേത്രങ്ങളിലെ പൊങ്ങൂറടി, സർപ്പബലിക്കുള്ള\nനൂറും പാലും തുടങ്ങിയവയ്ക്ക് ഇളനീർ അത്യാവശ്യമാണ്.\nമന്ത്രവാദകർമ്മങ്ങളായ നാളികേര സ്തംഭനം, ശകുനം, നിമിത്തം, ഫലനിർണ്ണയം\nതുടങ്ങിയവയിലും നാളികേരം ഉപയോഗിക്കാറുണ്ട്.\nഅടുക്കളയിലെ കഞ്ഞിക്കയിൽ മുതൽ ആഭരണച്ചെപ്പ് വരെയുള്ള നിരവധി\nഗൃഹോപകരണങ്ങളുടേയും കൗതുക വസ്തുക്കളുടേയും നിർമ്മാണത്തിന് ചിരട്ട\nപൂഴിക്കുടുക്കയായുംഎണ്ണക്കുടുക്കയായും ചിരട്ട ഉപയോഗിച്ച് പോന്നിരുന്നു.\nഅമരകോശത്തിലും മറ്റും നാളികേരത്തെ ഔഷധവർഗ്ഗത്തിലാണ്\nപെടുത്തിയിട്ടുള്ളത്. ഇളനീർ, ചിരട്ട, ഈർക്കിൽ, തെങ്ങിൻവേര്\nഎന്നിവയൊക്കെ ഔഷധങ്ങളാണ്. 'മുലപ്പാലില്ലെങ്കിൽ കുലപ്പാൽ' എന്നാണല്ലോ\nഗണപതിയുടെ കൈയ്യിൽ നിന്നും തേങ്ങ വീണുപൊട്ടി ഒരു മുറി ഭൂമിയും മറുമുറി\nആകാശവുമായെന്നൊരു പുരാവൃത്തവും നാടോടിഗാനങ്ങളിലുണ്ട്.\nLabels: payipra radhakrishnan


കുറ്റിപ്പുറം പാലം അടക്കുന്നു: രാത്രിയിൽ വാഹനങ്ങൾ വഴി തിരിച്ചു വിടും\nKuttippuram, First Published 5, Nov 2019, 1:32 PM IST\nരാത്രി ഒമ്പത് മണി മുതൽ രാവിലെ ആറ് മണി വരെയാണ് റോഡ് അടച്ചിടുക. നാളെ മുതൽ എട്ടു ദിവസത്തേക്കാണ് നടപടി.\nമലപ്പുറം: റോഡ് അറ്റകുറ്റപണികള്‍ക്കായി ദേശീയ പാതയിലെ കുറ്റിപ്പുറം പാലം അടച്ചിടുന്നു. രാത്രി ഒമ്പത് മണി മുതൽ രാവിലെ ആറ് മണി വരെയാണ് റോഡ് അടച്ചിടുക. നാളെ മുതൽ എട്ടു ദിവസത്തേക്കാണ് നടപടി. ഗതാഗത നിരോധനമുള്ള സമയത്ത് കോഴിക്കോട്, തൃശ്ശൂര് ഭാഗങ്ങളില് നിന്നു വരുന്ന വാഹനങ്ങള് വഴി തിരിച്ചുവിടും.\nഏറെ നാളുകളായി ദേശീയ പാതയില് പാലത്തിനു മുകളിലും സമീപത്തുമായി റോഡ് തകർന്നു കിടക്കുകയാണ്. മിനിപമ്പക്ക് സമീപം പാതയോരത്തെ ആല്‍മരത്തില് നിന്ന് തുടര്‍ച്ചയായി വെള്ളം വീഴുന്നത് പതിവാണ്. ഇതാണ് ടാര് ഇളകി റോഡ് തകരുന്നതിന് പ്രധാന കാരണം.\nഇതിന് ശാശ്വതപരിഹാരമെന്ന നിലയില് ഇവിടെ ഇൻറര്‍ലോക്ക് കട്ടകള് പതിക്കുകയാണ് ചെയ്യുന്നത്. കൂടാതെ പാലത്തിനു മുകളിലെ റോഡില് റീടാറിംഗും ചെയ്യുന്നുണ്ട്. മന്ത്രി കെടി ജലീലിന്‍റെ നേതൃത്വത്തില് ചേര്‍ന്ന ഉന്നതതല യോഗത്തിലാണ് പണികൾ പൂര്‍ത്തിയാക്കാൻ തീരുമാനിച്ചത്.\nബുധനാഴ്ച്ച മുതല് രാത്രിയിൽ കോഴിക്കോട് ഭാഗത്തു നിന്ന് വരുന്ന വാഹനങ്ങള് വളാഞ്ചേരിയില് നിന്ന് പട്ടാമ്പി,പെരുമ്പിലാവ് വഴിയോ പുത്തനത്താണിയില് നിന്ന് തിരുനാവായ-ചമ്രവട്ടം വഴിയോ പോവണം. തൃശൂർ ഭാഗത്ത് നിന്ന് വരുന്ന വാഹനങ്ങൾ എടപ്പാളില് നിന്ന് പൊന്നാനി-ചമ്രവട്ടം വഴിയാണ് പോവേണ്ടത്.\nLast Updated 5, Nov 2019, 1:33 PM IST\nkuttippuram bridge closes\nസിപിഎം പ്രവര്‍ത്തകര്‍ക്കെതിരെ യുഎപിഎ: മാവോയിസ്റ്റ് പ്രവർത്തകരെന്ന് പ്രതികൾ സമ്മതിച്ചതായി എഫ്ഐആര്\nപോരാട്ടം പൊടിപൊടിക്കുന്നു: ശാസ്ത്രമേളക്ക് ഇന്ന് കൊടിയിറക്കം


ഇറക്കുമതി തീരുവ: യുഎസിന് ചൈനയുടെ തിരിച്ചടി\nFri Apr 26 2019 15:59:14 GMT+0530 (IST)\nബീജിങ്: ഉള്‍പന്നങ്ങള്‍ക്കുമേല് 5000 കോടി ഡോളര് ഇറക്കുമതി തീരുവ ഏര്‍പ്പെടുത്തിയ യുഎസിന്റെ നീക്കത്തിനെതിരേ അതേ നാണയത്തില് തിരിച്ചടിച്ച് ചൈന. യുഎസില് നിന്ന് ഇറക്കുമതി ചെയ്യുന്ന ഉല്‍പന്നങ്ങള്‍ക്കുമേല് ചൈന 3000 കോടി ഡോളര് തീരുവ ഏര്‍പ്പെടുത്തി. യുഎസ് അധിക നികുതി ഏര്‍പ്പെടുത്തിയതിനെ ഭയക്കേണ്ടതില്ലെന്നും ചൈന അറിയിച്ചു. സ്റ്റീല് അലൂമിനിയം ഇറക്കുമതിക്കുമേല് അധിക തീരുവ ഏര്‍പ്പെടുത്തിയ നീക്കത്തിനെതിരേ ലോക വ്യാപാര സംഘടന(ഡബ്ല്യുടിഒ)യില് പരാതി നല്‍കുമെന്നും ചൈന വ്യക്തമാക്കി.\nയുഎസിലെ വ്യവസായങ്ങളെ തകര്‍ക്കുന്നു എന്നാരോപിച്ചാണ് ചൈനയില് നിന്നിറക്കുമതി ചെയ്യുന്ന ഉരുക്ക് ഉല്‍പന്നങ്ങള്‍ക്കുമേല് (സ്റ്റീല് ഫ്‌ലാന്‍ജ്) യുഎസ് ഭരണകൂടം തീരുവ ചുമത്തിയത്്. യുഎസിന്റെ നടപടി ലോക രാജ്യങ്ങള്‍ക്കിയില് വ്യാപാര യുദ്ധത്തിനു വഴി തുറക്കുമെന്നാണ് വിലയിരുത്തല്.\nഅതേസമയം ദക്ഷിണ ചൈനാ കടലില് ചൈനീസ്് നിര്‍മിത ദീപുകള്‍ക്കു സമീപം തങ്ങളുടെ യുദ്ധക്കപ്പലുകള് കടന്നുപോയതായി യുഎസ് സൈനിക വൃത്തങ്ങള് അറിയിച്ചു.\nദക്ഷിണ ചൈനാ കടലില് കപ്പല് ഗതാഗതത്തിന് നിയന്ത്രണമേര്‍പ്പെടുത്താനുള്ള ചൈനയുടെ ശ്രമങ്ങളെ പ്രതിരോധിക്കാനാണ് ഫ്രീഡം ഓഫ് നാവിഗേഷന് എന്ന നീക്കമെന്നും യുഎസ് വ്യക്തമാക്കി. എന്നാല്, വാര്‍ത്തകളോട് ചൈന പ്രതികരിച്ചിട്ടില്ല.


കളിക്കളത്തില് നിറഞ്ഞാടി ശലഭങ്ങള്- Bahrain keraleeya samajam drawing camp for childrens\nജൂലൈ ഒന്നിനാണ് ക്യാമ്പ് തുടങ്ങിയത്. ഓഗസ്റ്റ് 18 ന് കേരളത്തനിമയാര്‍ന്ന വിവിധങ്ങളായ കലാരൂപങ്ങള് കോര്‍ത്തിണക്കികൊണ്ടുള്ള വര്‍ണ്ണപ്പകിട്ടാര്‍ന്ന ദൃശ്യവിരുന്നോടെ കളം പിരിയും\nമനാമ: ആടിയും പാടിയും കഥപറഞ്ഞും കലപിലാരവവുമായി കുട്ടികള്. കളിച്ചും ചിരിച്ചും ശലഭകാഴ്ചയൊരുക്കുകയാണ് ബഹ്‌റൈന് കേരളീയ സമാജം കുട്ടികള്‍ക്കായി സംഘടിപ്പിച്ച ‘കളിക്കളം 2017’ അവധിക്കാല ക്യാമ്പ്. വിനോദവും വിജ്ഞാനവും പങ്കുവെക്കുന്ന ക്യാമ്പില് അഞ്ച് മുതല് പതിനഞ്ച് വയസ്സ് വരെ പ്രായക്കാരായ നൂറിലധികം കുട്ടികളാണ് പങ്കെടുക്കുന്നത്.\nമലയാള ഭാഷയുടെയും മലയാള നാടിന്റെയും പൈതൃകങ്ങളും പാരമ്പര്യങ്ങളും അതോടൊപ്പം കടന്നുപോയ കാലഘട്ടങ്ങളെക്കുറിച്ചുള്ള അറിവും പങ്കുവെക്കുന്ന കളിക്കളത്തില് ജന്മനാടിനെ നന്നായറിയുക എന്ന സന്ദേശമാണ് ലക്ഷ്യമിടുന്നത്. ദൈവത്തിന്റെ സ്വന്തം നാട് എന്ന വിശേഷണമുള്ള കേരളത്തെകുറിച്ചുള്ള വിജ്ഞാനപ്രദമായ പഠനത്തോടൊപ്പം വിനോദകരമായ നിരവധി പരിപാടികളും ക്യാമ്പിന്റെ സവിശേഷതയാണ്. കബനി, കല്ലായി, കല്ലട, മയ്യഴി എന്നീ നാല് നദികളുടെ നാമത്തില് നാലു സംഘങ്ങളായി ക്യാമ്പിലെ അംഗങ്ങളെ തിരിച്ചിരിക്കുന്നു. ഓരോ ആഴ്ചയുടെയും അവസാന ദിനത്തില് ഓരോ സംഘവും അവര് പരിശീലിച്ചെടുക്കുന്ന കലാവിരുന്ന് വേദിയില് അവതരിപ്പിക്കുന്നു.\nഏഴു വയസ്സില് താഴെ പ്രായക്കാരായ എഴുപതോളം കുസൃതി കുരുന്നുകളുടെ ‘ചോട്ടാ’ സംഘവും കളിക്കളത്തിലെ കൗതുക കാഴ്ചകളാണ്. പടം വരച്ചും, പാട്ടുപാടിയും, നൃത്തംവെച്ചും അവധിക്കാലം തുള്ളിച്ചാടി രസിക്കുകയാണ് ഈ കൂട്ടര്. ചിത്രരചന, കരകൗശലം, നാടന്‍പാട്ട്, നൃത്തം, ഏകാഭിനയം, മൂകാഭിനയം, സ്‌കിറ്റ്, ലഘുനാടകം, കൊറിയോഗ്രഫി, സാഹിത്യ രചന, കയ്യെഴുത്തു മാഗസിന്, എന്നിവയില് കുട്ടികളുടെ അഭിരുചിക്കനുസരണമായ കലാപഠനത്തോടൊപ്പം, ചിത്രരചന മത്സരം, കായിക മത്സരം, ബാസ്‌കറ്റ് ബോള്, ആര്‍ത്തുല്ലസിക്കാനാവുംവിധമുള്ള ‘ജിംഖാന’ മത്സരങ്ങളും കളിക്കളത്തെ ശ്രദ്ധേയമാക്കുന്നു.\nജൂലൈ ഒന്നിനാണ് ക്യാമ്പ് തുടങ്ങിയത്. ഓഗസ്റ്റ് 18 ന് കേരളത്തനിമയാര്‍ന്ന വിവിധങ്ങളായ കലാരൂപങ്ങള് കോര്‍ത്തിണക്കികൊണ്ടുള്ള വര്‍ണ്ണപ്പകിട്ടാര്‍ന്ന ദൃശ്യവിരുന്നോടെ കളം പിരിയും. കഴിഞ്ഞ 33 വര്‍ഷങ്ങളായി കുട്ടികളുടെ വേദികളില് പ്രശസ്തനായ ആലപ്പുഴ ചിക്കൂസ് കാളിയരങ്ങിന്റെ ഡയറക്ടറായ ചിക്കൂസ് ശിവനാണ് ക്യാമ്പ് ഡയറക്ടര്. അദ്ദേഹത്തിന്റെ ഭാര്യ രാജി ശിവനും ക്യാമ്പില് സജീവ സാന്നിധ്യം. ചിക്കൂസ് ശിവന് ഇത് നാലാം തവണയാണ് കേരളീയ സമാജം ക്യാമ്പിന് നേതൃത്വം നല്‍കുന്നത്. ക്യാമ്പിന്റെ പ്രവര്‍ത്തനങ്ങള്‍ക്കായി മനോഹരന് പാവറട്ടി കോഡിനേറ്ററും, ജയ രവികുമാര് കണ്‍വീനറുമായ കമ്മിറ്റി പ്രവര്‍ത്തിക്കുന്നു.


അച്ചി വീട്ടിൽ താമസിക്കുക എന്നത് അത്ര വലിയ പാതകവും നാണക്കേടും ആണോ? - Boolokam\nHome Boolokam അച്ചി വീട്ടിൽ താമസിക്കുക എന്നത് അത്ര വലിയ പാതകവും നാണക്കേടും ആണോ?\nഅച്ചി വീട്ടിൽ താമസിക്കുക എന്നത് അത്ര വലിയ പാതകവും നാണക്കേടും ആണോ?\nഅച്ചിവീട്ടിലെ (ഭാര്യവീട്ടിലെ) താമസം പുരുഷന്മാരെ സംബന്ധിച്ചിടത്തോളം നാണക്കേടാണ് എന്നൊരു ചിന്ത എന്നുമുണ്ട്. പ്രത്യേകിച്ച് കേരളത്തിന്റെ ചില ഭാഗങ്ങളിൽ. ഭർത്താവിന്റെ വീട്ടിൽ ഭാര്യയാണ് ആജീവനാന്തം അടിമയായി കഴിയേണ്ടത് എന്നൊരു ചിന്തയാണ് പരോക്ഷമായെങ്കിലും അവിടെ ഉണ്ടാകുന്നത്. പുരുഷമേധാവിത്വത്തിൽ അധിഷ്ഠിതമായ ഇത്തരം ചിന്തകൾക്ക് ഓശാനപാടുന്നതിൽ നല്ലൊരു പങ്ക് സ്ത്രീകളും ഉണ്ട്. കാരണം അവരും അങ്ങനെ തന്നെ ചിന്തിക്കുന്നു. രക്‌തത്തിലെ\nഈ അടിമത്ത മനോഭാവം മാറുമോ എന്ന് കണ്ടുതന്നെ അറിയണം. പൊള്ളയായ പാരമ്പര്യവാദങ്ങൾ എന്നും പുരുഷന് ഫേവർ ആകയാൽ അതിന്റെ നടത്തിപ്പുകാരും അവൻ തന്നെ. ഇതൊക്കെയാണ് യഥാർത്ഥ ജീവിതമെന്ന് അവർ സ്ഥാപിക്കുമ്പോൾ നല്ലൊരു ശതമാനം സ്ത്രീകളും കാര്യമറിയാതെ അതിനെ പിന്തുണയ്ക്കുന്നു. ചുണയുള്ള ആണൊരുത്തൻ നിന്റെ വീട്ടിൽ ഇല്ലാഞ്ഞിട്ടാണ് നീയിങ്ങനെ നടക്കുന്നതെന്ന് ഒരു സ്ത്രീ മറ്റൊരു സ്ത്രീയോട് ചോദിക്കുമ്പോൾ ഇവിടെ ആദ്യം ചികിത്സ വേണ്ടത് പെണ്ണിനാണോ ആണിനാണോ എന്ന് ചിന്തിക്കുക. സാമൂഹിക പ്രവർത്തകയും സിനിമാതാരവുമായ ലാലിയുടെ കുറിപ്പ് വായിക്കാം\nഈ അച്ചി വീട്ടിൽ താമസിക്കുക എന്നത് അത്ര വലിയ പാതകവും നാണക്കേടും ആണോ? കാലങ്ങളായി കല്യാണം കഴിഞ്ഞ് ഭർത്താവിന്റെ വീട്ടിൽ പോയി താമസിക്കുന്ന പെണ്ണുങ്ങൾക്ക് ഈ നാണക്കേടൊന്നും ഇല്ലല്ലോ. അതോ അവർക്കീ നാണവും മാനവുമൊന്നുമില്ലെന്നാണോ?\nസിനിമാ താരം അമ്പിളി സ്വന്തം കുടുംബചിത്രങ്ങൾ പങ്കുവക്കുന്നതിനിടയിൽ അച്ചി വീട്ടിൽ ജീവിക്കുന്നു എന്ന രീതിയിൽ ആരോ അമ്പിളിയുടെ ഭർത്താവിനെ കളിയാക്കുകയും അതിന് അമ്പിളി തന്റെ ഭർത്താവ് ഒരു ആണാണെന്നും അയാൾക്ക് അതിന്റെ ആവശ്യമില്ലെന്നും വീട്ടിൽ നില്ക്കാത്തതിനാണ് പരാതി എന്നും അച്ചി വീട്ടിൽ നിന്ന ഒരാളെ കാരണം അവർക്കെല്ലാം നഷ്ടമായെന്നും പറഞ്ഞ് കമെന്റിടുന്നു.\nഉടൻ ആണത്ത പ്രഘോഷ്ണക്കാർ കയ്യടിക്കുന്നു. ആണൊരുത്തന്റെ അഭിമാനം ഉയർത്തിപ്പിടിച്ച കുലസ്ത്രിക്ക് ഒരു ലോഡ് സപ്പോട്ടയും വാങ്ങിക്കൊടുക്കുന്നു.\nഎന്നാൽ സ്ത്രീ സ്വന്തം കടമ പോലെ ചെയ്യുന്ന തുണി കഴുകൽ പാത്രം തേക്കൽ, മുറ്റം തൂക്കൽ ഭർത്താവിന്റെ വീട്ടിൽ നിൽക്കൽ അദ്ദേഹത്തിന്റെ വീട്ടുകാരെ നോക്കൽ ഇതൊക്കെ ഒരു ആണ് ചെയ്യുമ്പോ അച്ചിക്കോന്തൻ ഭാര്യയുടെ അടിപ്പാവാട കഴുകുന്നവൻ അച്ചി വ9ട്ടിൽ താമസിക്കുന്നവൻ തുടങ്ങിയ ശകാരപദങ്ങളായി ആണിനെ ഇകഴ്ത്തുകയും കളിയാക്കപ്പെടുകയും ചെയ്യുന്നതെങ്ങനെയെന്നാണ്.\nഒന്ന് നിർത്താൻ പറ്റ്വോ ഈ അഹങ്കാരം? സ്ത്രീകളോടും കൂടിയാണ്. ഈ അഭിമാനം നമ്മൾ നേടിയെടുത്തില്ലെങ്കിൽ പിന്നെ ആരാ നമുക്ക് വേണ്ടി സംസാരിക്കാൻ.?\nNB : അമ്പിളിയെ ചീത്ത പറയാനല്ല ഈ പോസ്റ്റ്. നമ്മളെ തന്നെ ഒന്ന് വിമർശന വിധേയമാക്കാൻ .\nPrevious articleകൂടത്തായി പരമ്പര കൊലപാതക വിഷയത്തിൽ റൂറൽ എസ്പിയുടെ വെളിപ്പെടുത്തലുകളെ നിയമപരമായി ഇങ്ങനെ വിശകലനം ചെയ്യാം\nNext articleസൗദിയിൽ വിവാഹിതരല്ലാത്ത വിദേശികളായ സ്ത്രീക്കും പുരുഷനും ഇനിമുതൽ ഒന്നിച്ച് ഹോട്ടലിൽ താമസിക്കാം


"മഞ്ഞപ്പട ആരാധകരെക്കുറിച്ച് ചിലതുണ്ട്" പാട്രിക് ഓവമോയേല പറയുന്നു!\nകൊച്ചിയിലെ ജവഹർലാൽ നെഹ്‌റു സ്റ്റേഡിയത്തിൽ കേരള ബ്ലാസ്റ്റേഴ്‌സ് എഫ്‌സിയും ഒഡീഷ എഫ്‌സിയും തമ്മിൽ വെള്ളിയാഴ്ച നടന്ന ഹീറോ ഇന്ത്യൻ സൂപ്പർ ലീഗ് (ഹീറോ ഐ‌എസ്‌എൽ) 2019-20 മത്സരത്തിൽ വിശിഷ്ട അതിഥി പങ്കെടുത്തു. മുൻ ജർമ്മനി ഇന്റർനാഷണൽ താരവും ഡോർട്മണ്ട് ഐക്കണുമായ പാട്രിക് ഓവമോയേല! ബുണ്ടേസ്ലിഗ പ്രമോഷണൽ ടൂറിനായി ഇന്ത്യയിലുള്ള അദ്ദേഹംഇഞ്ചോടിഞ്ചു പോരാടിയ മത്സരത്തിൽ ലക്ഷ്യങ്ങളൊന്നും കാണാനായില്ലെങ്കിലും കാളി കാണാനായതിൽ ഏറെ സന്തുഷ്ടനാണ്. പ്രേത്യേകിച്ചും കേരളബ്ലാസ്റ്റേഴ്‌സ് ആരാധകരെ കാണാനായതിൽ!\nമത്സരത്തെക്കുറിച്ചുള്ള തന്റെ ചിന്തകൾ പങ്കുവെച്ചുകൊണ്ട് പാട്രിക് ഓവമോയേല പറഞ്ഞു,\n"അങ്ങനെ ഞാൻ ആദ്യമായി ഹീറോ ഐ‌എസ്‌എൽ മത്സരം കണ്ടു. ഇത് ഒരു സമനിലയായിരുന്നു, പക്ഷേ ആവേശകരമായിരുന്നു! കേരള ബ്ലാസ്റ്റേഴ്സിനായി ഞാനത് ഓർത്തുവയ്ക്കുന്നു. നിർഭാഗ്യവശാൽ, ഈ ഗെയിമിൽ വിജയികളില്ല. പക്ഷേ ആവേശകരമായ ആരാധകരെ ഞാൻ കണ്ടു. ആവേശകരമായ ചില നിമിഷങ്ങൾ ഞാൻ കണ്ടു. എനിക്കിത് ശരിക്കും ഇഷ്ടപ്പെട്ടു."\nഅഞ്ചുവർഷമായി ഡോർട്മുണ്ടിനായി കളിച്ച ഓവമോയേല ഫുട്ബോൾ പ്രേമികൾക്ക് സുപരിചിതനാണ്. ഒരു രാത്രിയിൽ കൊച്ചിയിൽ വിശ്രമിക്കാൻ അദ്ദേഹത്തിന് ലഭിച്ച അവസരം മികച്ച അനുഭവമായി മാറി. കേരള ആരാധകർ മത്സരത്തിൽ പങ്കെടുക്കുന്നു. 40 കാരനായ കേരളത്തിലെ പ്രശസ്തമായ മഞ്ഞപ്പട ഫാൻ ഗ്രൂപ്പിനെ അദ്ദേഹം പ്രത്യേകം പരാമർശിച്ചു.\n"മഞ്ഞപ്പട ആരാധകരെക്കുറിച്ച് പറയാതിരിക്കാനാകില്ല. മികച്ച അന്തരീക്ഷമാണ് സ്റ്റേഡിയത്തിലുള്ളത്."


Sunday, May 22, 2022 01:51:50 AM\nസ്വന്തം ലേഖകൻ: ലോക്ഡൗൺകാലത്ത് രാജ്യം മുഴുവൻ അടച്ചിട്ടപ്പോൾ ഔദ്യോഗിക വസതിയിൽ പാർട്ടികൾ നടത്തി വാവാദത്തിലായ ബ്രിട്ടിഷ് പ്രധാനമന്ത്രി ബോറിസ് ജോൺസണ് കുരുക്കു മുറുക്കി കൂടുതൽ വെളിപ്പെടുത്തലുകൾ. ലോക്ഡൗണിലെ പാർട്ടികളിലൊന്ന് ബോറിസിന്റെ പിറന്നാൾ പാർട്ടിയായിരുന്നു എന്ന് ഡൗണിംങ് സ്ട്രീറ്റ് സമ്മതിച്ചു. ഔദ്യോഗിക യോഗങ്ങൾക്കു ശേഷമുള്ള ചെറിയ ഒത്തുകൂടലുകൾ ആയിരുന്നു നടന്നതെന്ന പ്രധാനമന്ത്രിയുടെ പാർലമെന്റിലെ വിശദീകരണം സാധൂകരിക്കുന്നതല്ല ഡൗണിംങ് സ്ട്രീറ്റിന്റെ പുതിയ വെളിപ്പെടുത്തൽ.\nആദ്യത്തെ ലോക്ഡൗൺ കാലത്ത് ജോൺസന്റെ ജന്മദിനാഘോഷത്തിനായി സ്റ്റാഫ് അംഗങ്ങൾ ഒത്തുകൂടിയെന്നാണ് ഇപ്പോൾ ഡൗണിങ് സ്ട്രീറ്റ് സമ്മതിച്ചിരിക്കുന്നത്. 2020 ജൂൺ മാസത്തിൽ നടന്ന ചടങ്ങിൽ പങ്കെടുത്തവർ ‘ഹാപ്പി ബർത്ത് ഡേ’ പാടി കേക്കും കഴിച്ചാണ് പിരിഞ്ഞത്. പത്തുമിനിറ്റു നേരത്തോളം സ്റ്റാഫിനൊപ്പം ഈ കൂടിച്ചേരലിൽ പ്രധാനമന്ത്രിയും ഉണ്ടായിരുന്നു. വീടിനുള്ളിൽ രണ്ടാളുകൾക്ക് മാത്രം ഒരുമിക്കാൻ അനുമതിയുണ്ടായിരുന്ന കാലത്താണ് പ്രധാനമന്ത്രി സ്വന്തം വസതിയിൽ ഇത്തരത്തിൽ പിറന്നാൾ ആഘോഷിച്ചത്.\nജൂൺ 19ന് ഉച്ചയ്ക്ക് രണ്ടിന് കാബിനറ്റ് റൂമിലായിരുന്നു സ്റ്റാഫിനൊപ്പമുള്ള പ്രധാനമന്ത്രിയുടെ ഈ കൂടിച്ചേരൽ. ഹെഡ്ഫോർഡ് ഷെയറിലെ സ്കൂൾ സന്ദർശനം കഴിഞ്ഞെത്തിയ പ്രധാനമന്ത്രിക്ക് സർപ്രൈസായാണ് സ്റ്റാഫ് ഈ പിറന്നാൾ പാർട്ടി ഒരുക്കിയിരുന്നതെന്ന് ബിബിസി റിപ്പോർട്ട് ചെയ്യുന്നു.\nവൈകിട്ട് ഇതിന്റെ തുടർച്ചയായി കുടുംബാംഗങ്ങൾക്കും സ്റ്റാഫിനും മറ്റൊരു വലിയ പാർട്ടിയും നടന്നതായി റിപ്പോർട്ടുണ്ട്. എന്നാൽ നിലവിലുണ്ടായിരുന്ന നിയമം അനുസരിച്ച് സ്റ്റാഫിനും കുടുംബാംഗങ്ങൾക്കുമായി വൈകുന്നേരം ചെറിയൊരു ഒത്തുചേരൽ മാത്രമാണ് സംഘടിപ്പിച്ചതെന്നാണ് ഇതേക്കുറിച്ച് ഡൗണിംങ് സ്ര്ടീറ്റിന്റെ വിശദീകരണം.\nവിവാദം ഉയർന്നപ്പോൾ തന്നെ പാർലമെന്റി ക്ഷമചോദിച്ച് തലയൂരാൻ ശ്രമിച്ച പ്രധാനമന്ത്രി പുതിയ വെളിപ്പെടുത്തലോടെ കൂടുതൽ പ്രതിരോധത്തിൽ ആയിരിക്കുകയാണ്. അന്വേഷണ റിപ്പോർട്ട് വരാൻ കാത്തിരിക്കുന്ന പ്രധാനമന്ത്രിക്ക് പുതിയ വെളിപ്പെടുത്തൽ സ്വയം പ്രതിരോധിക്കാവുന്നതിലും വലുതാണ്.\nപ്രതിപക്ഷം പ്രധാനമന്ത്രിയടെ രാജി ആവർത്തിച്ച് ആവശ്യപ്പെട്ട് വീണ്ടും രംഗത്തു വന്നുകഴിഞ്ഞു. താനുണ്ടാക്കുന്ന നിയമങ്ങൾ തനിക്കു ബാധകമല്ലെന്നു വിചാരിക്കുന്ന പ്രധാനമന്ത്രിയാണ് നിർഭാഗ്യവശാൽ നമുക്കുള്ളതെന്ന് പ്രതിപക്ഷ നേതാവ് കീത്ത് സ്റ്റാമർ വിമർശിച്ചു.


S. R. Lal novel for children 'Detective Ammu'-Chapter 8 | Indian Express Malayalam\ns r lal novel for children detective ammu chapter 8\n“കടലുകാണിപ്പാറയില് കയറണമെന്ന് അമ്മൂന് അതിയായ ആഗ്രഹമുണ്ട്. അതിന് മുകളില് നിന്നാല് ദൂരെ കടല് കാണാം. പാറയ്ക്കു മുകളില് ആളിനെ പറത്തിക്കൊണ്ടുപോകുന്ന കാറ്റാണ്. അവിടെനിന്നാല് തന്റെ വീടു കാണാനാവുമോ?” എസ് ആർ ലാൽ എഴുതിയ കുട്ടികളുടെ നോവൽ “ഡിറ്റക്റ്റീവ് അമ്മു” എട്ടാം ഭാഗം\nApril 12, 2022 6:02:49 pm\nഅമ്മൂന്റെ വീടിന്റെ ഗേറ്റിനടുത്തുനിന്നും ഒരു പാലമുണ്ട്. ചെമ്മണ് പാതയെയും വീടിനെയും തമ്മില് കൂട്ടിമുട്ടിക്കുന്നത് ഈ പാലമാണ്. ചെമ്മണ്‍പാതയ്ക്കപ്പുറം വയലാണ്. വയല് അവസാനിക്കുന്നേടത്ത് വീടുകള്. വയലിന്റെ കരയിലായി ഒരു അമ്പലമുണ്ട്. അമ്പലത്തിന് സമീപത്ത് പാച്ചുമാമന്റെ ചായക്കട. അതിനുമപ്പുറം വലിയൊരു പാറയുണ്ട്. കടലുകാണിപ്പാറയെന്നാണ് പേര്.\nഅമ്മുവിന് ഇവിടെ എല്ലാം പുതിയതാണ്. ആള്‍ക്കാരെയും സ്ഥലങ്ങളെയും പരിചയപ്പെട്ടു വരുന്നതേയുള്ളൂ. പക്ഷേ, അമ്മയ്ക്കും അമ്മാമ്മയ്ക്കും അറിയുന്നതിനേക്കാള് കൂടുതല് ആള്‍ക്കാരെ അമ്മൂന് അറിയാം.\nഅവധി ദിവസങ്ങളില് അമ്മു ഗേറ്റിന് സമീപം നിലയുറപ്പിക്കും. ചെമ്മണ്‍പാതയെ നോക്കിനില്‍ക്കും. അതിലേയുള്ളത് കൂടുതലും കാല്‍നടക്കാരാണ്. സൈക്കിളുകള് വരാറുണ്ട്. ബൈക്കുകളും ഓട്ടോകളും ജീപ്പുകളും വല്ലപ്പോഴും മുഖംകാണിച്ചുപോകും.\nഅമ്മു നില്‍ക്കുന്നത് ആള്‍ക്കാരെ കാണാനാണ്. ധൃതിയില്ലാത്തവരെ കണ്ടാല് അറിയാം. അവര് പാട്ടൊക്കെ മൂളിവരും. ചുറ്റുപാടുമൊക്കെ നോക്കി നടക്കും. നെറ്റിയിലോ വസ്ത്രത്തിലോ വിയര്‍പ്പുണ്ടാവില്ല. തിരക്കുള്ളവരുടെ നോട്ടം ദൂരെയാവും. ചെന്നെത്തേണ്ട ദൂരത്തെക്കുറിച്ചുള്ള ചിന്തയാണ് ഉള്ളില്. അവര് ചുറ്റുമുള്ളതൊന്നും കാണില്ല.\nഅലസമട്ടില് പോകുന്നവരെ അവള് വിളിച്ചുനിര്‍ത്താറുണ്ട്. എന്നിട്ട് വിശേഷങ്ങള് ചോദിച്ചറിയും.\nഅന്നേരം ഒരു സ്ത്രീ ചെമ്മണ് പാതയിലൂടെ വരുന്നുണ്ടായിരുന്നു. സാധനങ്ങളും വാങ്ങിയുള്ള വരവാണ്. വെളുത്ത് മെലിഞ്ഞിട്ടാണ്. ആരായിരിക്കും ഇവര്? അവള് ചില ഊഹങ്ങളില് ഏര്‍പ്പെട്ടു.\n”മാമി എവിടെപ്പോയതാ?” അമ്മു ഗേറ്റിനരികില് നിന്ന് കുശലം ചോദിച്ചു.\nഅവര് ശബ്ദം കേട്ടിടത്തേക്ക് നോക്കി. പാവാടയിട്ട് ചിരിച്ചുകൊണ്ട് ഒരു കുട്ടി നില്‍ക്കുന്നു. നല്ല ഓമനത്തമുള്ള മുഖം. സമീപത്ത് ഒരു പൂച്ച ഉറക്കംതൂങ്ങി ഇരിപ്പുണ്ട്. അവര് നടത്തം നിര്‍ത്തി. തലയിലിരുന്ന വട്ടി താഴെവച്ചു. നടുവിന് കൈകൊടുത്തു. കുറച്ചുദൂരം സഞ്ചരിച്ചിട്ടാണ് വരുന്നതെന്ന് അവള്‍ക്ക് മനസ്സിലായി.\n”ചന്തേല് പോയതാ മോളേ…”\nഅവര് കൈ പിന്നിലേക്ക് ചൂണ്ടി. ”അവിടെയൊരു മലയുള്ളത് കണ്ടോ? അതിന്റെ ചോട്ടിലാണ്. എല്ലാ ശനിയാഴ്ചയും അവിടെ ചന്തയുണ്ട്.”\n”മലക്കറിയുണ്ട്, മീനുണ്ട്, മരിച്ചീനിയുണ്ട്…”\nവട്ടിയില്‍നിന്നും സബര്‍ജെല്ലിക്കയെടുത്ത് അവര് നീട്ടി. പഴുത്ത സബര്‍ജെല്ലിയായിരുന്നു അത്. അവള് മടികൂടാതെ വാങ്ങി. ഒരു കടിയും കൊടുത്തു. എന്ത് മധുരം!\nമീനെന്നു കേട്ടതും കുളിരന് മയക്കം വെടിഞ്ഞു. പ്രതീക്ഷയോടെ വട്ടിയിലേക്ക് ഉറ്റുനോക്കി. അപ്പോഴേക്കും അവര് വട്ടി തലയില് വെച്ചുകഴിഞ്ഞു. കുളിരന് നിരാശനായി മയക്കത്തിലേക്ക് കടന്നു.\n”കൊച്ചിന്റെ പേരെന്താ?” തിരിഞ്ഞുനിന്ന് അവര് ചോദിച്ചു.\n”അമ്മൂന്ന്. ദാ അതാ വീട്.” അവള് വീട്ടിലേക്കുള്ള വഴി കാണിച്ചുകൊടുത്തു.\n”മായേടെ അമ്മയാണോ?” മടിച്ചുമടിച്ചാണ് അമ്മു അത് ആരാഞ്ഞത്.\n”അതേ. എങ്ങനെ മനസ്സിലായി?”\n”അവളെപ്പോലുണ്ട്. ഞങ്ങള് ഒരു ക്ലാസിലാ.” തന്റെ നിഗമനം ശരിയായതില് അമ്മൂന് സന്തോഷംതോന്നി.\nഅവരുടെ മുന്‍നിരയിലെ പല്ലില് ഒന്നിന് പ്രത്യേകയുണ്ട്. ചിരിച്ചപ്പോഴാണ് അവള് അത് കണ്ടെത്തിയത്. പല്ലുകളിലൊന്നിന്റെ നിറം മങ്ങിയിട്ടാണ്. അതിന്റെ നിറംകെട്ടുപോയത് എന്തുകൊണ്ടാവും?\n”എന്തോര് അഹങ്കാരാ ആ പെണ്ണുംപിള്ളയ്ക്ക്” കുളിരന് സഹിച്ചില്ല.\n”ഏയ്, നല്ല സ്‌നേഹമുള്ള മാമി. അവരുടെ പല്ലില് ഒന്നിന്റെ നിറം മങ്ങിയതാ. നീ കണ്ടാരുന്നോ?”\n”അഹങ്കാരി പെണ്ണുംപിള്ളേയല്ലേ. അവരുടെ പല്ല് ആരെങ്കിലും അടിച്ചിളക്കിയതാവും.”\n”പോടാ… നിനക്ക് അവരേന്ന് മീന് കിട്ടാത്തതിന്റെ കുനുകുനുപ്പാ.”\n”ഓ… ആര്‍ക്ക് വേണം അവരുടെ കെട്ട നെത്തോലി…എനിക്കുള്ള മീന് ഇപ്പൊ വരും. നീ കണ്ടോ.”\nദൂരെനിന്നും ഓട്ടോറിക്ഷയുടെ ശബ്ദവും നീട്ടിപ്പിടിച്ച ഹോണും കേട്ടു. മീന്‍വണ്ടിയാണ്. കുളിരന് ഉന്മേഷംവരുത്തി നടുനിവര്‍ത്തി. അമ്മൂന്റെ അമ്മ മീന്‍വാങ്ങാന് ഇറങ്ങുമ്പോള് കുളിരനും കുണുങ്ങി ചെല്ലാറുണ്ട്. അമ്മയ്ക്ക് കൂട്ട് എന്ന മട്ടിലാണ് നടത്തം. ഉള്ളിലിരിപ്പ് വേറെയാണ്.\nമീന്‍കാരന്റെ കയ്യില്‍നിന്നും ചാളയോ മത്തിയോ കിട്ടും. ചീഞ്ഞതോ മുറിഞ്ഞതോ ഒന്നും കുളിരന് കയ്യേല്‍ക്കില്ല. മീന്‍കാരന് ദയാലുവാണ്. അയാള് കുളിരനായി നല്ല മീന് കരുതിവയ്ക്കാറുണ്ട്. മീന് കിട്ടിയാല്, കുളിരന് മീന്‍കാരനെ വാലുകൊണ്ട് തഴുകി നന്ദി അറിയിക്കും.\nമീന്‍വണ്ടി ഇനി ക്ഷേത്രത്തിന് സമീപമുള്ള വഴിയിലൂടെയാണ് സഞ്ചരിക്കുക. പാച്ചുമാമന്റെ കടയില്‍നിന്നും മീന്‍കാരന് ചായകുടിക്കും. പിന്നെ കടലുകാണിപ്പാറയുടെ താഴെക്കൂടി പിന്നെയും മുന്നോട്ടുപോകും. മീന്‍കാരന് ഒരിക്കല് അമ്മുവിനോട് വിശദീകരിച്ചതാണിത്.\nഒരുദിവസം അമ്മു പാച്ചുമാമന്റെ കടവരെ പോയിട്ടുണ്ട്. വീട്ടില് എല്ലാവരും ഉച്ചയുറക്കത്തിലായിരുന്നു. അന്നേരമാണ് അമ്മു അങ്ങോട്ടേക്ക് വച്ചുപിടിച്ചത്. വയലില്‍നിന്നും ഇളം കാറ്റ് വരുന്നുണ്ടായിരുന്നു. നടന്നുനടന്ന് കടയുടെ മുന്നിലെത്തി. അവിടെ ആളുകളൊന്നും ഉണ്ടായിരുന്നില്ല. പാച്ചുമാമന് പത്രം വായിക്കുകയാണ്. അമ്മൂനെകണ്ട് അയാള് തല ഉയര്‍ത്തി. പിന്നെ ചിരിച്ചു. നരച്ചമീശയുണ്ട് പാച്ചുമാമന്. തലയില് മുടിയൊന്നുമില്ല. എഴുപതു വയസ്സിലധികം പ്രായമുണ്ടാവും.\nഅമ്മു തോളുകൊണ്ട് ഒന്നുംവേണ്ടെന്ന് കാണിച്ചു. ഇവിടമൊക്കെ കാണാനിറങ്ങിയതാണെന്ന് പറഞ്ഞു.\n”മാമന്റെ കാതിലെന്താ ഒരു ദ്വാരം?”\n”അത് പണ്ട് കമ്മലിട്ടിരുന്നതാ.”\n”പിന്നേ… ഞാന് കുട്ടിയായിരുന്നപ്പോ ഇട്ടിരുന്നു. പിന്നീടത് ഊരിമാറ്റി.”\nപാച്ചുമാമന്റെ വീട്ടുവിശേഷമെല്ലാം അവള് ചോദിച്ചറിഞ്ഞു. മുപ്പതുവര്‍ഷമായി കച്ചവടം നടത്തുന്നു. കടയോട് ചേര്‍ന്ന് വീടുണ്ട്. അവിടെ പാച്ചുമാമനും ഭാര്യയുമാണ് താമസം. മക്കളൊക്കെ ദൂരെയാണ്. മാമന് അവള്‍ക്ക് മധുരമുള്ള ഉണ്ടംപൊരി കൊടുത്തു. അതുംകടിച്ചാണ് അവള് തിരിച്ചുവന്നത്.\nപാച്ചുമാമന്റെ ചെവിയിലെ കമ്മലിന്റെ കാര്യം അവള്‍ക്ക് പറയാതിരിക്കാനായില്ല. വൈകിട്ട് അപ്പുവിനോടാണ് അതു പങ്കുവച്ചത്.\n”പാച്ചു മാമന്റെ കാതിലൊരു ഞാത്തുണ്ട്. പണ്ട് കാതുകുത്തിയതാ.”\n”ഏത് പാച്ചുമാമന്?” ചോദ്യം അമ്മയുടേതായിരുന്നു. അമ്മ ഏതുനേരത്താണ് മുറിയില് കയറിവന്നത്. അമ്മു അത് കണ്ടതേയില്ല. കുളിരനെപ്പോലെ ഒച്ചയുണ്ടാക്കാതെ നടക്കാന് അമ്മയ്ക്കും അറിയാമോ!\n”ഏത് പാച്ചുമാമന്?” അമ്മ വിടാന് ഭാവമില്ല.\n”അമ്പലത്തിനടുത്ത് ചായക്കട നടത്തുന്ന…”\n”അതിന് നീ അവിടെപ്പോയോ?”\n”എടീ അമ്മൂ നിന്നോടാ ചോദിച്ചത്?”\nഅമ്മയുടെ ഒച്ച ഉയര്‍ന്നു. കുളിരന് ഓടി മറഞ്ഞു. ദേഷ്യം വന്നാല് അമ്മ കയ്യിലിരിക്കുന്നതുകൊണ്ട് അടിക്കും, ഇല്ലേല് എറിയും. മിക്കപ്പോഴും അത് വന്നുകൊള്ളുക കുളിരന്റെയോ അപ്പുവിന്റെയോ ദേഹത്താണ്. അമ്മു കളരി അഭ്യാസിയെപ്പോലെ തിരിഞ്ഞുമാറും.\n”എടീ നിനക്ക് ചെവികേള്‍ക്കില്ലേ?” അമ്മ ചൊടിച്ചു.\n”ഏയ്…പാച്ചുമാമന് ഇതിലേ പോയപ്പോ കണ്ടതാ.”\nഅവിടുന്നു കിട്ടിയ ഉണ്ടംപൊരിയുടെ കാര്യം പറയാത്തത് നന്നായി. ഇല്ലേല് കാര്യങ്ങള് കുഴപ്പത്തിലായേനെ.\n”അമ്മൂ, നിന്നോടൊരു കാര്യം പറഞ്ഞേക്കാം…” അമ്മ അവളുടെ താടി പിടിച്ചുയര്‍ത്തി. ”വീട്ടില് പറയാതെ ഒരിടത്തേക്കും പോയേക്കരുത്. കണ്ടടത്തെല്ലാം തെണ്ടിത്തിരിയരുത്.നീയൊരു പെങ്കൊച്ചാണെന്ന് ഓര്‍മവേണം.”\nഅമ്മു അനുസരണയോടെ തലയാട്ടി. ആണ്‍കുട്ടികള്‍ക്കെന്താ ഇതൊന്നും ബാധകമല്ലേ? അവള് ശബ്ദമുണ്ടാക്കാതെ ചോദിച്ചു.\n”ആരെക്കണ്ടാലും അവരുടെ കുറ്റോംകുറവും കണ്ടെത്തിക്കൊള്ളും പെണ്ണ്.” അമ്മ പോകുന്നപോക്കില് അവള്‍ക്കിട്ടൊരു കിഴുക്കുംകൊടുത്തു. അപ്പൂന് ചിരിവന്നു. അവനത് പുറത്തുകാണിച്ചില്ല. കണ്ടാല് അമ്മു നഖംകൊണ്ട് മാന്തും. അമ്മയെപ്പോലെ അവളും നഖം വളര്‍ത്തുന്നുണ്ട്.\nരമണിചേച്ചിയുടെ വലത്തേ കാലിലെ ആറാംവിരല്, പശുവിനെ കറക്കാന് വരുന്ന ശശി മാമന്റെ തോര്‍ത്തുകൊണ്ടുള്ള തലയില് കെട്ടിനുള്ളിലെ ബീഡിയും തീപ്പെട്ടിയും, മീന്‍കാരന് മാമന്റെ തലയിലെ വെട്ടുകൊണ്ടപോലുള്ള പാട് (തൊപ്പികൊണ്ട് മറച്ചുവച്ചിരിക്കയാണ് അയാള്, ആക്‌സിഡന്റ് പറ്റിയതാണ്), ആഞ്ഞിലി മരത്തില് വന്നിരിക്കുന്ന വെള്ളിമൂങ്ങ, പറമ്പിന്റെ ഒഴിഞ്ഞകോണില് ഒളിച്ചിരുന്ന കടന്നല്‍ക്കൂട് തുടങ്ങി നിരവധി കണ്ടുപിടിത്തങ്ങളുടെ ഉടമസ്ഥാവകാശം അമ്മുവിനുണ്ട്. എല്ലാവര്‍ക്കും ഉപകാരപ്പെട്ട എത്ര കാര്യങ്ങളാണ് അവള് കണ്ടെത്തുന്നത്! പക്ഷേ കുറ്റം എപ്പോഴും അമ്മുവിനാണ്.\nമീന്‍കാരന്‍കൂടി പോയതോടെ അമ്മു ഗേറ്റില് ഒറ്റയ്ക്കായി. മീനിന്റെ വാലോ തലയോ പ്രതീക്ഷിച്ച് കുളിരന് അമ്മയുടെ പിന്നാലെ കൂടി.\n”അമ്മൂ, ഓടിവാ, അടുക്കളേല് കുറേ ജോലിയുണ്ട്. വന്ന് സഹായിച്ചേ…” എന്നൊക്കെ പറഞ്ഞിട്ടാണ് അമ്മ പോയിരിക്കുന്നത്. പിന്നേ അടുക്കളേല് സഹായിക്കലല്ലേ എന്റെ പണി. അമ്മു ചുണ്ടുകോട്ടി.\nഈ സമയത്ത് വരാറുള്ള തത്തകളെ അമ്മുവിന് കാണേണ്ടതുണ്ട്. ഇല്ലെങ്കില് അവയ്ക്ക് സങ്കടമാവും.\nദാ വരുന്നു തത്തകള്. എന്തു ചന്താണ്. എട്ട് എണ്ണത്തിനയേ ഇന്ന് കാണുന്നുള്ളൂ. ഒരെണ്ണം എവിടെപ്പോയതാവും. അതോ എണ്ണിയപ്പോള് തെറ്റിയതാവുമോ? അകലെയുള്ള കടലുകാണിപ്പാറയിലാണ് അവ കൂടണയുന്നത്. പാറക്കൂട്ടത്തിന് അടുത്തെത്തുമ്പോള് പക്ഷികളെ കാണാതാകും.\nകടലുകാണിപ്പാറയില് കയറണമെന്ന് അമ്മൂന് അതിയായ ആഗ്രഹമുണ്ട്. തല ഉയര്‍ത്തിപ്പിടിച്ചാണ് അതിന്റെ നില്‍പ്പ്. അതിന് മുകളില് നിന്നാല് ദൂരെ കടല് കാണാം. ഭാഗ്യമുണ്ടെങ്കില് പൊട്ടുപോലെ കപ്പലിന്റെ ഇളക്കംകാണാം. പാറയ്ക്കു മുകളില് ആളിനെ പറത്തിക്കൊണ്ടുപോകുന്ന കാറ്റാണ്. അവിടെനിന്നാല് തന്റെ വീടു കാണാനാവുമോ?\nസീതയും രാമനും ലക്ഷ്മണനും വനവാസകാലത്ത് ആ പാറയില് താമസിച്ചിട്ടുണ്ട്. അവരുടെ വലിയ കാല്‍പാദങ്ങള് ഇപ്പോഴും പാറമേലുണ്ട്. അവര് അടുപ്പിനായി കൂട്ടിവച്ച വലിയ കല്ലുകളും. ഭീമാകാരന്മാരായ കല്ലുകള്. അപ്പോ എത്രവലിയ പാത്രമാവും അവര് ഉപയോഗിച്ചിട്ടുള്ളത്?. അമ്മു ആലോചിച്ചുനോക്കി.\nകടലുകാണിപ്പാറയ്ക്കു താഴെ കാടാണ്. ആള്‍താമസമില്ല. പണ്ടത്തെ ശ്മശാനവും കടലുകാണിപ്പാറയുടെ താഴെയായിട്ടുണ്ട്. ഇപ്പോള് അവിടെ ആളുകളെ ദഹിപ്പിക്കാറില്ല. വീട്ടില് സഹായത്തിനെത്തുന്ന രമണിചേച്ചിയാണ് ഇക്കഥയൊക്കെ പറഞ്ഞത്. ചേച്ചിയെ കൂട്ടുപിടിക്കണം, ഒരു ദിവസം കടലുകാണിപ്പാറയിലേക്ക് പോകണം, അമ്മു തീര്‍ച്ചപ്പെടുത്തി.\nസന്തോഷംനിറഞ്ഞ ആ നിമിഷങ്ങളെ കെടുത്താനായി രണ്ടുപേര് അങ്ങോട്ടേക്ക് വരുന്നുണ്ടായിരുന്നു. അമ്മുവിന്റെ കള്ളത്തരങ്ങളുടെ നേരറിയാന് ഇറങ്ങിത്തിരിച്ച സി ഐ ഡികളായിരുന്നു അവര്.\nWeb Title: S r lal novel for children detective ammu chapter 8


പി വൈ പി എ യുവജനങ്ങള്‍ക്കായി ഒരുക്കുന്ന മെഗാ ബൈബിള് ക്വിസ് ഒരുക്കങ്ങള് ആരംഭിച്ചു. – Faith Track\nസംസ്ഥാന പി വൈ പി എ യുടെ നേതൃത്വത്തില് കേരളത്തിലെ യുവജനങ്ങള്‍ക്കായി മെഗാ ബൈബിള് ക്വിസ് നടത്തുന്നു. രണ്ട് ഘട്ടങ്ങളിലായി നടത്തപ്പെടുന്ന ബൈബിള് ക്വിസിന്റെ പുസ്തകങ്ങള് സംസ്ഥാന പി വൈ പി എ സര്‍ക്കുലര് വഴി അറിയിക്കുന്നതാണ്. ഒന്നാം സമ്മാനം 50,000/- രൂപ, രണ്ടാം സമ്മാനം 25,000/- രൂപ, മൂന്നാം സമ്മാനം 15,000/- രൂപ, നാലാം സമ്മാനം 6,000/- രൂപ, അഞ്ചാം സമ്മാനം 4,000/- രൂപ എന്നിങ്ങനെയാണ് സമ്മാനത്തുക. പങ്കെടുക്കുവാനാഗ്രഹിക്കുന്നവര് അതാത് സെന്റര് പി വൈ പി എ ഭാരവാഹികളുമായി ബന്ധപ്പെടുക. രജിസ്‌ട്രേഷന് ഫീസ് ഒരാള്‍ക്ക് 100 രൂപയാണ്. പി വൈ പി എ പ്രായപരിധിയില്‍പ്പെടുന്ന അംഗങ്ങള്‍ക്ക് പങ്കെടുക്കാം. ഡിസ്ട്രിക്ട് തലത്തില് നടത്തപ്പെടുന്ന ആദ്യ റൗണ്ട് സെപ്റ്റംബര് 29 ഞായറാഴ്ച3മണി മുതല്5മണി വരെ നടത്തി ആദ്യ മുന്ന് സ്ഥാനങ്ങള് ലഭിക്കുന്നവരുടെ പേര് വിവരങ്ങള് സംസ്ഥാന തലത്തില് അറിയിക്കണം. അതാത് ഡിസ്ട്രിക്ടില് ഏതെങ്കിലും ഒരു സ്ഥലത്തു വെച്ച് ആദ്യ റൗണ്ട് മത്സരം നടത്തപ്പെടുന്നതാണ്. പാസ്റ്റര്‍മാര്, ബൈബിള് കോളേജ് പഠനം കഴിഞ്ഞവര് , പഠനം നടത്തുന്നവര് എന്നിവര്‍ക്ക് മത്സരത്തില് പങ്കടുക്കാന് അനുവാദം ഇല്ല. വ്യത്യസ്ത നിലവാരത്തില് പല റൗണ്ടുകളായി നടത്തപ്പെടുന്ന നോക്ക് ഔട്ട് & ഗ്രാന്‍ഡ് ഫിനാലെ 2019 ഒക്‌ടോബര് 12 ന് രാവിലെ9മണി മുതല് വൈകിട്ട്6മണി വരെ കുമ്പനാട് വെച്ച് നടത്തപ്പെടും. സ്വദേശത്തും, വിദേശത്തും ബൈബിള് ക്വിസ് മത്സരം നടത്തി അനുഭവ സമ്പത്തുള്ള ജഡ്ജിങ്ങ് പാനല് പ്രോഗ്രാമിന് നേതൃത്വം നല്‍കുമെന്ന് ഭാരവാഹികള് അറിയിച്ചു.\nഅരമണിക്കൂറില് ഇസ്രയേലിനെ തകർക്കും: ഇറാന്


ധര്‍മ്മജന് ബോള്‍ഗാട്ടിക്ക് ധര്‍മ്മടത്ത് മത്സരിക്കാന് ധൈര്യമുണ്ടോ? വെല്ലുവിളിക്കുന്നത് കോണ്‍ഗ്രസുകാര്‍തന്നെ | Congress workers question whether Dharmajan Bolgatti has the courage to contest in Dharmadam – News18 Malayalam\nപതിറ്റാണ്ടുകളായി ഇടതുപക്ഷത്തോട് ചേര്‍ന്നുനില്‍ക്കുന്ന മണ്ഡലമാണ് ബാലുശ്ശേരി\nകോഴിക്കോട്: 'നടന് ധര്‍മ്മജന് ബോള്‍ഗാട്ടിക്ക് ധര്‍മ്മടത്ത് പിണറായി വിജയനെതിരെ മത്സരിക്കാന് ധൈര്യമുണ്ടോ? ബാലുശ്ശേരിയിലെ ദളിത് കോണ്‍ഗ്രസുകാരുടെ സീറ്റ് തട്ടിയെടുക്കുകയല്ല വേണ്ടത്.' പറയുന്നത് കോണ്‍ഗ്രസുകാര് തന്നെയാണ്, ദളിത് കോണ്‍ഗ്രസിന്റെ സംസ്ഥാന നേതാക്കള്.\nധര്‍മ്മജന് ധര്‍മ്മടം ചലഞ്ച് ഏറ്റെടുക്കുമോയെന്നാണ് ദളിത് കോണ്‍ഗ്രസിന്റെ ചോദ്യം. ധര്‍മ്മജന്റെ സ്ഥാനാര്‍ഥിത്വത്തിന് എതിരെ ദളിത് കോണ്‍ഗ്രസിന്റെ സംസ്ഥാന കമ്മിറ്റിയില് രൂക്ഷ വിമര്‍ശനമാണ് ഉയര്‍ന്നത്. ബാലുശ്ശേയിലെ കണ്‍വെന്‍ഷനില് ദളിത് കോണ്‍ഗ്രസ് പ്രവര്‍ത്തകര് പ്രതിഷേധിച്ചതിന് പിന്നാലെ ഇന്നലെ ചേര്‍ന്ന സംസ്ഥാന കമ്മിറ്റിയിലും സമാന നിലപാടാണ് നേതൃത്വം സ്വീകരിച്ചത്.\nകോണ്‍ഗ്രസ് സംസ്ഥാന നേതാക്കളുമായി ആശയവിനിമയം തുടരുന്നുമുണ്ട്. താന് കോണ്‍ഗ്രസുകാരനാണെന്നും പാര്‍ട്ടി പറഞ്ഞാല് മത്സരിക്കുമെന്നും ധര്‍മ്മജന് മാതൃഭൂമി ന്യൂസിനോട് പറഞ്ഞു. 'എന്റെ പേര് വരാന് സാധ്യതയുണ്ട്. വിവിധ മണ്ഡലങ്ങളില് പറഞ്ഞു കേള്‍ക്കുന്നുണ്ട്, ഉറപ്പ് കിട്ടിയിട്ടില്ല. പാര്‍ട്ടി ആവശ്യപ്പെട്ടാല് മത്സരരംഗത്തുണ്ടാവും അത് തീര്‍ച്ചയാണ്.'- ധര്‍മ്മജന് പറയുന്നു.\nപതിറ്റാണ്ടുകളായി ഇടതുപക്ഷത്തോട് ചേര്‍ന്നുനില്‍ക്കുന്ന മണ്ഡലമാണ് ബാലുശ്ശേരി. സി പി എം സ്ഥാനാര്‍ഥി പുരുഷന് കടലുണ്ടി 15,000ത്തിലധികം വോട്ടുകള്‍ക്കാണ് കഴിഞ്ഞ തവണ ജയിച്ചത്. ധര്‍മ്മജന്റെ സ്ഥാനാര്‍ഥിത്വത്തിലൂടെ മണ്ഡലം പിടിക്കാനാവുമെന്നാണ് കോണ്‍ഗ്രസിന്റെ പ്രതീക്ഷ.\nFirst published: February 06, 2021, 20:55 IST\nassembly electiondharmadamdharmajan bolgatty


പ്രധാനമന്ത്രി നരേന്ദ്ര മോദി യുഎഇയിലെത്തി. – DN News\nHome/News/India/പ്രധാനമന്ത്രി നരേന്ദ്ര മോദി യുഎഇയിലെത്തി.\nപ്രധാനമന്ത്രി നരേന്ദ്ര മോദി യുഎഇയിലെത്തി.\nയുഎഇയിലെത്തിയ ഇന്ത്യൻ പ്രധാനമന്ത്രി നരേന്ദ്ര മോദിക്ക് അബുദാബി പ്രസിഡൻഷ്യൽ വിമാനത്താവളത്തിൽ ഉജ്ജ്വല സ്വീകരണം. യുഎഇ ഉപപ്രധാനമന്ത്രിയും അബുദാബി കിരീടാവകാശിയും യുഎഇ സായുധ സേനയുടെ ഉപ സർവസൈന്യാധിപനുമായ ജനറൽ ഷെയ്ഖ് മുഹമ്മദ് ബിന് സായിദ് അൽ നഹ്യാൻ നേരിട്ടെത്തിയാണ് പ്രധാനമന്ത്രിയെ സ്വീകരിച്ചത്. മറ്റ് ഉന്നതോദ്യോഗസ്ഥരും ഷെയ്ഖുമാരും ഇന്ത്യൻ സ്ഥാനപതി ടി.പി.സീതാറാം എന്നിവരും ഒപ്പമുണ്ടായിരുന്നു. ദേശീയ സുരക്ഷാ ഉപദേഷ്ടാവ് അജിത് ഡോവൽ, വിദേശകാര്യ സെക്രട്ടറി സുബ്രഹ്മണ്യം ജയശങ്കർ എന്നിവർ പ്രധാനമന്ത്രിയെ അനുഗമിക്കുന്നുണ്ട്.\nപ്രധാനമന്ത്രിക്ക് താമസ സൗകര്യമൊരുക്കിയിരിക്കുന്നത് അബുദാബിയിലെ എമിറേറ്റ്സ് പാലസ് ഹോട്ടലിലാണ്. ഗൾഫിലെ ഏറ്റവും വലുതും ലോകത്തെ പ്രധാന മുസ്ലിം പള്ളികളിലൊന്നുമായ ഷെയ്ഖ് സായിദ് വലിയ പള്ളി സന്ദർശിച്ചു.മുസഫ വ്യവസായ മേഖലയിൽ പ്രവർത്തിക്കുന്ന എെക്കാഡ് റസിഡൻഷ്യൽ സിറ്റിയിലെ മുന്നൂറോളം തൊഴിലാളികളുമായി അദ്ദേഹം ആശയവിനിമയം നടത്തും. തുച്ഛമായ വരുമാനത്തിൽ ജോലി ചെയ്യുന്ന തൊഴിലാളികളുടെ പ്രശ്നങ്ങൾ നേരിട്ട് വിലയിരുത്തുന്നതിനാണ് പ്രധാനമന്ത്രി ലേബർ ക്യാംപ് സന്ദര്‍ശിക്കുന്നതെന്ന് അധികൃതർ പറഞ്ഞു. \nനാളെ രാവിലെ എട്ടരയ്ക്ക് ഹൈടെക്സിറ്റിയായ അബുദാബി മസ്ദർ സിറ്റി സന്ദർശിക്കും. മോദിയുടെ യുഎഇ സന്ദർശനം റിപ്പോർട്ട് ചെയ്യാൻ ഇന്ത്യയിൽ നിന്ന് 35 ലേറെ മാധ്യമപ്രവർത്തകരെത്തിയിട്ടുണ്ട്. യുഎഇയിൽ നിന്ന് പുറത്തിറങ്ങിയ ഇംഗ്ലീഷ്, അറബിക് ദിനപത്രങ്ങളിൽ ഇന്ന് മോദിയുടെ സന്ദർശനം വലിയ വാർത്തയാണ്. ദുബായിലെ ഷെയ്ഖ് സായിദ് റോഡിനരികിൽ മോദിയുടെ വലിയ ഹോർഡിങ്ങും സ്ഥാപിച്ചിട്ടുണ്ട്. 34 വർഷം മുൻപ് ഇന്ദിരാഗാന്ധിക്ക് ശേഷം ആദ്യമായാണ് ഒരു ഇന്ത്യൻ പ്രധാനമന്ത്രി യുഎഇയിൽ എത്തുന്നത്.\nമധ്യപ്രദേശ് തദ്ദേശ തിരഞ്ഞെടുപ്പ് ബി.ജെ.പി തൂത്തുവാരി\nപ്രധാനമന്ത്രി നരേന്ദ്രമോദി ഐകാഡ്സിറ്റിയിലെ ലേബർ ക്യാമ്പ് സന്ദർശിച്ചു .


സംസ്ഥാനത്ത് റിപബ്ലിക് ദിനാഘോഷത്തിന് തുടക്കം; ഗവര്‍ണര് പതാക ഉയര്‍ത്തി -The Republic celebrates in state\nആഘോഷത്തോടനുബന്ധിച്ച് സംസ്ഥാനത്ത് വിവിധ പരിപാടികളും അരങ്ങേറി\nതിരുവനന്തപുരം: സംസ്ഥാനത്തെ റിപ്പബ്ലിക് ദിനാഘോഷ ചടങ്ങുകൾ തിരുവനന്തപുരം സെൻട്രൽ സ്റ്റേഡിയത്തിൽ ആരംഭിച്ചു. ഗവർണർ പി.സദാശിവം പതാക ഉയർത്തി. തുടര്‍ന്ന് റിപ്പബ്ലിക് ദിനപരേഡ് നിരീക്ഷിച്ചുകൊണ്ട് അദ്ദേഹം അഭിവാദ്യം സ്വീകരിച്ചു.\nവിവിധ ജില്ലകളിൽ മന്ത്രിമാർ റിപ്പബ്ലിക് ദിനാഘോഷത്തിൽ പങ്കെടുത്തു. മന്ത്രിമാർ പതാക ഉയർത്തി ഗാർഡ് ഓഫ് ഓണർ സ്വീകരിച്ചു. കൊച്ചിയിൽ മന്ത്രി എ.സി.മൊയ്തീൻ പതാക ഉയർത്തി പരേഡിൽ അഭിവാദ്യം സ്വീകരിച്ചു. ആലപ്പുഴയിൽ മന്ത്രി മാത്യു ടി.തോമസ് ഗാർഡ് ഓഫ് ഓണർ സ്വീകരിച്ചു. കോഴിക്കോട് വിക്രം മൈതാനിയിൽ വി.എസ്.സുനിൽ കുമാർ പരേഡ് പരിശോധിച്ച് അഭിവാദ്യം സ്വീകരിച്ചു. കണ്ണൂരിൽ ശൈലജ ടീച്ചറും അഭിവാദ്യം സ്വീകരിച്ചു. ആഘോഷത്തോടനുബന്ധിച്ച് ജില്ലകളിൽ വിവിധ പരിപാടികളും അരങ്ങേറി.\nTags: kerala, Republic Day


ബിനീഷിനെ കുരുക്കാന് നാര്‍കോട്ടിക്സ് ബ്യൂറോയും – ലഹരിമരുന്ന് കേസില് പ്രതി ചേര്‍ത്തേക്കും, ഇ ഡി ഉദ്യോഗസ്ഥരുമായി ചര്‍ച്ച നടത്തി | Reporter Kerala\nബിനീഷിനെ കുരുക്കാന് നാര്‍കോട്ടിക്സ് ബ്യൂറോയും – ലഹരിമരുന്ന് കേസില് പ്രതി ചേര്‍ത്തേക്കും, ഇ ഡി ഉദ്യോഗസ്ഥരുമായി ചര്‍ച്ച നടത്തി\nസിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്റെ മകന് ബിനീഷ് കോടിയേരിയെ ലഹരിമരുന്ന് കേസില് കുരുക്കാനുള്ള നീക്കങ്ങളുമായി നാര്‍കോട്ടിക്സ് കണ്‍ട്രോള് ബ്യൂറോ. എന്‍സിബി ഉദ്യോഗസ്ഥര് ഇ ഡി (എന്‍ഫോഴ്‌സ്‌മെന്റ് ഡയറക്ടറേറ്റ്) ഓഫീസിലെത്തി ഇ ഡി ഉദ്യോഗസ്ഥരുമായി ചര്‍ച്ച നടത്തി. ബിനീഷിന്റെ മൊഴികള് പരിശോധിച്ചു. സാമ്ബത്തിക തട്ടിപ്പ് കേസിലാണ് ബിനീഷ് കോടിയേരിയെ നിലവില് ഇ ഡി അറസ്റ്റ് ചെയ്തിട്ടുള്ളത്. ഇന്നലെ വൈകീട്ട് അഞ്ചരയോടെ ബംഗളൂരുവിലെ ഇ ഡി ഓഫീസിലെത്തിയ എന്‍സിബി ഉദ്യോഗസ്ഥര് ബിനീഷും ലഹരിമരുന്ന് കേസിലെ പ്രതി അനൂപ് മുഹമ്മദും തമ്മിലുള്ള സാമ്ബത്തിക ഇടപാട് സംബന്ധിച്ച മുഴുവന് രേഖകളും ശേഖരിച്ചു. ഇ ഡി കസ്റ്റഡി കാലാവധി നാളെ തീരും. നാളെ ബിനീഷിനെ എന്‍സിബി കസ്റ്റഡിയിലെടുത്തേക്കുമെന്നാണ് സൂചന.\nഹോട്ടല് ബിസിനസ് തുടങ്ങാന് ബിനീഷ് പണം നല്‍കിയതായുള്ള അനൂപിന്റെ മൊഴിയുടെ അടിസ്ഥാനത്തിലാണ് വിവരം ശേഖരിക്കുന്നത്. ഇത്തരത്തില് പണം നല്‍കിയതായി ബിനീഷ് നേരത്തെ തന്നെ സമ്മതിച്ചിരുന്നു. എന്‍സിബി എടുത്ത ലഹരിമരുന്ന് കേസില് അനൂപ് മുഹമ്മദ് രണ്ടാം പ്രതിയാണ്. ഇന്നലെ ബിനീഷിനെ 10 മണിക്കൂര് ഇ ഡി ചോദ്യം ചെയ്തിരുന്നു. തുടര്‍ച്ചയായ രണ്ടാം ദിവസമായിരുന്നു നീണ്ട ചോദ്യം ചെയ്യല്. വെള്ളിയാഴ്ച 12 മണിക്കൂര് ചോദ്യം ചെയ്തിരുന്നു.\nലഹരിമരുന്ന് ഇടപാടുകള്‍ക്കായി 50 ലക്ഷം രൂപ എത്തിയെന്നും ബിനീഷിന്റെ നിര്‍ദ്ദേശപ്രകാരമാണ് ഈ പണം വന്നതെന്നുമാണ് അനൂപ് മുഹമ്മദിന്റെ മൊഴി. 20 അക്കൗണ്ടുകള് വഴി പണം വന്നതായാണ് അനൂപ് പറയുന്നത്. അനൂപിന് ഹോട്ടല് ബിസിനസ്സിനായി6ലക്ഷം രൂപ കടം നല്‍കിയെന്ന് ബിനീഷ് സമ്മതിച്ചിട്ടുണ്ടെങ്കിലും പണമിടപാടിന്റെ ഉറവിടമടക്കം പല ചോദ്യങ്ങളില് നിന്നും ബിനീഷ് ഒഴിഞ്ഞുമാറുന്നതായാണ് ഇ ഡി പറയുന്നത്. അതേമയം വക്കാലത്ത് ഒപ്പിടാന് അഭിഭാഷകനെ കാണാന് പോലും സമ്മതിച്ചില്ലെന്ന് ആരോപിച്ച കുടുംബം, ബിനീഷിനെ കാണുന്നതിനായി കോടതിയെ സമീപിച്ചേക്കും.\nPreviousലോകത്ത് 4.63 കോടി കൊവിഡ് ബാധിതര്, മരണസംഖ്യ കുതിച്ചുയരുന്നു\nNextനായികയായി തീരുമാനിച്ച കുട്ടിക്ക് വലിയ സ്ഥലത്ത് നിന്ന് കല്യാണാലോചന, കല്യാണം കഴിച്ച് പോകുന്നെങ്കില് പോകട്ടെ !!\nആയിഷ സുല്‍ത്താനക്ക് ഐക്യദാര്‍ഢ്യം പ്രഖ്യാപിച്ച് പ്രതിപക്ഷ നേതാവ് വി.ഡി സതീശന് രംഗത്ത്\n18 വയസിന് മുകളിലുള്ള 75 ശതമാനത്തിലധികം പേര്‍ക്ക് (2,15,27,035) ആദ്യ ഡോസ് വാക്‌സിന് നല്‍കിയതായി ആരോഗ്യ വകുപ്പ് മന്ത്രി വീണാ ജോര്‍ജ്. ഈ വിഭാഗത്തില് 27.74 ശതമാനം പേര്‍ക്ക് (79,60,935) രണ്ടാം ഡോസും നല്‍കിയിട്ടുണ്ട്. 2021ലെ എസ്റ്റിമേറ്റ് ജനസംഖ്യ പ്രകാരം ഇത് യഥാക്രമം 60.81 ശതമാനവും 22.49 ശതമാനവുമാണ്. ഇതോടെ ഒന്നും രണ്ടും ഡോസ് ഉള്‍പ്പെടെ ആകെ 2,94,87,970 പേര്‍ക്കാണ് വാക്‌സിന് നല്‍കിയത്. വാക്‌സിനേഷന് യജ്ഞത്തിന്റെ ഭാഗമായി സംസ്ഥാനം നടത്തിയ ഊര്‍ജിത ശ്രമങ്ങളാണ് ഇത്ര വേഗം ഈ ലക്ഷ്യം കൈവരിക്കാനായത്. ആഗസ്റ്റ് മാസത്തില് മാത്രം 88 ലക്ഷത്തിലധികം ഡോസ് വാക്‌സിന് നല്‍കാനായെന്നും മന്ത്രി വ്യക്തമാക്കി. ഈ മാസത്തില് തന്നെ 18 വയസിന് മുകളിലുള്ള മുഴുവന് പേര്‍ക്കും ആദ്യ ഡോസ് വാക്‌സിന് നല്‍കാനാണ് സംസ്ഥാനം സര്‍ക്കാര് ലക്ഷ്യമിടുന്നത്. ഇതിന് കൂടുതല് വാക്‌സിന് ആവശ്യമാണ്. സംസ്ഥാനത്ത് വീണ്ടും വാക്‌സിന് ക്ഷാമം നേരിടുകയാണ്. മിക്കവാറും ജില്ലകളില് വാക്‌സിന് ക്ഷാമമുണ്ട്. വാക്‌സിനേഷന് സുഗമമായി നടത്താന് കേന്ദ്രത്തോട് കൂടുതല് വാക്‌സിന് ആവശ്യപ്പെട്ടിട്ടുണ്ട്. സംസ്ഥാനത്ത് കൊവിഡ് വ്യാപനം വര്‍ധിക്കുന്നതിനാല് പരമാവധി പേര്‍ക്ക് വാക്‌സിന് നല്‍കി സുരക്ഷിതമാക്കാനാണ് ശ്രമിക്കുന്നത്. 2021 ജനുവരി 16നാണ് കോവിഡ് വാക്‌സിനേഷന് ആരംഭിച്ചത്. ജൂണ്, ജൂലൈ, ആഗസ്റ്റ് മാസങ്ങളില് മാത്രം 1.95 കോടിയിലധികം ഡോസ് വാക്‌സിന് നല്‍കിയിട്ടുണ്ട്. വാക്‌സിനേഷന് പ്രക്രിയ ത്വരിതപ്പെടുത്തുന്നതിന് അനുബന്ധ ക്യാമ്ബയിനുകളും സംഘടിപ്പിച്ചാണ് മുന്നോട്ട് പോകുന്നത്. രാജ്യത്ത് ആദ്യയമായി കിടപ്പ് രോഗികള്‍ക്ക് വീട്ടില് പോയി വാക്‌സിന് നല്‍കി. 60 വയസിന് മുകളിലുള്ളവര്‍ക്കും കിടപ്പ് രോഗികള്‍ക്കും മുഴുവന് ആദ്യ ഡോസ് വാക്‌സിന് നല്‍കുന്നതിതിനായി പ്രത്യേക യജ്ഞങ്ങള് ആവിഷ്‌ക്കരിച്ച് നടപ്പിലാക്കി. വാക്‌സിന് സമത്വത്തിനായി വേവ് (WAVE: Work Along for Vaccine Equity) ക്യാമ്ബയിന്, ഗര്‍ഭിണികളുടെ വാക്‌സിനേഷനായി മാതൃകവചം തുടങ്ങിയ പ്രത്യേക പരിപാടികളും ആവിഷ്‌ക്കരിച്ച് നടപ്പിലാക്കി. ആരോഗ്യ പ്രവര്‍ത്തകര്‍ക്കും കൊവിഡ് മുന്നണി പോരാളികള്‍ക്കും 100 ശതമാനം ആദ്യ ഡോസും 86 ശതമാനം പേര്‍ക്ക് രണ്ടാം ഡോസും നല്‍കിയിട്ടുണ്ട്. 45 വയസിന് മുകളിലുള്ള 92 ശതമാനം പേര്‍ക്ക് ഒന്നാം ഡോസും 47 ശതമാനം പേര്‍ക്ക് രണ്ടാം ഡോസും നല്‍കിയിട്ടുണ്ട്. 18 വയസിനും 44 വയസിനും ഇടയിലുള്ള 54 ശതമാനം പേര്‍ക്ക് ഒന്നാം ഡോസ് നല്‍കിയിട്ടുണ്ട്.\nവിദ്യാരംഭം: ആഘോഷങ്ങള് ഒഴിവാക്കി എല്ലാവരും ജാഗ്രത പാലിക്കണമെന്ന് ആരോഗ്യ മന്ത്രി കെ കെ ശൈലജ


താലിബാന് വനിതാ പ്രവര്‍ത്തകയെ കൊന്നു | Afganistan, Taliban, Feminst, Lady Activist, Sitara Achikzai, Murder, താലിബാന്, സ്‌ത്രീ വിമോചനം, സിതാര, അഫ്‌ഗാന്, കാബൂള്, തീവ്രവാദം, കൊലപാതകം\t- Malayalam Oneindia\nതാലിബാന് വനിതാ പ്രവര്‍ത്തകയെ കൊന്നു\nPublished: April 14 2009, 13:51 [IST]\nകാബൂള്: അഫ്‌ഗാനിസ്ഥാനിലെ പ്രമുഖ വനിതാവിമോചക പ്രവര്‍ത്തകയും കാണ്ഡഹാര് പ്രവിശ്യാ കൗണ്‍സില് അംഗവുമായി സിതാര അചാക്‌സിയായെ(52) താലിബാന്‍കാര് വെടിവച്ചുകൊന്നു.\nപ്രവിശ്യാ കൗണ്‍സില് യോഗത്തില് പങ്കെടുത്ത് വീട്ടിലേയേയ്‌ക്ക് മടങ്ങും വഴിയാണ്. സിതാരയ്‌ക്കുനേരെ വെടിവെയ്‌പുണ്ടായത്. അഫ്‌ഗാന് താലിബാന് ഭരണകൂടത്തിന് കീഴിലായിരുന്ന കാലത്ത് ജര്‍മനിയിലായിരുന്നു സിതാര. പിന്നീട് 2004ലാണ് ഇവര് കാണ്ഡഹാറില് തിരിച്ചെത്തിയത്.\nപ്രിവിശ്യാ കൗണ്‍സില് സെക്രട്ടറിയുടെ ചുമതല വഹിച്ചിരുന്ന സിതാര സ്‌ത്രീവിമോചക പ്രവര്‍ത്തക എന്ന നിലയിലാണ് കൂടുതല് ശ്രദ്ധിക്കപ്പെട്ടത്. നേരത്തേതന്നെ അവര്‍ക്ക് താലിബാന് ഭീഷണിയുണ്ടായിരുന്നു. സ്‌ത്രീകള് വിദ്യാഭ്യാസം നേടുന്നതിനും പൊതുവേദിയില് പ്രത്യക്ഷപ്പെടുന്നതിനുമെല്ലാം താലിബാന് എതിരാണ്.\n2008ലെ വനിതാ ദിനത്തില് 1500 സ്‌ത്രീകളെ പങ്കെടുപ്പിച്ച് നഗരത്തിലെ ഒരു പള്ളിയില് സിതാപ സംഘടിപ്പിച്ച പരിപാടി താലിബാന് തീവ്രവാദികളെ പ്രകോപിപ്പിച്ചിരുന്നു. ഇത്തവണ പള്ളിയില് വേദി നിഷേധിച്ചതിനെത്തുടര്‍ന്ന് മനുഷ്യാവകാശ കമ്മീഷന്റെ കെട്ടിടത്തിലാണ് അവര് പരിപാടി സംഘടിപ്പിച്ചത്.\nരാജ്യത്ത് പൊതുരംഗത്ത് പ്രവര്‍ത്തിക്കുന്ന സ്‌ത്രീകള്‍ക്കെതരെ താലിബാന് ആക്രമണം നടത്തുന്നത് ഇതാദ്യമല്ല. തങ്ങളുടെ വിലക്ക് ലംഘിച്ച് സ്‌കൂളില് പോയ പെണ്‍കുട്ടികളുടെ മേല് ആസിഡൊഴിച്ച സംഭവം ഇതിന് മുമ്പ് റിപ്പോര്‍ട്ട് ചെയ്യപ്പെട്ടിട്ടുണ്ട്. സിതാരയുടെ കൊലപാതകം വനിതാ പ്രവര്‍ത്തകരെയാകെ ആശങ്കയിലാഴ്‌ത്തിയിട്ടുണ്ട്.\nതീവ്രവാദം murder taliban കൊലപാതകം താലിബാന് കാബൂള്\nStory first published: Tuesday, April 14, 2009, 13:51 [IST]


വീട്ടമ്മയുടെ കൊലപാതകം: ഷോക്കടിപ്പിച്ച് കൊലപ്പെടുത്തിയെന്ന് സമ്മതിച്ചു ഭർത്താവ് | Global Indian News\nHome Keralam വീട്ടമ്മയുടെ കൊലപാതകം: ഷോക്കടിപ്പിച്ച് കൊലപ്പെടുത്തിയെന്ന് സമ്മതിച്ചു ഭർത്താവ്\nവീട്ടമ്മയുടെ കൊലപാതകം: ഷോക്കടിപ്പിച്ച് കൊലപ്പെടുത്തിയെന്ന് സമ്മതിച്ചു ഭർത്താവ്\nതിരുവനന്തപുരം: കാരക്കോണത്ത് സ്ത്രീ ഷോക്കേറ്റ് മരിച്ചത് കൊലപാതകമെന്ന് പൊലീസ്. ഭര്‍ത്താവ് ബാലരാമപുരം സ്വദേശി അരുണ് കുറ്റം സമ്മതിച്ചതായി പൊലീസ് അറിയിച്ചു. ത്രേസ്യാപുരം സ്വദേശി ശാഖാകുമാരി ഇന്ന് പുലര്‍ച്ചെ മരിച്ചത്. അന്‍പത്തൊന്നുകാരിയായ ശാഖയെ രണ്ടുമാസം മുന്‍പാണ് 28കാരനായ അരുണ് വിവാഹം ചെയ്തത്. ഷോക്കടിപ്പിച്ച് കൊലപ്പെടുത്തിയെന്നാണ് പ്രതി പൊലീസിനോട് വെളിപ്പെടുത്തിയിരിക്കുന്നത്.\nശാഖയെ കാരക്കോണം ത്രേസ്യാപുരത്തെ വീട്ടിലാണ് മരിച്ചനിലയില് കണ്ടെത്തിയത്. വൈദ്യുതാലങ്കാരത്തില്‍നിന്ന് ഷോക്കേറ്റെന്നായിരുന്നു ഭര്‍ത്താവ് അരുണ് പറഞ്ഞിരുന്നത്. എന്നാല് പരിസരവാസികൾ മരണത്തിൽ സംശയം ഉന്നയിച്ചതോടെ പൊലീസ് അരുണിനെ കസ്റ്റഡിയിലെടുത്തു ചോദ്യം ചെയ്തു. ഇതിനു പിന്നാലെയാണ് മരണം കൊലപാതകമാണെന്ന് പൊലീസ് സ്ഥിരീകരിച്ചത്.\nPrevious articleജനിതകമാറ്റം വന്ന കൊറോണ: കേരളത്തിലും ജാഗ്രത കൂട്ടിയെന്ന് ആരോഗ്യമന്ത്രി\nNext articleപ്രത്യേക നിയമസഭാ സമ്മേളനത്തിന് ഗവർണറിന്റെ അനുമതി; ഡിസംബർ 31 ന് സഭ ചേരും


വടക്കുകിഴക്കൻ5സംസ്ഥാനങ്ങളിലേക്ക് ഒറ്റയടിക്ക് ടൂർ നടത്താൻ ആഡംബര ട്രെയിൻ വരുന്നു.\nBy: 600065 On: Oct 6, 2021, 4:47 PM\nവടക്കുകിഴക്കൻ5സംസ്ഥാനങ്ങളിലേക്ക് ഒറ്റയടിക്ക് ടൂർ നടത്താൻ പറ്റുന്ന ആഡംബര ട്രെയിൻ വരുന്നു. ഇന്ത്യൻ റെയിൽവേ കാറ്ററിംഗ് ആൻഡ് ടൂറിസം കോർപ്പറേഷൻ (IRCTC) ഡൽഹിയിൽ നിന്ന് ഇന്ത്യയുടെ വടക്കുകിഴക്കൻ ഭാഗത്തേക്ക് ആദ്യത്തെ ആഡംബര ട്രെയിൻ ഓടിക്കാൻ തീരുമാനിച്ചു.\n2021 നവംബർ മാസം ആദ്യം തന്നെ ട്രെയിൻ ഓടിത്തുടങ്ങുമെന്നാണ് റിപ്പോർട്ട്. വടക്ക് കിഴക്കൻ സംസ്ഥാനങ്ങളിലെ അഞ്ച് സംസ്ഥാനങ്ങളിലേക്ക് ട്രെയിൻ ടൂറിസ്റ്റുകളെ കൊണ്ടുപോകും. വടക്കുകിഴക്കൻ സംസ്ഥാനങ്ങളിലെ ടൂറിസം പ്രോത്സാഹിപ്പിക്കുന്നതിനാണ് ഈ സേവനം ആരംഭിക്കുന്നത്. ആസാം, അരുണാചൽ പ്രദേശ്, ത്രിപുര, മേഘാലയ, നാഗാലാൻഡ് എന്നീ സംസ്ഥാനങ്ങളിലേക്ക് യാത്രക്കാരെ കൊണ്ടുപോകുമെന്ന് റിപ്പോർട്ടുകൾ സൂചിപ്പിക്കുന്നു. ഓരോ സംസ്ഥാനവും അതിന്റേതായ തനതായ ടൂറിസ്റ്റ് അനുഭവങ്ങൾ ഉൾപ്പെടുത്തും.\nഅസമിലെ കാസിരംഗ ദേശീയോദ്യാനം, ഗുവാഹത്തി, ജോർഹട്ട് എന്നിവ യാത്രക്കാർക്ക് അനുഭവിക്കാൻ കഴിയും. ബ്രഹ്മപുത്ര നദിയിൽ ഒരു യാത്രയും നിങ്ങൾക്ക് അനുഭവിക്കാൻ കഴിയും. അരുണാചൽ പ്രദേശിൽ അതിഥികൾക്ക് ഇറ്റാനഗറും അതിലെ അത്ഭുതങ്ങളും അനുഭവപ്പെടും. ത്രിപുരയിൽ അഗർത്തല, ഉദയ്പൂർ, എന്നിവ സന്ദർശിക്കും. നിങ്ങൾക്ക് ഷില്ലോങ്ങും ചിറാപുഞ്ചിയും സന്ദർശിക്കാൻ കഴിയുന്നതിനാൽ, മേഘാലയ ഒരു അത്ഭുതകരമായ അനുഭവമായിരിക്കും.\nനാഗാലാൻഡിൽ, സമീപത്തുള്ള മറ്റ് ആകർഷണങ്ങൾക്കൊപ്പം കൊഹിമയും ഒരു ഹൈലൈറ്റ് ആയിരിക്കും. ഇവ അടിസ്ഥാനപരമായി ഇവ ഓരോ സംസ്ഥാനത്തിന്റെയും പ്രധാന ഹൈലൈറ്റുകളാണ്, കൂടാതെ കാണേണ്ടതുമായ ആകർഷണങ്ങളാണ്. IRCTC യാത്രക്ക് മുൻപ് വടക്കുകിഴക്കൻ സംസ്ഥാനങ്ങളിലെ പ്രധാന ആകർഷണങ്ങളെ കുറിച്ച് ഒരു വിവരണം നൽകും. ഈ ട്രെയിനിൽ യാത്രക്കാർക്കായി ആകെ 150 സീറ്റുകൾ ലഭ്യമാണ്.\nഇനി വിലകൾ എങ്ങിനെ എന്ന് നോക്കാം . താൽപ്പര്യമുള്ള ആളുകൾക്ക് രണ്ട് ക്ലാസ് ടിക്കറ്റുകൾ ഉണ്ട്, എസി ഫസ്റ്റ് ക്ലാസും, എസി സെക്കൻഡ് ക്ലാസും. എസി ഫസ്റ്റ് ക്ലാസിലെ യാത്രക്കാർക്ക്, ഒരാൾക്ക് 102430 രൂപയും സെക്കൻഡ് എസി യാത്രക്കാർക്ക് 85495 രൂപയുമാണ് നിരക്ക് എന്നാണ് അറിയുന്നത്. ഈ വിലയിൽ, ട്രെയിൻ യാത്ര, താമസസൗകര്യം, പ്രാദേശിക കാഴ്ചകൾ, ഭക്ഷണം, ഇൻഷുറൻസ് എന്നിവ ഉൾപ്പെടുത്തിയിട്ടുണ്ട്.


ഡേറ്റ പ്ലാനുകൾ പരിഷ്കരിച്ച് പ്രമുഖ ടെലികോം കമ്പനിയായ റിലയൻസ് ജിയോ. 4ജി ഡേറ്റ വൗച്ചറുകളിൽ ഇരട്ടി ഡേറ്റയും കൂടുതൽ സംസാര സമയവും നൽകിയാണ് ജിയോ ഡേറ്റ പ്ലാനുകൾ പരിഷ്കരിച്ചത്. 11 രൂപയുടെയും 21 രൂപയുടെയും 51 രൂപയുടെയും 101 രൂപയുടെയും 4ജി ഡാറ്റ വൗച്ചറുകളിലാണ് ജിയോ പുതിയ പരിഷ്കാരങ്ങൾ നടപ്പിലാക്കിയത്. വർക്ക് അറ്റ് ഹോം വർധിച്ചതിൻ്റെ അടിസ്ഥാനത്തിലാണ് പുതിയ ഓഫറുകൾ ജിയോ നടപ്പിലാക്കിയതെന്നാണ് റിപ്പോർട്ട്.\nഈ പ്ലാനുകളില് യഥാക്രമം 400 എംബി, 1 ജിബി,3ജിബി,6ജിബി എന്നിങ്ങനെയാണ് ഡാറ്റ ലഭിച്ചു കൊണ്ടിരുന്നത്. ഇതിൻ്റെയൊക്കെ ഇരട്ടി ഡേറ്റകളാണ് ഇപ്പോൾ ഈ വൗച്ചറുകളിൽ ലഭിക്കുക. ഈ പ്ലാനുകളിൽ യഥാക്രമം മറ്റ് നെറ്റ് വര്‍ക്കുകളിലേയ്ക്ക് വിളിക്കുന്നതിന് 75, 200, 500, 1000 മിനിട്ടുകൾ കൂടി ലഭിക്കും.\n11 രൂപയുടെ ഡാറ്റാ വൗച്ചര് പ്ലാനില് 800 എംബി 4ജി ഡാറ്റയും മറ്റ് നെറ്റ് വര്‍ക്കുകളിയേക്ക് 75 മിനിട്ട് സംസാര സമയവും ലഭിക്കും. നിലവിലുള്ള പ്ലാനിന്റെ കാലാവധിയാകും ഉണ്ടാകുക. 21 രൂപയുടെ വൗച്ചറിൽ2ജിബി ഡാറ്റ ലഭിക്കും. ഒപ്പം, മറ്റ് നെറ്റ് വര്‍ക്കുകളിലേയ്ക്ക് 200 മിനുട്ട് സംസാര സമയവും. 51 രൂപയുടെ വൗച്ചറിൽ6ജിബി ഡേറ്റയും 500 മിനിട്ട് നോൺ ജിയോ സംസാര സമയവും ലഭിക്കും. 101 രൂപയുടെ വൗച്ചറിലാവട്ടെ, 12 ജിബി ഡേറ്റ ലഭിക്കുമ്പോൾ മറ്റ് നെറ്റ്‌വർക്കുകളിലേക്ക് 1000 മിനിട്ടുകൾ സംസാര സമയവും ലഭിക്കും.\nനിലവിലുള്ള ഡേറ്റ പാക്കിനൊപ്പം ചെയ്യാവുന്നതാണ് ഡേറ്റ വൗച്ചറുകൾ. ദിനേനയുള്ള ഡേറ്റ അവസാനിച്ചാൽ ഈ വൗച്ചറുകൾ ഉപയോഗിക്കാനാവും.\nStory Highlights: Reliance jio data offer update\nRead more on: Reliance Jio


ഉരുൾപൊട്ടൽ: ഇടുക്കിയിൽ 11 മരണം; രണ്ട് പേരെ കാണാതായി | Malayalam News\nഉരുൾപൊട്ടൽ: ഇടുക്കിയിൽ 11 മരണം; രണ്ട് പേരെ കാണാതായി\nഅടിമാലി ഉരുൾപൊട്ടലിൽ മരിച്ച പുതിയകുന്നേൽ ഫാത്തിമ, മകൻ മുജീബ്, ഭാര്യ ഷമീന, മക്കളായ നിയ, ദിയ.\nഅടിമാലി ഉരുൾപൊട്ടലിൽ ഒരു കുടുംബത്തിലെ അഞ്ച് പേർ മരിച്ച സ്ഥലത്തെ രക്ഷാപ്രവർത്തനം.\nഇടുക്കി- ചെറിയ ഇടവേളക്ക് ശേഷം പെയ്തിറങ്ങിയ ദുരിതമഴ ജില്ലയിൽ 11 ജീവൻ അപഹരിച്ചു. വിവിധയിടങ്ങളിലുണ്ടായ ഉരുൾപൊട്ടലിലും മണ്ണിടിച്ചിലിലുമാണ് ഒരു കുടുംബത്തിലെ അഞ്ചംഗങ്ങളടക്കം മരിച്ചത്. രണ്ടുപേരെ കാണാതായി. അടിമാലിയിലുണ്ടായ മണ്ണിടിച്ചിലിലും ഉരുൾ പൊട്ടലിലുമാണ് ഒരു കുടുംബത്തിലെ അഞ്ച് പേർ ഉൾപ്പെടെ ഏഴു പേർ മരിച്ചത്. അടിമാലിക്കു സമീപം കുരങ്ങാട്ടി ആദിവാസി കോളനിയിലും കമ്പിളികണ്ടം, പെരിയാർവാലി, മുരിക്കാശേരി എന്നിവിടങ്ങളിലും ഉരുൾപൊട്ടലിൽ മരണം റിപ്പോർട്ട് ചെയ്തു.\nഅടിമാലി ലക്ഷം വീടിന് സമീപം പുതിയകുന്നേൽ ഫാത്തിമ (65), മകൻ മുജീബ് (35), ഭാര്യ ഷമീന(32), മക്കളായ നിയ (4), ദിയ (6) എന്നിവരാണ് മരിച്ചത്. ഗൃഹനാഥൻ ഹസൻകുട്ടി (70), ഷെമീനയുടെ ബന്ധു കൊല്ലം കല്ലുവെട്ടിക്കുഴി സൈനുദ്ദീൻ (50) എന്നിവർ അത്ഭുതകരമായി രക്ഷപ്പെട്ടു. ഹസൻ കോയ ഉൾപ്പെടെ ഏഴ് പേരാണ് മണ്ണിനടിയിൽ അകപ്പെട്ടത്. നാട്ടുകാരും അഗ്‌നിശമനസേനയും ചേർന്നു നടത്തിയ രക്ഷാ പ്രവർത്തനത്തിൽ ഹസൻ കോയയെയും ബന്ധു സൈനുദ്ദീനെയും രക്ഷപ്പെടുത്തി. ഇവർ അടിമാലി താലൂക്ക് ആശുപത്രിയിലാണ്.\nപൂർണമായും തകർന്ന വീടിന്റെ സമീപത്തു കിടന്നിരുന്ന കാറുകളും ബൈക്കും തകർന്നു. ശബ്ദം കേട്ട് സമീപത്ത് താമസിക്കുന്ന ബന്ധുക്കളാണ് നാട്ടുകാരെ വിവരമറിയിച്ചത്. കോരിച്ചൊരിയുന്ന മഴയത്ത് മണ്ണ് മാറ്റി യന്ത്രങ്ങളടക്കമുള്ള സഹായത്തോടെ മണ്ണിനടിയിലായവരെ രക്ഷപ്പെടുത്താനുള്ള തീവ്രശ്രമം തുടങ്ങി. ഒരു മണിക്കൂറിനുള്ളിൽ മണ്ണിനടിയിൽ വീടിന്റെ ഷീറ്റിനടിയിൽ കിടന്നിരുന്ന ഹസൻകുട്ടിയെ ജീവനോടെ രക്ഷപ്പെടുത്തി. തുടർന്ന് ഫാത്തിമയടക്കമുള്ളവരുടെ മൃതദേഹങ്ങൾ കണ്ടെത്തുകയായിരുന്നു. സൈനുദ്ദീൻ മണ്ണിനടിയിൽ പെടാത്തത് രക്ഷയായി.\nകുരങ്ങാട്ടി ആദിവാസി കുടിയിൽ ഉണ്ടായ ഉരുൾപൊട്ടലിൽ കറുമ്പനാനിക്കൽ മോഹനൻ (52), ഭാര്യ ശോഭ (46) എന്നിവരാണ് മരിച്ചത്. ഇന്നലെ രാവിലെ ആറ് മണിയോടെ അയൽവാസികളായ ബന്ധുക്കളാണ് വീട് തകർന്നത് കണ്ടത്. എപ്പോഴാണ് സംഭവം നടന്നതെന്നത് അറിയില്ല. നാട്ടുകാർ നടത്തിയ തെരച്ചിലിലാണ് മൃതദേഹങ്ങൾ കണ്ടെത്തിയത്. കൂലിപ്പണിക്കാരായിരുന്ന ഇവർക്ക് മക്കളില്ല. പെരിയാർവാലിയിൽ ഉരുൾപൊട്ടി കൂട്ടകുന്നേൽ ആഗസ്തി, ഭാര്യ ഏലിക്കുട്ടി എന്നിവർ മരിച്ചു. ഇടുക്കി അണക്കെട്ട് തുറന്നുവിടുമ്പോൾ പെരിയാറിൽ വെള്ളം ഉയർന്ന് ദുരന്തമുണ്ടായേക്കാമെന്ന് കരുതി മാറ്റി പാർപ്പിച്ച കുടുംബമാണിത്.\nകമ്പിളികണ്ടം കുരിശു കുത്തി മലയിൽ ഉരുൾപൊട്ടിയാണ് പന്തപ്പിള്ളിൽ മാണിയുടെ ഭാര്യ തങ്കമ്മ (46) മരിച്ചത്. വെളുപ്പിന് മൂന്ന് മണിയോടെയായിരുന്നു സംഭവം. ശബ്ദം കേട്ട് മകൻ ഓടി മാറി.ഭർത്താവ് മാണി പരിക്കുകളോടെ സ്വകാര്യആശുപത്രിയിൽ ചികിത്സയിലാണ്. മുരിക്കാശ്ശേരി രാജപുരത്ത് ഉരുൾപൊട്ടി വീടിന് മുകളിലേയ്ക്ക് മണ്ണ് വീണതിനെ തുടർന്ന് കരികുളത്ത് ലക്ഷ്മിക്കുട്ടി (90) മരിച്ചു. ഇവരുടെ മക്കളായ രാജൻ, ഉഷ എന്നിവരെ കാണാതായി.\nഅടിമാലിയിൽ മരിച്ച അഞ്ചു പേരെയും ടൗൺ ജുമാ മസ്ജിദിൽ ഖബറടക്കി. തങ്കമ്മയുടെ മൃതദേഹം കമ്പിളി കണ്ടം ചർച്ചിലും സംസ്‌കരിച്ചു. മോഹനന്റെയും, ശോഭയുടെയും മൃതദേഹങ്ങൾ കുരങ്ങാട്ടിയിലെ വീട്ടുവളപ്പിൽ ഇന്ന് സംസ്‌കരിക്കും. വൈദ്യുതി മന്ത്രി എം. എം മണി, എസ് .രാജേന്ദ്രൻ എം. എൽ. എ, വിവിധ രാഷ്ട്രീയ കക്ഷി നേതാക്കൾ തുടങ്ങിയവർ താലൂക്കാശുപത്രിയിലെത്തിയിരുന്നു.\nകരികുളത്ത് വീട്ടിൽ ലക്ഷ്മിക്കുട്ടിയുടെ മൃതദേഹം ജില്ലാ ആശുപത്രി മോർച്ചറിയിൽ സൂക്ഷിച്ചിരിക്കുകയാണ്. കാലവർഷക്കെടുതി തുടരുന്നതിനാൽ ഹൈറേഞ്ച് യാത്ര ഒഴിവാക്കാൻ പോലീസ് നിർദേശിച്ചു.\nKerala idukki calamity landslide Death


Mozhi - നോവലുകൾ മൊഴിയിൽ വായിക്കാം\nകുടംതുടി മുറുകി കന്യകമാരില് നാഗങ്ങള് കയറിത്തുള്ളാന് തുടങ്ങി. പെട്ടെന്നാണ് മാളുവിന് ആ തോന്നലുണ്ടായത്- തന്റെ ദേഹത്തേക്കും ആ പാമ്പ് ഇഴഞ്ഞു കേറുന്നു. അവള് ഇരിപ്പിടത്തില് നിന്നിഴഞ്ഞിറങ്ങി. മുടിയഴിച്ചാടാന് തുടങ്ങി. അമ്മ ഓടി അടുത്തപ്പോള് പുള്ളുവന് വേണ്ടെന്നു കൈകാട്ടി. എല്ലാവരും പരിഭ്രമത്തോടെ നില്ക്കാണ്. അവളാടി ആടി കളം മായ്ക്കാന് തുടങ്ങി. അവള് അവ്യക്തമായി പറഞ്ഞു, "ഞാന് ...ഞാന്...ബ്രഹ്മരക്ഷസ്സ്." ഒരു പെണ്ണിന്റെ ബോധാബോധങ്ങളില് ഇഴഞ്ഞൊരു പാമ്പ്. അവളുടെ ജീവിതം കൈമോശം വന്നു തുടങ്ങിയതവിടെ നിന്നാണ്. ആ ദുഃസ്വപ്നങ്ങളില് നിന്ന്.


ഉപഭോക്താവ് / Consumer: ഇന്‍ഡക്ഷന് കുക്കര് - സംശയങ്ങളേറെ (Induction Cooker)\nപാചക വാതകത്തിന്റെ വിലക്കയറ്റം കാരണം LPG ഇതര കുക്കിംഗ് സമ്പ്രദായങ്ങള്‍ക്ക് ആവശ്യക്കാര് ഏറിവരുന്നു. അത്തരത്തിലൊരുപകരണമാണ് ഇന്‍ഡക്ഷന് കുക്കര്.\nസാധാരണ പാചക രീതികളില് പാത്രം ചൂടാവുകയും ആ ചൂട ആഹാരസാധനങ്ങളിലേക്ക് പകരുകയുമാണ് ചെയ്യുന്നതെങ്കില് ഇന്‍ഡക്ഷന് കുക്കരുകളില് ഉള്ളിലെ ഭക്ഷണ പദാര്‍ത്ഥമാണ് ആദ്യം ചൂടാവുക. അതു വേവുന്നതനുസരിച്ച അതില് നിന്നും അല്പം ചൂട പാത്രത്തിലേക്ക് പകരുമെന്നു മാത്രം. ഇങ്ങനെയാണ് നിര്‍മ്മാതാക്കള് അവകാശപ്പെടുന്നതും ഏതാണ്ട് ഇതു തന്നെയാണ് പല എക്സിബിഷനുകളില് നിന്നും എനിക്ക് നേരിട്ടനുഭവപ്പെട്ടതും.\nഎന്നാല് എന്നാല് ഡോക്ടര് സൂരജിന്റെ ‘മെഡിസിന് @ ബൂലോഗം’ എന്ന ബ്ലോഗില് മൈക്രോവേവ് ഓവനെ പറ്റി നടന്ന ഒരു ചര്‍ച്ചയില് ഇന്‍ഡക്ഷന് കുക്കറിനെപറ്റിയും പരാമര്‍ശമുണ്ടായിരുന്നു. അവിടെ ഇന്‍ഡക്ഷന് കുക്കറിന്റെ നിര്‍മ്മാതാക്കളും വിതരണക്കാരും അവകാശപ്പെടുന്നതിന്റെ കടക വിരുദ്ധമായ ഒരു വ്യാഖ്യാനമാണ് ചില വിവരമുള്ളവര് രേഖപ്പെടുത്തിയിരുന്നത്.\nഅതായത് പാത്രത്തില് നിന്നാണ് ആഹാരസാധനങ്ങളിലേക്ക് ചൂട് പകരുന്നതെന്നാണ് അവിടെ വാദിച്ചിരിക്കുന്നത്.\nഇതിലേതാണ് ശരിയെന്ന് ആര്‍ക്കെങ്കിലും ഒന്നു വിശദീകരിക്കാമോ? ഇന്‍ഡക്ഷന് കുക്കര് വാങ്ങിക്കഴിഞ്ഞവനാണ് ഞാന്. എന്റെ അനുഭവവും ശാസ്ത്രവും തമ്മില് ഒന്നിപ്പിക്കാനുള്ള ശ്രമത്തിലാണ് ഞാന്.\nLabels: Induction Cooker, ഇന്‍ഡക്ഷന് കുക്കര്\nഇന്‍ഡക്ഷന് കുക്കറില് ആദ്യം പാത്രം ചൂടാകുമോ അതോ അതിനകത്തുള്ള ആഹാരസാധനങ്ങള് ചൂടാകുമോ. ഒന്നു സംശയം തീര്‍ക്കണമേ....\nഅങ്കിളേ ദേ ഈ വിക്കിയില് ഒന്നു നോക്കിക്കേ,\nഇതു വായിച്ചപ്പോ എന്റെ കണ്‍ഫൂഷന് കൂടി...\nInduction cooker in Wiki\nപാചകം ചെയ്യണ പാത്രം കണ്ടക്ടര് അഥവാ ലോഹം അല്ലെങ്കില് ചൂടാവില്യാത്രെ!\nപക്ഷേ അതില് പറയുന്നു, പാത്രം ആണ് ആദ്യം ചൂടാവുന്നതെന്ന്...\nഎന്റെ പോസ്റ്റ് ഇന്നത്തെ (ജൂലൈ 3) മെട്രോ മനോരമയിലെ ഒരു പ്രധാന സ്റ്റോറിയെ അടിസ്ഥാനമാക്കിയുള്ളതാണ്.\nഅങ്കിളേ ഇന്ഡക്ഷന്ന് കുക്കറിന്റെ പ്രവർത്തനം ദാ ഇവിടെ വിശദീ കരിച്ചിട്ടൂണ്ട്. ഗൂഗിളീൽ തപ്പീയപ്പോൾ കിട്ടിയതാ.\nഅപ്പോള് സംഗതിയുടെ കിടപ്പ് അങ്ങനെയാണ്. പാത്രം തന്നെയാണ് ചൂടാകുന്നത്. പക്ഷേ ഗ്യസുമായി ഒരു വ്യത്യാസം ഉണ്ട്. ഗ്യാസ് കത്തുമ്പോള് അതു തന്നെ ചൂടുള്ളതാണ്. ആ ചൂടാണ് പാത്രത്തിനെ ചൂടാക്കി പാത്രത്തിന്റെ ചൂടുകൊണ്ട് അതിനകത്തിരിക്കുന്ന ആഹാര സാധനങ്ങളും ചൂടാകുന്നു.\nഎന്നാല് ഇന്‍ഡക്ഷന് കുക്കറിന്റെ കോയില് ചൂടാകുന്നില്ല. എന്നാല് കോയില് കൊണ്ടുണ്ടാകുന്ന മാഗ്നറ്റിക് ഫീല്‍ഡിനകത്തുള്ള പാത്രം ചൂടാകുന്നു. ആ പാത്രത്തിലെ ചൂട് പകര്‍ന്ന് ആഹാര സാധനങ്ങളും ചൂടാകുന്നു.\nഇതിനെ ദുര്‍വ്യാഖ്യാനം ചെയ്താണ് ഇന്‍ഡക്ഷന് കുക്കറിന്റെ നിര്‍മ്മാതാക്കളും, വിതരണക്കാരും ഇന്‍ഡക്ഷന് കുക്കറില് കൂടെ ആഹാര സാധനങ്ങളെ നേരിട്ട് ചൂടാക്കാമെന്നൊക്കെ തട്ടിവിടുന്നത്.\nനിസ്സിനും, നന്ദുവിനും നന്ദി.\nമറ്റൊരു കാര്യം കൂടി. മാഗ്നറ്റിക് ഫീല്‍ഡ് ഉണ്ടാക്കുന്ന ചൂടാണല്ലോ പാത്രത്തില് ഉണ്ടാകുന്നത്. അപ്പോള് ആ പാത്രത്തിന്റെ മൂടെങ്കിലും മാഗ്നറ്റിക് ഫീല്‍ഡുണ്ടാക്കാന് നല്ലവണ്ണം സഹായിക്കുന്ന മെറ്റല് (ഇരുമ്പ്) ആയിരിക്കുന്നതല്ലേ നല്ലത്.\nസ്റ്റെയിന്‍ലസ്സ് സ്റ്റീല് പാത്രത്തിലും പാചകം ചെയ്യാന് കഴിയുന്നുണ്ട്. അതിനര്‍ത്ഥം നമുക്ക് കിട്ടുന്ന സ്റ്റെയിന്‍ലസ്സ് പാത്രത്തിലെല്ലാം നലവണ്ണം ഇരുബിന്റെ അംശം ഉണ്ടെന്നര്‍ത്ഥം.\nഅതായത് പാത്രങ്ങള് നേരിട്ട് ചൂടാകുന്നതു കൊണ്ടും (മറ്റുള്ളവയില് ഉണ്ടാകുന്ന എനര്‍ജി ഹീറ്റ് എനര്‍ജിയായി മാറി, ആ ഹീറ്റ് എനര്‍ജിയാണ് പാത്രങ്ങളെ ചൂടാക്കുന്നത്), പാത്രം കുക്കറില് നിന്നും മാറ്റിയാല് ഉടന് ചൂട് നില്‍ക്കുകയും ചെയ്യുന്നതു കൊണ്ട്, എനര്‍ജി ലാഭം ഉണ്ടാക്കം എന്നു പറയുന്നതിനോട് യോജിക്കാം.\nകുക്കു ചെയ്യുന്ന സ്ഥലവും ചൂട് കുറഞ്ഞിരിക്കും.\nഅപകട സാധ്യതയും കുറവ് തന്നെ.\nപക്ഷെ അങ്കിളേ, അത് എങ്ങിനെ ഗ്യാസിനെ ക്കാള് ലാഭം ആകും എന്ന് മനസിലായില്ല. അതില് പറയുന്നുണ്ട് 400 മുതല് 1000 വരെ വാട്ട് ആകും എന്ന്. അങ്കിളിന്റെ ഉപയോഗത്തില് അത് ലാഭകരം എന്ന് തോന്നുന്നുണ്ടോ?\nപ്രീയതമയുടെ നിസ്സഹകരണം കാരണം ഞാന് വാങ്ങിയത് പ്രാവര്‍ത്തികമാക്കാന് ഇതുവരെ കഴിഞ്ഞിട്ടില്ല. ഞാന് തന്നെ തുടങ്ങാമെന്നു വച്ചാല്, പിന്നെ അത് എന്റെ തലയില് തന്നെയായിരിക്കും എപ്പോഴും.\nലാഭമായിരിക്കും എന്നു തോന്നുന്നതിനുള്ള കാരണങ്ങള്:\nഎല്.പി.ജി. ഈയിടെ ഉണ്ടായ വിലക്കൂടുതല് (50 രൂപയോളം)\nഗ്യാസ് മൂലം ഉണ്ടാകുന്ന ചൂട് മുഴുവന് പാത്രത്തില് കിട്ടുകയില്ല്. പലപ്പോഴും, പാത്രത്തിനു വെളിയിലും കത്തികൊണ്ടിരിക്കുന്നതായി കാണം. അത് വേസ്റ്റല്ലേ.\nഇന്‍ഡകന് കുക്കറില് പാത്രം വയ്ക്കുമ്പോള് മാത്രമേ എനര്‍ജി ഉണ്ടാകുന്നുള്ളൂ. വേസ്ട്ട് വളരെ കുറവേ.\nകുക്കര് ഒട്ടും ചൂടാകുന്നില്ല. അതുകൊണ്ട് പരിസരവും ചൂടാകുന്നില്ല.\nഎല്.പി.ജി. കുക്കര് അണച്ചു കഴിഞ്ഞാലും, ബര്‍ണര് ചൂടായി നില്‍ക്കും. പരിസരവും അതുകൊണ്ട് ചൂടായിരിക്കും.\nഅപകട സാധ്യത വളരെ കുറവ്.\nഒരു നൂര് രൂപ നോട്ടും അതിന്റെ പുറത്ത് ഒരു പാത്രത്തില് കുറച്ച് വെള്ളവും വച്ച് ഇന്‍ഡക്ഷന് കുക്കറില് ചൂടാക്കിയാല്, വെള്ളം മാത്രം ചൂടാകും. നോട്ടിനു ഒന്നും സംഭവിക്കില്ല.\nചൂട് നമുക്ക് നിയന്ത്രിക്കാന് കഴിയും. പാത്രം എടുത്തു മാറ്റിയാള് സിസ്റ്റം പ്രവര്‍ത്തിക്കില്ല. അങ്ങനെയും കറണ്ട് ലാഭം.\nപക്ഷേ, ഇതൊക്കെ പറഞ്ഞിട്ടും, എന്റെ വീട്ടില് ഇതുപയോഗിച്ചു തുടങ്ങിയില്ല.\nഇനിയും ഉണ്ട് പ്രയോജനം. ആലോചിക്കട്ടേ


1. ആ കാലത്തു യോഹന്നാന് സ്നാപകന് വന്നു, യെഹൂദ്യമരുഭൂമിയില് പ്രസംഗിച്ചു\n2. സ്വര്‍ഗ്ഗ രാജ്യം സമീപിച്ചിരിക്കയാല് മാനസാന്തരപ്പെടുവിന് എന്നു പറഞ്ഞു.\n3. “മരുഭൂമിയില് വിളിച്ചുപറയുന്നവന്റെ വാക്കാവിതുകര്‍ത്താവിന്റെ വഴി ഒരുക്കി അവന്റെ പാത നിരപ്പാക്കുവിന് ” എന്നിങ്ങനെ യെശയ്യാ പ്രവാചകന് പറഞ്ഞവന് ഇവന് തന്നേ.\n4. യോഹന്നാന്നു ഒട്ടക രോമംകൊണ്ടുള്ള ഉടുപ്പും അരയില് തോല്‍വാറും ഉണ്ടായിരുന്നു; അവന്റെ ആഹാരമോ വെട്ടുക്കിളിയും കാട്ടുതേനും ആയിരുന്നു.\n5. അന്നു യെരൂശലേമ്യരും യെഹൂദ്യദേശക്കാരൊക്കയും യോര്‍ദ്ദാന്റെ ഇരുകരെയുമുള്ള എല്ലാ നാട്ടുകാരും പുറപ്പെട്ടു അവന്റെ അടുക്കല് ചെന്നു\n6. തങ്ങളുടെ പാപങ്ങളെ ഏറ്റുപറഞ്ഞുകൊണ്ടു യോര്‍ദ്ദാന് നദിയില് അവനാല് സ്നാനം ഏറ്റു.\n7. തന്റെ സ്നാനത്തിന്നായി പരീശരിലും സദൂക്യരിലും പലര് വരുന്നതു കണ്ടാറെ അവന് അവരോടു പറഞ്ഞതുസര്‍പ്പസന്തതികളെ, വരുവാനുള്ള കോപത്തെ ഒഴിഞ്ഞു ഔടിപ്പോകുവാന് നിങ്ങള്‍ക്കു ഉപദേശിച്ചുതന്നതു ആര്?\n8. മാനസാന്തരത്തിന്നു യോഗ്യമായ ഫലം കായ്പിന് .\n9. അബ്രാഹാം ഞങ്ങള്‍ക്കു പിതാവായിട്ടു ഉണ്ടു എന്നു ഉള്ളം കൊണ്ടു പറവാന് തുനിയരുതു; ഈ കല്ലുകളില് നിന്നു അബ്രാഹാമിന്നു മക്കളെ ഉളവാക്കുവാന് ദൈവത്തിന്നു കഴിയും എന്നു ഞാന് നിങ്ങളോടു പറയുന്നു.\n10. ഇപ്പോള് തന്നേ വൃക്ഷങ്ങളുടെ ചുവട്ടിന്നു കോടാലി വെച്ചിരിക്കുന്നു; നല്ലഫലം കായ്ക്കാത്ത വൃക്ഷം എല്ലാം വെട്ടി തീയില് ഇട്ടുകളയുന്നു.\n11. ഞാന് നിങ്ങളെ മാനസാന്തരത്തിന്നായി വെള്ളത്തില് സ്നാനം ഏല്പിക്കുന്നതേയുള്ളു; എന്റെ പിന്നാലെ വരുന്നവനോ എന്നെക്കാള് ബലവാന് ആകുന്നു; അവന്റെ ചെരിപ്പു ചുമപ്പാന് ഞാന് മതിയായവനല്ല; അവന് നിങ്ങളെ പരിശുദ്ധാത്മാവിലും തീയിലും സ്നാനം ഏല്പിക്കും.\n12. വീശുമുറം അവന്റെ കയ്യില് ഉണ്ടു; അവന് കളത്തെ മുറ്റും വെടിപ്പാക്കി കോതമ്പു കളപ്പുരയില് കൂട്ടിവെക്കയും പതിര് കെടാത്ത തീയില് ഇട്ടു ചുട്ടുകളകയും ചെയ്യും.\n13. അനന്തരം യേശു യോഹന്നാനാല് സ്നാനം ഏലക്കുവാന് ഗലീലയില് നിന്നു യോര്‍ദ്ദാന് കരെ അവന്റെ അടുക്കല് വന്നു.\n14. യോഹന്നാനോ അവനെ വിലക്കിനിന്നാല് സ്നാനം ഏലക്കുവാന് എനിക്കു ആവശ്യം; പിന്നെ നീ എന്റെ അടുക്കല് വരുന്നുവോ എന്നു പറഞ്ഞു.\n15. യേശു അവനോടുഇപ്പോള് സമ്മതിക്ക; ഇങ്ങനെ സകലനീതിയും നിവര്‍ത്തിക്കുന്നതു നമുക്കു ഉചിതം എന്നു ഉത്തരം പറഞ്ഞു; എന്നാറെ അവന് അവനെ സമ്മതിച്ചു.\n16. യേശു സ്നാനം ഏറ്റ ഉടനെ വെള്ളത്തില്‍നിന്നു കയറി അപ്പോള് സ്വര്‍ഗ്ഗം തുറന്നു ദൈവാത്മാവു പ്രാവെന്നപോലെ ഇറങ്ങി തന്റെ മേല് വരുന്നതു അവന് കണ്ടു;\n17. ഇവന് എന്റെ പ്രിയ പുത്രന് ; ഇവനില് ഞാന് പ്രസാദിച്ചിരിക്കുന്നു എന്നു സ്വര്‍ഗ്ഗത്തില് നിന്നു ഒരു ശബ്ദവും ഉണ്ടായി.


ഇടുക്കിയിലും ഉത്തരേന്ത്യയിലും ഭൂചലനം - ഇ വാർത്ത | evartha\nBreaking News: സുരക്ഷാ ഭീഷണി; കെ സുരേന്ദ്രന് ഗൺമാനെ അനുവദിക്കും ◆ കുട്ടനാട്, ചവറ ഉപതെരഞ്ഞെടുപ്പുകൾ ഒഴിവാക്കാൻ സാധ്യത; തീരുമാനം അടുത്ത ചൊവ്വാഴ്ച ◆ ഐടി വകുപ്പിലെ വിവാദകരാർ നിയമനങ്ങൾ അന്വേഷിക്കാൻ ഐടി സെക്രട്ടറിയുടെ നേതൃത്വത്തിൽ അഞ്ചംഗ സമിതി ◆ ലൈഫ് മിഷന്: സിബിഐ കേസില് മുഖ്യമന്ത്രി ഒന്നാം പ്രതിയാകുമെന്ന് ചെന്നിത്തല ◆ ലൈഫ് മിഷനില് സിബിഐ കേസ്: കോണ്‍ഗ്രസ് – ബിജെപി കൂട്ടുകെട്ട് ഏതറ്റം വരെ പോയി എന്നതിന്റെ തെളിവ്: സിപിഎം ◆ സംസ്ഥാനത്ത് ഇന്ന് 6477 പേര്‍ക്ക് കോവിഡ്; രോഗവിമുക്തി 3481; 22 മരണങ്ങള് ◆ ലൈഫ് മിഷൻ ക്രമക്കേട്; ആരേയും പ്രതിചേർക്കാതെ സിബിഐ കേസെടുത്തു ◆ കെ എം മാണിയുടെ ബാര്‍കോഴക്കേസ് ഇന്നത്തെ രാഷ്ട്രീയ സാഹചര്യത്തില് അപ്രസക്തം: എ വിജയരാഘവന് ◆ താരാപഥം എന്ന ഗാനം ചേതോഹരമാക്കിയ ആ മൂന്നു മണിക്കൂറും എസ് പി ബിയും ◆ ഇത് എന്നെക്കൊണ്ടു പറ്റില്ല എന്ന് എസ് പി ബാലസുബ്രഹ്മണ്യം തീർത്തു പറഞ്ഞു: പിന്നെയെല്ലാം ചരിത്രം ◆\nഇടുക്കിയിലും ഉത്തരേന്ത്യയിലും ഭൂചലനം\nകേരളത്തിലെ ഇടുക്കിയിലും ഉത്തരേന്ത്യയില് ഡല്‍ഹിയിലടക്കമുള്ള സ്ഥലങ്ങളിലും ഭൂചലനം. സ്ഥിരം ഭൂകമ്പകേന്ദ്രമായ ഇന്തോനേഷ്യയിലെ സുമാത്രയിലും ഭൂചലനമുണ്ടായി. എറണാകുളം കളമശേരിയിലും ഭൂചലനമുണ്ടായതായി റിപ്പോര്‍ട്ടുകളുണ്ട്.\nഇടുക്കിയെ ആശങ്കയിലാഴ്ത്തിയാണ് വീണ്ടും ഭൂചലനമനുഭവപ്പെട്ടത്. റിക്ടര് സ്‌കെയിലില് 2.1 രേഖപ്പെടുത്തിയ ഭൂചലനം രാത്രി 12.17 ഓടെയാണ് അനുഭവപ്പെട്ടത്. നേരിയ ചലനമായതിനാല് കാര്യമായ പ്രകമ്പനം അനുഭവപ്പെട്ടില്ല. കഴിഞ്ഞ പത്ത് മാസത്തിനിടെ ഇടുക്കിയില് രേഖപ്പെടുത്തുന്ന മുപ്പത്തിമൂന്നാമത്തെ ഭൂചലനമാണിത്. ഭൂചലനത്തിന്റെ പ്രഭവകേന്ദ്രം ഉളുപ്പൂണിയെന്നാണ് പ്രാഥമിക വിവരം. മുല്ലപ്പെരിയാര് ഡാമില് നിന്നും ഏഴ് കിലോമീറ്റര് മാത്രം അകലെയാണ് ഉളുപ്പുണി.\nഉത്തരേന്ത്യയില് ഡല്‍ഹി ഉള്‍പ്പെടെയുള്ള പ്രദേശങ്ങളില് ഉച്ചയ്ക്ക് 1.10 ഓടെയാണ് പ്രകമ്പനം അനുഭവപ്പെട്ടത്. ഒന്നിലധികം തവണ ഭൂചലനമുണ്ടായെന്നാണ് റിപ്പോര്‍ട്ടുകള്. റിക്ടര് സ്‌കെയിലില് 4.9, 5.2 എന്നിങ്ങനെയാണ് ഭൂചലനം റിക്ടര് സ്‌കെയിലില് രേഖപ്പെടുത്തിയത്. ആളപായമോ മറ്റ് നാശനഷ്ടങ്ങളോ റിപ്പോര്‍ട്ട് ചെയ്തിട്ടില്ല. ഹരിയാനയിലെ ബുഹാദൂര്‍ഗഢ് ആണ് പ്രഭവകേന്ദ്രമെന്നാണ് പ്രാഥമിക റിപ്പോര്‍ട്ട്. പഞ്ചാബ്, ഹരിയാന, രാജസ്ഥാന്, ഉത്തര്‍പ്രദേശ് എന്നിവിടങ്ങളിലും പ്രകമ്പനം അനുഭവപ്പെട്ടു. ഹരിയാനയില് ഒരു സ്‌കൂള് കെട്ടിടം തകര്‍ന്നുവീണെങ്കിലും കുട്ടികള് ഇല്ലാതിരുന്നതിനാല് ആളപായമുണ്ടായില്ല. ഡല്‍ഹിയില് ദക്ഷിണ ഡല്‍ഹിയിലാണ് പ്രകമ്പനം വ്യക്തമായി അനുഭവപ്പെട്ടത്. ഡല്‍ഹിയല് പ്രകമ്പനത്തിന്റെ ആഘാതത്തില് ചില മൊബൈല് നെറ്റ് വര്‍ക്കുകളുടെ പ്രവര്‍ത്തനം നിലച്ചതായി അധികൃതര് അറിയിച്ചു. കെട്ടിടങ്ങളില് പ്രകമ്പനം അനുഭവപ്പെട്ടതായും റിപ്പോര്‍ട്ടുണ്ട്. സുമാത്രയിലെ ഭൂകമ്പം റിക്ടര് സ്‌കെയിലില് 5.1 ആണ് രേഖപ്പെടുത്തിയത്. അപകടമോ വലിയ നാശനഷ്ടമോ റിപ്പോര്‍ട്ട് ചെയ്തിട്ടില്ല.


മോഹന്*ലാല്* - ജോഷി ടീം വീണ്ടും\nThread: മോഹന്*ലാല്* - ജോഷി ടീം വീണ്ടും\n06-27-2013, 05:13 AM #1\nമോഹന്*ലാല്* - ജോഷി ടീം വീണ്ടും വരുന്നു. ലോക്പാല്* എന്ന പരാജയചിത്രത്തിന് ശേഷം ഇവര്* ഒന്നിക്കുന്ന സിനിമ പക്ഷേ ഏറ്റവും മികച്ചതാക്കണമെന്ന നിര്*ബന്ധം ഇരുവര്*ക്കുമുണ്ട്. പുതിയ പ്രൊജക്ടിന്*റെ ഏറ്റവും വലിയ ആകര്*ഷണം ആ സിനിമ എഴുതുന്നത് ബോളിവുഡിലെ നമ്പര്* വണ്* തിരക്കഥാകൃത്തും മലയാളിയുമായ സുരേഷ് നായര്* ആണ് എന്നതാണ്.\n‘ജില്ല’ എന്ന തമിഴ് ചിത്രത്തിന്*റെ ലൊക്കേഷനില്* വച്ചാണ് സുരേഷ് നായര്* ഒരു വണ്**ലൈന്* തിരക്കഥയുമായി മോഹന്*ലാലിനെ സമീപിച്ചത്. തിരക്കഥ വായിച്ചുകേട്ട മോഹന്*ലാല്* ആവേശത്തിലായി. ഈ തിരക്കഥയില്* ഒരു മാറ്റവും വരുത്താതെ ഫൈനല്* ഡ്രാഫ്റ്റ് തയ്യാറാക്കാനുള്ള നിര്*ദ്ദേശമാണ് ലാല്* സുരേഷ് നായര്*ക്ക് നല്*കിയിരിക്കുന്നത്.\nമോഹന്*ലാലിന്*റെ ഏറ്റവും മികച്ച ചിത്രങ്ങളില്* ഒന്നാകുമിതെന്നാണ് ലാല്* ക്യാമ്പില്* നിന്നുള്ള റിപ്പോര്*ട്ടുകള്*. ഈ സിനിമ ഒരു ത്രില്ലറായിരിക്കുമെന്നാണ് അറിയുന്നത്. മലയാളത്തില്* താന്* ഏറ്റവും ഇഷ്ടപ്പെടുന്ന നടന്* മോഹന്*ലാലാണെന്നും അദ്ദേഹത്തിനായി ഒരു തിരക്കഥയെഴുതണമെന്നത് വലിയ ആഗ്രഹമായിരുന്നെന്നും സുരേഷ് നായര്* പറയുന്നു.\nകഹാനി, സിംഗ് ഈസ് കിംഗ്, ആക്ഷന്* റീപ്ലേ, ലണ്ടന്* ഡ്രീംസ്, ഷൂട്ടൌട്ട് അറ്റ് ലോഖണ്ഡ്*വാല, നമസ്തേ ലണ്ടന്* തുടങ്ങിയ ഹിന്ദി സിനിമകളുടെ തിരക്കഥാകൃത്താണ് സുരേഷ് നായര്*. നിഖില്* അദ്വാനി സംവിധാനം ചെയ്ത ‘ഡി ഡേ’ എന്ന അണ്ടര്*വേള്*ഡ് ഫിലിം ആണ് സുരേഷ് നായരുടെ പുതിയ റിലീസ്.\nKeywords:Mohanlal,Kahani,jilla,Lokpal,Singh is King,London dreams,namaste London,Di Day,Suresh Nair,malayalam film news\ndi day, jilla, kahani, lokpal, london dreams, malayalam film news, mohanlal, namaste london, singh is king, suresh nair


Unnao: sc asks what is happening in this country | എന്താണ് രാജ്യത്ത് സംഭവിക്കുന്നത്; ഉന്നാവ് കേസില് പൊട്ടിത്തെറിച്ച് കോടതി, നഷ്ടപരിഹാരം നല്‍കണം - Malayalam Oneindia\nഎന്താണ് രാജ്യത്ത് സംഭവിക്കുന്നത്; ഉന്നാവ് കേസില് പൊട്ടിത്തെറിച്ച് കോടതി, നഷ്ടപരിഹാരം നല്‍കണം\nPublished: August 1 2019, 14:16 [IST]\nദില്ലി: ഉന്നാവ് കേസില് കടുത്ത നിലപാടുമായി സുപ്രീം കോടതി. ബലാത്സംഗ കേസില് ഇരയായ പെണ്‍കുട്ടിയും കുടുംബവും അപകടത്തില്‍പ്പെട്ട കേസില് ഒരാഴ്ച്ചയ്ക്കകം അന്വേഷണം പൂര്‍ത്തിയാക്കണമെന്ന് സുപ്രീംകോടതി സിബിഐക്ക് നിര്‍ദ്ദേശം നല്‍കി. അന്വേഷണത്തിന് ഒരുമാസത്തെ സമയമായിരുന്നു സിബിഐ ആവശ്യപ്പെട്ടത്. എന്നാല് ഇത് അംഗീകരിക്കാന് തയ്യാറാവാതിരുന്ന കോടതി ഏഴു ദിവസത്തെ സമയം മാത്രം അനുവദിക്കുകയായിരുന്നു.\nകേസിന്റെ അന്വേഷണ ചുമതലയുള്ള സിബിഐ ജോയിന്റ് ഡയറക്ടറോട് ഇന്ന് ഉച്ചയ്ക്ക് 12 മണിക്ക് കോടതിയിൽ നേരിട്ട് ഹാജരാകാൻ ചീഫ് ജസ്റ്റിസ് ആവശ്യപ്പെട്ട‌ിരുന്നു. കേസിൽ അന്വേഷണം നടത്തുന്ന സിബിഐ സോളിസിറ്റര് ജനറൽ തുഷാർ മേത്തയാണ് ചീഫ് ജസ്റ്റിസിന്‍റെ നിര്‍ദ്ദേശപ്രകാരം കോടതിയില് ഹാജരായത്. കേസുമായി ബന്ധപ്പെട്ട് ഇതുവരെ ശേഖരിച്ച വിവരങ്ങള് തുഷാര്‍മേത്ത കോടതയില് അറിയിച്ചു.\nഎന്താണ് ഈ രാജ്യത്ത് സംഭവിക്കുന്നതെന്ന് പൊട്ടിത്തെറിച്ച കോടതി അപകടത്തില് പരിക്കേറ്റ് ചികിത്സയില് കഴിയുന്ന പെണ്‍കുട്ടിയേയും അഭിഭാഷകനേയും ലഖ്നൗല് നിന്ന് ദില്ലിയിലേക്ക് വിമാനം മാര്‍ഗ്ഗം എത്തിക്കാന് കഴിയുമോയൊന്നും ചോദിച്ചു. പെൺകുട്ടിക്കും കുടുംബത്തിനും വൻതുക നഷ്ടപരിഹാരം നൽകണം. നഷ്ടപരിഹാരം സംസ്ഥാന സർക്കാർ നൽകണമെന്നും ചീഫ് ജസ്റ്റിസ് രഞ്ജന് ഗോഗൊയി വ്യക്തമാക്കി.\nബലാത്സംഗക്കേസിന്റെ വിചാരണ യുപിക്ക് പുറത്തേക്ക് മാറ്റുന്നത് സംബന്ധിച്ച് ഉത്തരവിറക്കുമെന്നും ചീഫ് ജസ്റ്റിസ് രഞ്ജന് ഗൊഗോയ് വ്യക്തമാക്കി. ബലാംത്സഗത്തിന് ഇരയായ പെണ്‍കുട്ടി അയച്ച കത്താണെന്ന് മനസ്സിലാകാത്തതിനാലാണ് കത്ത് കോടതിയുടെ പരിഗണനക്ക് അയക്കാഞ്ഞതെന്ന് സെക്രട്ടറി ജനറല് കോടതിയെ അറിയിച്ചു. കത്ത് ചീഫ് ജസ്റ്റിസിന് ലഭിക്കാൻ വൈകിയത് എന്തുകൊണ്ടെന്നതിൽ വിശദീകരണം നൽകുകയായിരുന്നു സെക്രട്ടറി.\nUnnao supreme court cbi uttar pradesh car accident സുപ്രീംകോടതി സിബിഐ അപകടം\nUnnao: sc asks what is happening in this country


കാവ്യ ഗര്‍ഭിണിയാണെന്ന് ഓണ്‍ലൈന് മാധ്യമങ്ങള്, ജയിലിലെത്തി ദിലീപിനെ കാണാത്തതിന് കാരണം ഗര്‍ഭം, വിവരമറിഞ്ഞ ദിലീപ് പൊട്ടിക്കരഞ്ഞു, സോഷ്യല്‍മീഡിയയില് നിറഞ്ഞാടുന്ന വാര്‍ത്തയോട് ദിലീപ് അന്ന് പറഞ്ഞത് ഇങ്ങനെ - RashtraDeepika\nകാവ്യ ഗര്‍ഭിണിയാണെന്ന് ഓണ്‍ലൈന് മാധ്യമങ്ങള്, ജയിലിലെത്തി ദിലീപിനെ കാണാത്തതിന് കാരണം ഗര്‍ഭം, വിവരമറിഞ്ഞ ദിലീപ് പൊട്ടിക്കരഞ്ഞു, സോഷ്യല്‍മീഡിയയില് നിറഞ്ഞാടുന്ന വാര്‍ത്തയോട് ദിലീപ് അന്ന് പറഞ്ഞത് ഇങ്ങനെ\nകാവ്യ മാധവന് ഗര്‍ഭിണിയാണോ? സോഷ്യല്‍മീഡിയയില് കുറച്ചുദിവസമായി സംശയം കൊടുമ്പിരി ക്കൊണ്ടിരിക്കെയാണ്. സോഷ്യല് മീഡിയയില് പ്രചരിച്ച വാര്‍ത്തയാണ് നടി കാവ്യാ മാധവന് നാലു മാസം ഗര്‍ഭിണി’ ആണെന്ന്.നടി നാലുമാസം ഗര്‍ഭിണിയാണെന്നാണ് ഇവരുടെ കുടുംബവൃത്തങ്ങളില് നിന്നുതന്നെ ലഭിക്കുന്ന വിവരം എന്നാണ് പ്രമുഖ മാധ്യമങ്ങള് ഉള്‍പ്പെടെ വാര്‍ത്ത കൊടുത്തത്. ജയിലിലായ ദിലീപിനെ കാണാന് കാവ്യ എത്താത്തതും ഇതിനെ തുടര്‍ന്നാണെന്നും വാര്‍ത്തയില് പറയുന്നു. എന്നാല് പോലീസില് നിന്നും രക്ഷപെടാനുള്ള തന്ത്രവും ഇതിന് പിന്നില് ഉണ്ടെന്നും പറയപ്പെടുന്നു.\nഎന്നാല് ഇത്തരത്തിലൊരു വാര്‍ത്തയെപ്പറ്റി ദിലീപ് തന്നെ ഒരുമാസം മുമ്പ് പറഞ്ഞിരുന്നു. ദിലീപ് ജൂണ് 24ന് പറഞ്ഞത് ഇങ്ങനെ- തന്റെ പേരില് വരുന്ന വാര്‍ത്തകള് വ്യാജമാണെന്നും സോഷ്യല് മീഡിയയില് തനിക്കെതിരെ അപവാദ പ്രചരണമാണ് നടക്കുന്നതെന്നും താരം പറഞ്ഞു. എന്റെ ഭാര്യ ഗര്‍ഭിണിയെന്നത് ഞാന് അറിഞ്ഞതു പോലും സോഷ്യല് മീഡിയയില് നിന്നാണെന്നായിരുന്നു താരത്തിന്റെ പ്രതികരണം. പ്രേക്ഷകരാണ് തന്റെ ശക്തി. അവര് എന്നെ മനസിലാക്കുമെന്നാണ് ഞാന് കരുതുന്നതെന്നും പ്രമുഖ മാധ്യമത്തിന് നല്‍കിയ അഭിമുഖത്തില് താരം പറഞ്ഞു. ജൂണില് ഭര്‍ത്താവായ ദിലീപ് ‘ തള്ളിക്കളഞ്ഞ കാവ്യയുടെ ഗര്‍ഭ കഥ’യിലെ ട്വിസ്റ്റ് ആണ് ഇനി കാത്തിരിക്കേണ്ടത്.\nകഴിഞ്ഞ ദിവസം കാവ്യയെ പൊലീസ് ചോദ്യം ചെയ്തിരുന്നു. ഈ മൊഴിയുടെ വിശദാശംങ്ങള് പഠിച്ചുവരുന്ന പൊലീസ് വീണ്ടും കാവ്യയെ ചോദ്യം ചെയ്യുമെന്നാണ് സൂചന. അതിനിടയിലാണ് ഇത്തരമൊരു വിവരവും പുറത്തുവരുന്നത്. ഈ വിവരം പൊലീസിന് അറിയാമെന്നതുകൊണ്ട് വളരെ കരുതലയോടെയാണ് ചോദ്യം ചെയ്യലടക്കം നടത്തുന്നത്.\nAll Newskavya madhavan\nദുരുപയോഗം ചെയ്യുന്നുണ്ട്! ഭര്‍ത്താവിനെതിരേ സ്ത്രീകളുടെ പരാതിയില് ഉടനടി അറസ്റ്റ് പാടില്ലെന്ന് സുപ്രീം കോടതി; ഗാര്‍ഹിക പീഡനം തടയുന്ന നിയമത്തില് ക്രിമനല് നടപടി ചട്ടം ഉള്‍പ്പെടുത്തി\nജയിലിലെത്തി ദിലീപിനെ കാണാത്തതിന് കാരണം ഗര്‍ഭം! കാവ്യ ഗര്‍ഭിണിയാണെന്ന് ഓണ്‍ലൈന് മാധ്യമങ്ങള്; സോഷ്യല് മീഡിയയില് നിറഞ്ഞാടുന്ന വാര്‍ത്തയോട് ദിലീപ് അന്ന് പറഞ്ഞത് ഇങ്ങനെ


പ്രതിഷേധിക്കാർ ലാത്തിയടിയേറ്റ് ഓടുന്ന ചിത്രങ്ങൾ ട്വിറ്ററിലിട്ട് പൊലീസ് ലാത്തികൊണ്ട് ഡാൻസ് ചെയ്യിപ്പിക്കുന്നതാണെന്ന് മുൻ കേരള ഡിജിപി അസ്താന.\nHomePoliceപ്രതിഷേധിക്കാർ ലാത്തിയടിയേറ്റ് ഓടുന്ന ചിത്രങ്ങൾ ട്വിറ്ററിലിട്ട് പൊലീസ് ലാത്തികൊണ്ട് ഡാൻസ് ചെയ്യിപ്പിക്കുന്നതാണെന്ന് മുൻ കേരള ഡിജിപി അസ്താന.\nന്യൂഡൽഹി: പ്രവാചക നിന്ദക്കെതിരെ പ്രതിഷേധിച്ചവരെ പൊലീസ് ക്രൂരമായി മർദിക്കുന്ന ദൃശ്യങ്ങൾ മനോഹരമെന്ന് വിശേഷിപ്പിച്ച് മുൻ കേരള ഡിജിപി എൻ.സി അസ്താന. കസ്റ്റഡിയിലെടുത്ത ഏതാനും യുവാക്കളെ രണ്ട് പൊലീസുകാർ ലാത്തികൊണ്ട് ക്രൂരമായി തല്ലിച്ചതക്കുന്ന വീഡിയോ പങ്കുവെച്ചാണ് അസ്താനയുടെ വിശേഷണം. 1986 ബാച്ച് കേരള ബാച്ച് ഐപിഎസ് ഓഫീസറാണ് നിർമൽ ചന്ദ്ര അസ്താന.\nവളരെ മനോഹരമായ രംഗം! മനോഹരം, വളരെ മനോഹരം ! – അസ്താന ട്വീറ്റ് ചെയ്തു.\nപ്രവാചക നിന്ദക്കെതിരെ പ്രതിഷേധിക്കുന്നവരെ പൊലീസ് മർദിക്കുന്ന മറ്റു നിരവധി ഫോട്ടോകളും വീഡിയോകളും അസ്താന ആഹ്ലാദം പ്രകടിപ്പിച്ചുകൊണ്ട് പൊലീസിനെ അഭിനന്ദിച്ച് ട്വീറ്റ് ചെയ്തിട്ടുണ്ട്. പൊലീസിന്റെ ലാത്തിയടിയേറ്റ് ആളുകൾ ഓടുന്ന ചിത്രങ്ങൾ ഇത് പൊലീസ് ലാത്തികൊണ്ട് ഡാൻസ് ചെയ്യിപ്പിക്കുന്നതാണെന്ന വിശേഷണത്തോടെയാണ് അസ്താന ട്വീറ്റ് ചെയ്തിരിക്കുന്നത്.\nപ്രവാചക നിന്ദക്കെതിരെ പ്രതിഷേധിച്ചതിന്റെ പേരിൽ നൂറുകണക്കിന് ആളുകളെയാണ് രാജ്യവ്യാപകമായി അറസ്റ്റ് ചെയ്തത്. ഇരുനൂറിലധികം ആളുകളാണ് യു.പിയിൽ മാത്രം അറസ്റ്റിലായത്. പ്രതിഷേധക്കാരെ കർശനമായി നേരിടുമെന്ന് മുഖ്യമന്ത്രി യോഗി ആദിത്യനാഥിന്റെ ഓഫീസ് വ്യക്തമാക്കി. പൊലീസ് കസ്റ്റഡിയിലെടുത്തവരുടെ വീടുകളും സ്ഥാപനങ്ങളും ജെസിബി ഉപയോഗിച്ച് ഇടിച്ചുനിരത്താനുള്ള നിർദേശവും പൊലീസിന് നൽകിയതായാണ് വിവരം. അനധികൃത കയ്യേറ്റങ്ങളെന്ന് ആരോപിച്ചാണ് ഇടിച്ചുനിരത്തൽ.


നിയമസഭാ സമ്മേളനം തിങ്കളാഴ്ച മുതൽ - Express Kerala\nനിയമസഭാ സമ്മേളനം തിങ്കളാഴ്ച മുതൽ\nതിരുവനന്തപുരം: നിയമസഭാ സമ്മേളനത്തിന് തിങ്കളാഴ്ച തുടക്കമാകും. ഭരണ പ്രതിപക്ഷ വാക്‌പോരില് പതിനഞ്ചാം കേരള നിയമസഭയുടെ അഞ്ചാം സമ്മേളന വേദി കലാപാന്തരീക്ഷം സൃഷ്ടിക്കാൻ സാധ്യത വളരെ ഏറെയാണ്. തിങ്കളാഴ്ച ആരംഭിക്കുന്ന സഭാസമ്മേളനം ജൂലൈ 27 ന് സമാപിക്കും.\nജൂണ് 27 മുതല് ജൂലൈ 27 വരെ 23 ദിവസങ്ങളിലായാണ് പതിനഞ്ചാം കേരളാ നിയമസഭയുടെ അഞ്ചാം സമ്മേളനം നടക്കുക. 2022- 23 സാമ്പത്തിക വര്‍ഷത്തെ ധനാഭ്യര്‍ത്ഥന ചര്‍ച്ചകള് പാസാക്കലാണ് പ്രധാന അജണ്ട. 13 ദിവസമാണ് ധനാഭ്യര്‍ത്ഥന ചര്‍ച്ചകള്‍ക്കായി മാറ്റിവെച്ചിരിക്കുന്ന്. ധനകാര്യ ബില്ലുള്‍പ്പെടെ മറ്റുബില്ലുകളും ഈ സഭാ സമ്മേളനത്തിന്റെ പരിഗണനക്ക് വരും.\nമുഖ്യമന്ത്രിക്കെതിരായ ആരോപണത്തിന്റെയും തൃക്കാക്കര ഉപതെരഞ്ഞെടുപ്പിലെ മിന്നും വിജയത്തിന്റെയും കരുത്തിലാണ് പ്രതിപക്ഷം ഇത്തവണ സഭയിലെത്തുന്നത്. സ്വര്‍ണ്ണ – ഡോളര് കടത്ത് ആരോപണം സഭക്ക് അകത്തും ശക്തമായി ഉന്നയിക്കാനാണ് പ്രതിപക്ഷ നീക്കം. ചോദ്യോത്തരവേളയില് പരിഗണിക്കാന് മുഖ്യമന്ത്രിയെ ഉന്നംവെച്ചുളള ചോദ്യങ്ങള് പ്രതിപക്ഷാംഗങ്ങള് ഇതിനോടകം സഭാസെക്രട്ടറിയേറ്റിന് സമര്‍പ്പിച്ചിട്ടുണ്ട്.\nഇന്നത്തേക്ക് സഭ പിരിഞ്ഞു


‘മുരുകന് ആശുപത്രി അധികൃതര് ചികിത്സ നിഷേധിച്ചത് തമിഴ്നാട്ടുകാരനായതിനാല്’, വെളിപ്പെടുത്തലുമായി ആംബുലന്‍സ് ഉടമ – Braveindia News.com|Malayalam News, Malayalam E-News Paper,Latest Kerala news on Articles, sports, Cinema, Economics\n‘മുരുകന് ആശുപത്രി അധികൃതര് ചികിത്സ നിഷേധിച്ചത് തമിഴ്നാട്ടുകാരനായതിനാല്’, വെളിപ്പെടുത്തലുമായി ആംബുലന്‍സ് ഉടമ\nകൊല്ലം: ആശുപത്രികള് ചികിത്സ നിഷേധിക്കപ്പെട്ടതിനേതുടര്‍ന്ന് തമിഴ്നാട് തിരുനെല്‍വേലി സ്വദേശി മുരുകന് മരിക്കാനിടയായ സംഭവത്തില് പുതിയ വെളിപ്പെടുത്തലുമായി ആംബുലന്‍സ് ഉടമ രംഗത്ത്. മുരുകന് തമിഴ്നാട്ടുകാരനായതിനാലാണ് ആശുപത്രി അധികൃതര് ചികിത്സ നിഷേധിച്ചതെന്ന് ആംബുലന്‍സ് ഉടമ പറയുന്നു. പോര്‍ട്ടബിള് വെന്റിലേറ്റര് സൗകര്യം ലഭ്യമായിരുന്നിട്ടും അത് അനുവദിച്ചില്ലെന്നും മുരുകനെ ആശുപത്രിയില് എത്തിച്ച ആംബുലന്‍സിന്റെ ഉടമ രാഹുല് പറഞ്ഞു.\nകൊല്ലം മെഡിസിറ്റി ആശുപത്രിയിലെത്തിച്ച മുരുകനെ കൂട്ടിരിപ്പുകാര് ഇല്ലെന്ന് പറഞ്ഞ് ഡോക്ടര് ഒഴിവാക്കുകയായിരുന്നു. അഡ്മിറ്റ് ചെയ്യാനോ ചികിത്സിക്കാനോ ആശുപത്രി അധികൃതര് തയ്യാറാകുന്നില്ലെന്ന ആംബുലന്‍സ് ഡ്രൈവര് തന്നെ വിളിച്ചറിയിച്ചു. തുടര്‍ന്ന് ആശുപത്രിയില് എത്തി മുരുകനെ ആശുപത്രിയില് പ്രവേശിപ്പിക്കണമെന്ന് ആവശ്യപ്പെട്ടു. മുരുകന് തമിഴ്നാട്ടുകാരനാണെന്ന് അറിഞ്ഞതിന് ശേഷമാണ് വെന്റിലേറ്റര് ഇല്ലെന്ന് ഡോക്ടര് പറഞ്ഞതെന്നും രാഹുല് ഒരു സ്വകാര്യ ചാനലിനോട് പറഞ്ഞു.\nഇതിന് പിന്നാലെ ഡോക്ടര് ബിലാല് ഇറങ്ങിവന്ന് ആബുലന്‍സിലുണ്ടായിരുന്ന ആളിനോട് രോഗിയുടെ കൂടെ ആരാണുള്ളതെന്ന് ചോദിച്ചു. എന്നാല് കൂട്ടിരിപ്പുകാരില്ല, തമിഴ്നാട്ടുകാരനാണ് എന്ന് ഇയാള് മറുപടി നല്‍കി. അപ്പോഴാണ് വെന്റിലേറ്റര് ഇല്ല എന്നകാര്യം ഡോക്ടര് വ്യക്തമാക്കിയതെന്ന് രാഹുല് പറയുന്നു. മാത്രമല്ല അപകടത്തില് പരിക്കേറ്റ മുരുകന് സര്‍ജറി അത്യാവശ്യമായിരുന്നു. ഇതിന് രണ്ടുലക്ഷം രൂപ ചിലവുവരും. ഈകാരണത്താലാണ് ചികിത്സിക്കാതിരുന്നതെന്നും രാഹുല് ആരോപിക്കുന്നു.\nവെന്റിലേറ്റര് ഉണ്ടെന്ന് വിളിച്ച് ഉറപ്പുവരുത്തിയതിന് ശേഷമാണ് പിന്നീട് തിരുവനന്തപുരം മെഡിക്കല് കോളജിലേക്ക് മുരുകനെ കൊണ്ടുപോയത്. എന്നാല് അവിടെയെത്തിയപ്പോള് വെന്റിലേറ്റര് ഇല്ലെന്ന മറുപടിയാണ് ലഭിച്ചതെന്നും രാഹുല് പറയുന്നു. രണ്ടുമണിക്കൂര് കാത്തുനിന്നിട്ടും വെന്റിലേറ്റര് ലഭ്യമാക്കാന് അധികൃതര് തയ്യാറായില്ലെന്നും രാഹുല് പറയുന്നു.\nമുരുകനെ അഡ്മിറ്റ് ചെയ്യാന് വെന്റിലേറ്റര് ഇല്ലെന്ന് പറഞ്ഞത് ആശുപത്രി അധികൃതരാണെന്ന് മുരുകനെ ആദ്യം പരിശോധിച്ച മെഡിസിറ്റിയിലെ ഡോക്ടര് ബിലാല് പറഞ്ഞതിന് നേര് വിപരീതമായാണ് ഇപ്പോള് ആംബുലന്‍സ് ഉടമ പറയുന്നത്. ഒപ്പം ഉണ്ടായിരുന്ന നഴ്‌സിങ് അസിസ്റ്റന്റിനും ഇക്കാര്യം അറിയാമായിരുന്നു. ആംബുലന്‍സിലെത്തി രോഗിയെ പരിശോധിച്ച ശേഷമാണ് വെന്റിലേറ്റര് ആവശ്യപ്പെട്ടതെന്നും രോഗിക്ക് കൂട്ടിരിപ്പുകാരനെ വേണമെന്ന് പറഞ്ഞിട്ടില്ല എന്നും ബിലാല് മുമ്പ് പറഞ്ഞിരുന്നു.


നവോത്ഥാന സമിതിയില് പിളര്‍പ്പ്; 50ല് അധികം സമുദായ സംഘടനകള് സമിതി വിടുന്നു\nKochi, First Published 12, Sep 2019, 10:05 AM IST\nനവോത്ഥാന സമിതി ജോയിന്‍റ് കണ്‍വീനര് സി പി സുഗതന്‍റെ നേതൃത്വത്തില് ഹിന്ദു പാര്‍ലമെന്‍റിലെ 50ല് അധികം സമുദായ സംഘടനകള് സമിതി വിടാന് തീരുമാനിച്ചു.\nകോഴിക്കോട്: ശബരിമല പ്രക്ഷോഭത്തെത്തുടര്‍ന്ന് മുഖ്യമന്ത്രിയുടെ നേതൃത്വത്തിൽ സംസ്ഥാന സര്‍ക്കാര് രൂപീകരിച്ച നവോത്ഥാന സംരക്ഷണ സമിതി പിളര്‍ന്നു. നവോത്ഥാന സമിതി ജോയിന്‍റ് കണ്‍വീനര് സി പി സുഗതന്‍റെ നേതൃത്വത്തില് ഹിന്ദു പാര്‍ലമെന്‍റിലെ 50ല് അധികം സമുദായ സംഘടനകള് സമിതി വിടാന് തീരുമാനിച്ചു. സമിതിയുടെ ഇപ്പോഴത്തെ പ്രവര്‍ത്തനങ്ങള് വിശാല ഹിന്ദു ഐക്യത്തിന് തടസമായതിനാലാണ് പിന്‍മാറുന്നതെന്ന് സി പി സുഗതന് ഏഷ്യാനെറ്റ് ന്യൂസിനോട് പറഞ്ഞു.\nപല ഘട്ടങ്ങളിലായി തലപൊക്കിയ വിവാദങ്ങള്‍ക്കൊടുവിലാണ് നവോത്ഥാന സമിതിയിൽ പിളര്‍പ്പുണ്ടാകുന്നത്. സമിതിയില് അംഗങ്ങളായ നൂറോളം സമുദായ സംഘടനകളില് 50ലേറെ ഹൈന്ദവ സംഘടനകളാണ് ഹിന്ദു പാര്‍ലമെന്‍റിന്‍റെ നേതൃത്വത്തില് പുറത്തുപോകുന്നത്. നവോത്ഥാന സമിതിയുടെ രൂപീകരണ ലക്ഷ്യങ്ങളില് നിന്ന് അകന്നതാണ് ഈ തീരുമാനത്തിന്‍റെ പിന്നിലെന്ന് നേതാക്കള് പറയുന്നുണ്ടെങ്കിലും കെപിഎംഎസ് നേതാവും സമിതി കണ്‍വീനറുമായ പുന്നല ശ്രീകുമാറുമായുളള ഭിന്നതയാണ് പിളര്‍പ്പിനുളള മുഖ്യ കാരണമെന്നാണ് സൂചന.\nഹിന്ദു സമുദായത്തിലെ നവോത്ഥാനം ലക്ഷ്യമാക്കി ഉത്രാടം തിരുനാള് മാര്‍ത്താണ്ഡവര്‍മയുടെ നേതൃത്വത്തില് 2009ല് രൂപീകരിച്ച ഹിന്ദു പാര്‍ലമെന്‍റ് ശബരിമലയിലെ യുവതീ പ്രവേശനത്തില് സര്‍ക്കാര് നിലപാടിനെ പിന്തുണച്ചിരുന്നില്ല. സിപി സുഗതന് അടക്കമുളളവര് ശബരിമലയിലെത്തിയ യുവതികളെ തടയാനും രംഗത്തിറങ്ങി. എന്നാല് സംഘപരിവാര് സംഘടനകള് ശബരിമല പ്രക്ഷോഭം ഏറ്റെടുത്തതോടെ എസ്എന്‍ഡിപിക്കും കെപിഎംഎസിനുമൊപ്പം ഹിന്ദു പാര്‍ലമെന്‍റിനെയും സര്‍ക്കാര് നവോത്ഥാന സമിതിയിലേക്ക് ക്ഷണിക്കുകയായിരുന്നു. സര്‍ക്കാര് മുൻകയ്യെടുത്ത് നടത്തിയ വനിതാ മതിലിലും സംഘടന സജീവമായി. പിന്നീട് നവോത്ഥാന സമിതി സ്ഥിരം സമിതിയാക്കുകയും ജില്ലകള് തോറും കമ്മറ്റികള് രൂപീകരിക്കുകയും ചെയ്തതോടെയാണ് സമുദായ സംഘടനകള് തമ്മില് ഭിന്നത രൂക്ഷമായത്.\nലോക്സഭാ തെരഞ്ഞെടുപ്പിലെ തിരിച്ചടിക്ക് ശേഷം വിശ്വാസികള്‍ക്കൊപ്പമെന്ന് സിപിഎം പ്രഖ്യാപിച്ചെങ്കിലും ഇക്കാര്യത്തില് ആത്മാര്‍ത്ഥത തെളിയിക്കാത്ത സാഹചര്യത്തില് കൂടിയാണ് ഇത്തരമൊരു തീരുമാനമെന്ന് ഹിന്ദു പാര്‍ലമെന്‍റ് ആത്മീയ സഭാ നേതാക്കളും വ്യക്തമാക്കി. ഇക്കാര്യങ്ങള് വിശദീകരിച്ചുകൊണ്ടുളള വാര്‍ത്താസമ്മേളനവും ഉടൻ ഉണ്ടാകുമെന്നാണ് പ്രതീക്ഷിക്കുന്നത്.\nnavodhana mulya samrakshana samithi\nനവോത്ഥാന മൂല്യ സംരക്ഷണ സമിതി


ആമസോൺ സിഇഒ ജെഫ് ബെസോസ് സംസാരിക്കുന്നതിനിടെ വേദിയിൽ പ്രതിഷേധവുമായി ഇന്ത്യൻ വംശജ- വി ഡിയോ – Times Kerala\nആമസോൺ സ്ഥാപകനും സിഇഒയുമായ ജെഫ് ബെസോസ് സന്നിധനായ വേദിയിലേക്ക് പ്രതിഷേധവുമായി കയറിച്ചെന്ന് ഇന്ത്യൻ വംശജയായ മൃഗാവകാശ പ്രവർത്തക. ലാസ് വെഗാസിൽവെച്ചു നടന്ന പരിപാടിക്കിടെയാണ് സംഭവം. പ്രിയ സാഹ്നി എന്ന 30കാരിയാണ് വേദിയിലേക്ക് ചുവട് വച്ചത്.\nകാലിഫോർണിയയിലെ ബെർകിലിയിൽ താമസ പോന്ന പ്രിയ സാഹ്നി ആമസോണിലൂടെ കോഴികളെ വിതരണം ചെയ്യുന്ന ചില സ്ഥാപനങ്ങൾ കോഴികളെ പരിചരിക്കുന്ന രീതിയിൽ പ്രതിഷേധിക്കുകയായിരുന്നു എന്നാണ് റിപ്പോർട്ട്. കോഴികളെ ഉപദ്രവിക്കുന്നതിൽ നിന്നും ആമസോൺ പിന്മാറണമെന്ന് ഉറക്കെ വിളിച്ചു പറഞ്ഞായിരുന്നു പ്രിയ വേദിയിലേക്ക് ചാടി കയറിയത്. ബെസോസിന്റെ സമീപം എത്തിയപ്പോഴേക്കും പ്രിയയെ സുരക്ഷാ ഉദ്യോഗസ്ഥർ മാറ്റി .\nശുഭരാത്രി; ചിത്രത്തിൻെറ പുതിയ ക്യാരക്ടർ പോസ്റ്റർ പുറത്തുവിട്ടു


പാർവതിക്കെതിരായ സൈബർ ആക്രമണത്തിൽ പ്രതികരിച്ച് മമ്മൂട്ടി : Cinema News\nThursday, December 28, 2017 12:15 PM IST\nനടി പാർവതിക്കെതിരായ സൈബർ ആക്രമണത്തിൽ പ്രതികരിച്ച് നടൻ മമ്മൂട്ടി. തനിക്കായി പ്രതികരിക്കാൻ താൻ ആരെയും ചുമതലപ്പെടുത്തിയിട്ടില്ലെന്നും ആവിഷ്കാര സ്വാതന്ത്ര്യം പോലെതന്നെ പ്രധാനമാണ് അഭിപ്രായ സ്വാതന്ത്ര്യമെന്നും മമ്മൂട്ടി പറഞ്ഞു. വിഷയം പാർവതി തന്‍റെ ശ്രദ്ധയിൽപ്പെടുത്തിയിരുന്നെന്നും താൻ പാർവതിയെ ആശ്വസിപ്പിച്ചിരുന്നെന്നും മമ്മൂട്ടി കൂട്ടിച്ചേർത്തു.\nഎനിക്കായി പ്രതികരിക്കാൻ ഞാൻ ആരെയും ചുമതലപ്പെടുത്തിയിട്ടില്ല. ആവിഷ്കാര സ്വാതന്ത്ര്യം പോലെതന്നെ പ്രധാനമാണ് അഭിപ്രായ സ്വാതന്ത്ര്യവും. പക്ഷേ, അഭിപ്രായങ്ങൾ സഭ്യവും സ്വതന്ത്രവും ആകണം. ഞാൻ വിവാദങ്ങൾക്കു പിന്നാലെ പോകാറില്ല. വേണ്ടത് അർഥവത്തായ സംവാദങ്ങളാണ്- മമ്മൂട്ടി പറഞ്ഞു. വിദേശത്തായതിനാൽ സംഭവങ്ങൾ പലതും ശ്രദ്ധിക്കാനായില്ലെന്നും പാർവതിയോട് ഇക്കാര്യങ്ങളെ സംബന്ധിച്ചു താൻ സംസാരിച്ചിരുന്നെന്നും അദ്ദേഹം കൂട്ടിച്ചേർത്തു.\nകസബ എന്ന ചിത്രത്തിലെ മമ്മൂട്ടിയുടെ കഥാപാത്രത്തെ പാർവതി ഐഎഫ്എഫ്കെയുടെ ഓപ്പണ് ഫോറത്തിൽ വിമർശിച്ചിരുന്നു. ഇതിനെതിരേ ഒരു വിഭാഗം ആളുകൾ സാമൂഹ മാധ്യമങ്ങളിലൂടെ വ്യാപക വിമർശനമുയർത്തി രംഗത്തു വന്നു. ഇത് പിന്നീട് വ്യക്തി അധിക്ഷേപത്തിലേക്കു തിരിയുകയായിരുന്നു. പാർവതിയെ അപകീർത്തിപ്പെടുത്തുന്ന തരത്തിൽ സമൂഹമാധ്യമങ്ങളിൽ നിരവധി ട്രോളുകൾ പ്രചരിക്കുകയും ചെയ്തു.\nഅധിക്ഷേപങ്ങൾ പരിധി വിട്ടതിനെ തുടർന്ന് തനിക്കെതിരേ വ്യാപകമായ സൈബർ ആക്രമണം നടന്നതായി കാണിച്ച് പാർവതി നൽകിയ പരാതിയിൽ ഒരാളെ കഴിഞ്ഞ ദിവസം പോലീസ് അറസ്റ്റു ചെയ്തിരുന്നു. പരാതിയിൽ സൈബർ സെല്ലിൻറെ സഹായത്തോടെ അന്വേഷണം പുരോഗമിക്കുകയാണെന്നും പോലീസ് അറിയിച്ചു. പരാതിക്കൊപ്പം നടി നൽകിയ 23 പേരുടെ വിവരങ്ങളുടെ അടിസ്ഥാനത്തിലാണ് അന്വേഷണം പുരോഗമിക്കുന്നത്.


വണ്ടികളിലെ ചിത്രപ്പണികളും അഭ്യാസവും വേണ്ടാ, 'ഓപ്പറേഷന് റാഷ്' ഇപ്പോഴും റണ്ണിങ്ങാണ്... | Operation Rash By Motor Vehicle Department| Vehicle Checking\nവണ്ടികളിലെ ചിത്രപ്പണികളും അഭ്യാസവും വേണ്ടാ, 'ഓപ്പറേഷന് റാഷ്' ഇപ്പോഴും റണ്ണിങ്ങാണ്...\nAug 24, 2021, 12:50 PM IST\nരൂപമാറ്റത്തിനൊപ്പം ഇരുചക്രവാഹനങ്ങളിലുള്‍പ്പെടെ നടത്തുന്ന അഭ്യാസങ്ങള്‍ക്കും ഇനി പിടിത്തം വീഴും.\nവാഹനങ്ങള് തോന്നുംവിധം രൂപമാറ്റം വരുത്തിയവരെ പിടികുടാനുള്ള മോട്ടോര്‍വാഹനവകുപ്പിന്റെ ഓപ്പറേഷന് റാഷില് ആലപ്പുഴ ജില്ലയില് കുടുങ്ങിയത് ഒട്ടേറെ വാഹനങ്ങള്. അനധികൃതമായി രൂപമാറ്റം വരുത്തിയ 90 വാഹനങ്ങള്‍ക്കെതിരേയാണു കേസെടുത്തിരിക്കുന്നത്. രൂപമാറ്റത്തിനൊപ്പം ഇരുചക്രവാഹനങ്ങളിലുള്‍പ്പെടെ നടത്തുന്ന അഭ്യാസങ്ങള്‍ക്കും ഇനി പിടിത്തം വീഴും. ലൈസന്‍സ് റദ്ദാക്കുന്നതുള്‍പ്പെടെയുള്ള നടപടികളാണു മോട്ടോര് വാഹന വകുപ്പു സ്വീകരിക്കുന്നത്.\nഓരോ ആര്.ടി. ഓഫീസ് പരിധിയിലും ഇത്തരം നിയമലംഘനങ്ങള് കണ്ടെത്തുന്നതിനു പ്രത്യേക സ്‌ക്വാഡുകളെയാണു നിയോഗിച്ചിരിക്കുന്നത്. ചെറിയ വാഹനങ്ങള് മുതല് വലിയ വാഹനങ്ങള്‍വരെ പരിശോധനാ പരിധിയിലുണ്ട്. വാഹനങ്ങളിലെ ചിത്രപ്പണികളാണു പ്രധാനമായും പരിശോധിക്കുന്നത്. സൈലന്‍സര് മാറ്റി കൂടുതല് ശബ്ദമുണ്ടാക്കുന്ന തരത്തിലുള്ള രൂപമാറ്റങ്ങള്‍ക്കെതിരേയും നടപടി സ്വീകരിക്കുന്നുണ്ട്.\nകാതടിപ്പിക്കുന്ന ശബ്ദമുള്ള ഹോണുകള് ഉപയോഗിക്കുന്നതും തീവ്രവെളിച്ചമുള്ള ലൈറ്റുകള് ഉപയോഗിക്കുന്നതും പിടിക്കപ്പെടുന്നുണ്ട്. ആലപ്പുഴ ജില്ലയില് ഇത്തരം വാഹനങ്ങളെ കണ്ടെത്തുന്നതിനു കര്‍ശനമായ പരിശോധനയാണു നടക്കുന്നത്. പരിശോധനയ്ക്കിടയില് പിടിക്കപ്പെട്ടാല് വലിയ പിഴത്തുക നല്‍കിയാലേ വാഹനം പിന്നീടു നിരത്തിലിറക്കാന് പറ്റൂ. പിഴനല്‍കിയാല്‍മാത്രം പോരാ, വാഹനം പൂര്‍വസ്ഥിതിയിലാക്കുകയും വേണം.\nപരിശോധന കര്‍ശനമായതോടെ പലരും രൂപമാറ്റം വരുത്തിയ വാഹനങ്ങള് നിരത്തിലിറക്കാന് മടിക്കുന്നുണ്ട്. ടൗണ് പ്രദേശങ്ങള് കേന്ദ്രീകരിച്ചാണു കൂടുതല് പരിശോധനകള് നടക്കുന്നത്. അതിനാല് പലരും തിരക്കുള്ള സ്ഥലങ്ങളിലേക്കു വാഹനം കൊണ്ടുവരുന്നില്ല. അതിനാല് എല്ലാവരെയും കണ്ടെത്താന് സാധിച്ചിട്ടില്ല. വരും ദിവസങ്ങളില് ഉള്‍പ്രദേശങ്ങളിലുള്‍പ്പെടെ കര്‍ശന പരിശോധന തുടരുവാനാണു മോട്ടോര്‍വാഹനവകുപ്പിന്റെ തീരുമാനം. പോലീസും വാഹന പരിശോധന നടത്തുന്നുണ്ട്.\nContent Highlights: Operation Rash By Motor Vehicle Department, Vehicle Checking


സിസ്റ്റര് അഭയക്കേസില് ഇന്ന് വിധി: കഴുത്തില് നഖം കൊണ്ടുമുറിഞ്ഞ പാടുണ്ടായിരുന്നെന്ന് സാക്ഷി - Janayugom Online\nDecember 22, 2020, 10:41 am\nസിസ്റ്റര് അഭയക്കേസില് ഇന്ന് വിധി: കഴുത്തില് നഖം കൊണ്ടുമുറിഞ്ഞ പാടുണ്ടായിരുന്നെന്ന് സാക്ഷി\nസിസ്റ്റർ അഭയയുടെ കഴുത്തിൽ നഖം കൊണ്ടുമുറിഞ്ഞ പാടുകൾ ഉണ്ടായിരുന്നുവെന്ന് കേസിലെ ഏഴാം സാക്ഷി വർഗീസ് ചാക്കോ. അഭയകേസിൽ ഇൻക്വസ്റ്റ് നടപടികളുടെ ഭാഗമായി ഫോട്ടോ എടുത്തത് വർഗീസ് ചാക്കോയാണ്. ‘മൃതദേഹത്തിന്റെ നാലുക്ലോസപ്പ് ഫോട്ടോകളെടുക്കുമ്പോൾ അഭയയുടെ കഴുത്തിൽ നഖം കൊണ്ടുമുറിഞ്ഞ പാട് വ്യക്തമായി കാണാമായിരുന്നു. അന്ന് ആകെ പത്തുഫോട്ടോ ആണ് എടുത്തത് അതിൽ സി.ബി.ഐ.കാർക്ക് ആറുപടമേ ലഭിച്ചുളളൂ.\nനാലെണ്ണം നഷ്ടപ്പെട്ടിരുന്നു. സാക്ഷിമൊഴി പറയുമ്പോഴും എന്നെ ഫോട്ടോ കാണിച്ചിരുന്നു. ഞാനെടുത്ത നാലുഫോട്ടോകൾ അതിൽ ഉണ്ടായിരുന്നില്ല. അഭയയുടെ മൃതദേഹം വസ്ത്രങ്ങളെല്ലാം മാറ്റി ഒരു പുൽപായയിൽ ഒരു ബെഡ്ഷീറ്റ് ഇട്ട് മൂടി ഇട്ടിരിക്കുകയായിരുന്നു. ഫോട്ടോഗ്രാഫർ ചെല്ലാതെ വേഷം മാറ്റാൻ നിയമമില്ല. തലയുടെ പിറകിൽ ആഴത്തിൽ മുറിവുണ്ടായിരുന്നു. അത് പോലീസുകാർ ഫോട്ടോ എടുപ്പിച്ചില്ല. മൃതശരീരത്തിന്റെ മുൻഭാഗം മാത്രമേ എടുത്തിട്ടുളളൂ.’ വർഗീസ് ചാക്കോ പറയുന്നു.\nകാണാതായ നാലുഫോട്ടോകൾ ഏതെങ്കിലും തരത്തിൽ നശപ്പിക്കപ്പെട്ടതാണോ എന്ന ചോദ്യത്തിന് അങ്ങനെയായിരിക്കണമല്ലോ എന്നാണ് വർഗീസ് ചാക്കോ മറുപടി നൽകിയത്. അഭയയുടെ മരണം കൊലപാതകമാണെന്നാണ് വിശ്വസിക്കുന്നതെന്നും ചാക്കോ പറഞ്ഞു. ആ കുടുംബത്തിന് നീതി ലഭിക്കണം. അഭയയുടെ ആത്മാവിന് ശാന്തി അതുമാത്രമേ താൻ ആഗ്രഹിക്കുന്നുളളൂവെന്നും അദ്ദേഹം വ്യക്തമാക്കി.\nഅഭയക്കേസിൽ ഇന്ന് വിധി പ്രസ്താവിക്കാനിരിക്കെയാണ് ഏഴാം സാക്ഷിയുടെ വെളിപ്പെടുത്തൽ.\nENGLISH SUMMARY:sister abhaya case witness statement\nwitness abhaya case\nഇടുക്കിയില് ഇതര സംസ്ഥാന തൊഴിലാളി വെടിയേറ്റു മരിച്ചു\nസിസ്റ്റർ അഭയ കൊലക്കേസിലെ പ്രതികൾ കോടതിയിലെത്തി\nസംസ്ഥാനത്ത് ഇന്ന് 291കോവിഡ് രോഗികള്; 323 രോഗമുക്തര്\nഹെൽമെറ്റ് ധരിച്ചില്ലെന്ന കാരണത്താൽ മോട്ടോർ വാഹന നഷ്ടപരിഹാരത്തിൽ കുറവ് വരുത്താനാകില്ലെന്ന് ഹൈക്കോടതി\nലൈഫ് മിഷനില് രണ്ടുലക്ഷം വീടുകള്: പൂര്‍ത്തീകരണ പ്രഖ്യാപനം ഇന്ന്


ത്രിതലപഞ്ചായത്ത്: മൂന്ന് ബാലറ്റ് യൂണിറ്റുള്ള വോട്ടിങ്ങ് യന്ത്രം :: Janmabhumi Daily\nത്രിതലപഞ്ചായത്ത്: മൂന്ന് ബാലറ്റ് യൂണിറ്റുള്ള വോട്ടിങ്ങ് യന്ത്രം\nSaturday 31 October 2015 9:43 pm IST\nകണ്ണൂര്: ത്രിതലപഞ്ചായത്തിലേക്ക് നടക്കുന്ന വോട്ടെടുപ്പില് ഉപയോഗിക്കുന്ന വോട്ടിങ്ങ് യന്ത്രം ഒരു കണ്‍ട്രോള് യൂണിറ്റും മൂന്ന് ബാലറ്റ് യൂണിറ്റുകളും അടങ്ങിയതാണ്. ഏതെങ്കിലും ഒരു തലത്തില് മത്സരിക്കുന്ന സ്ഥാനാര്‍ത്ഥികളുടെ എണ്ണം 15 ല് കൂടുതല് വന്നാല് മറ്റൊരു ബാലറ്റ് യൂണിറ്റ് കൂടി ഉണ്ടായിരിക്കും. ഇതില് 16 മുതലുള്ള സ്ഥാനാര്‍ത്ഥികളുടെ വിവരങ്ങള് ഉണ്ടാവും. പോളിംഗ് ഉദ്യോഗസ്ഥന് സമ്മതിദായകന്റെ തിരിച്ചറിയല് രേഖയും വോട്ടര്‍പട്ടികയിലെ പേരും മറ്റ് വിവരങ്ങളും പരിശോധിച്ച് ബോധ്യപ്പെട്ടതിനു ശേഷം തൊട്ടടുത്ത പോളിംഗ് ്ഓഫീസറുടെ അടുത്ത് ചെല്ലുമ്പോള് കൈവിരലില് മഷി അടയാളം പതിപ്പിക്കുകയും വോട്ട് രജിസ്റ്ററില് ഒപ്പോ വിരലടയാളമോ രേഖപ്പെടുത്തിയാല് അവിടെ നിന്ന് വോട്ട് ചെയ്യാനുള്ള ഒരു സ്ലിപ്പ് ലഭിക്കും. തുടര്‍ന്ന് വോട്ടിംഗ് കമ്പാര്‍ട്ട്‌മെന്റിലേക്ക് പോകേണ്ടതാണ.് അതിനുള്ളില് മൂന്ന് ബാലറ്റ് യൂണിറ്റുകള് വോട്ട് രേഖപ്പെടുത്താന് സജ്ജമായിട്ടുണ്ടാകും. ഓരോ ബാലറ്റ് യൂണിറ്റിന്റേയും ഏറ്റവും മുകളില് ഇടതു ഭാഗത്തായി പച്ച നിറത്തിലുള്ള ലൈറ്റ് തെളിഞ്ഞു കാണും. ഇത് ബാലറ്റ് യൂണിറ്റുകള് വോട്ട് രേഖപ്പെടുത്താന് തയ്യാറാണെന്ന് വ്യക്തമാക്കുന്നു. ഗ്രാമപഞ്ചായത്ത്, ബ്ലോക്ക് പഞ്ചായത്ത്, ജില്ലാ പഞ്ചായത്ത് എന്നീ തലങ്ങളിലായി ആകെ മൂന്ന് വോട്ടുകളാണ് രേഖപ്പെടുത്തേണ്ടത്. വോട്ടിംഗ് കംപാര്‍ട്ട്‌മെന്റില് വച്ചിട്ടുള്ള മൂന്ന് ബാലറ്റ് യൂണിറ്റുകള് ഗ്രാമപഞ്ചായത്ത്, ബ്ലോക്ക് പഞ്ചായത്ത്, ജില്ലാ പഞ്ചായത്ത് എന്നീ ക്രമത്തിലാണ് സജ്ജീകരിച്ചിരിക്കുന്നത്. ആദ്യത്തെ ബാലറ്റ് യൂണിറ്റില് ഗ്രാമപഞ്ചായത്ത് വാര്‍ഡില് മത്സരിക്കുന്ന സ്ഥാനാര്‍ത്ഥികളുടെ പേരും അവരുടെ ചിഹ്നവും അടങ്ങുന്ന വെള്ള നിറത്തിലുള്ള ലേബല് ആയിരിക്കും പതിച്ചിരിക്കുന്നത്. നിങ്ങള് വോട്ട് ചെയ്യാന് ആഗ്രഹിക്കുന്ന സ്ഥാനാര്‍ത്ഥിയുടെ ചിഹ്നത്തിന് നേരെയുള്ള ബട്ടണില് വിരല് കൊണ്ട് അമര്‍ത്തിയാല് ഒരു ചെറിയ ബീപ്പ് ശബ്ദം കേള്‍ക്കുന്നതും അതോടൊപ്പം സ്ഥാനാര്‍ത്ഥിയുടെ ചിഹ്നത്തിനു നേരെ ഒരു ചെറിയ ചുവന്ന ലൈറ്റ് പ്രകാശിക്കുന്നതുമാണ്. ഇപ്രകാരം ശബ്ദം കേള്‍ക്കുകയും ലൈറ്റ് പ്രകാശിക്കുകയും ചെയ്താല് നിങ്ങളുടെ വോട്ട് രേഖപ്പെടുത്തികഴിഞ്ഞു എന്ന് കരുതേണ്ടതാണ്. ആദ്യത്തെ ബാലറ്റ് യൂണിറ്റില് വോട്ട് രേഖപ്പെടുത്തിയ അതേ രീതിയില് തന്നെ മറ്റ് രണ്ട് തലത്തിലേക്കുള്ള ബാലറ്റ് യൂണിറ്റുകളിലും വോട്ട് രേഖപ്പെടുത്തേണ്ടതാണ്. ബ്ലോക്ക് തലത്തിലേക്കുള്ള ബാലറ്റ് യൂണിറ്റില് പിങ്ക് നിറത്തിലുള്ള ലേബലും ജില്ലാ തലത്തിലേക്കുള്ള ബാലറ്റ് യൂണിറ്റില് ഇളം നീല നിറത്തിലുള്ള ലേബലുമായിരിക്കും പതിച്ചിരിക്കുന്നത്. മൂന്ന് തലത്തിലേക്കുമുള്ള ബാലറ്റ് യൂണിറ്റുകളിലും ക്രമമായി വോട്ട് രേഖപ്പെടുത്തി കഴിയുമ്പോള് ഒരു നീണ്ട ബീപ്പ് ശബ്ദം കേള്‍ക്കുന്നതും നിങ്ങളുടെ വോട്ടിംഗ് പൂര്‍ത്തിയാകുന്നതുമാണ്. ഏതെങ്കിലും ഒന്നോ അതിലധികമോ തലത്തിലെ ബാലറ്റ് യൂണിറ്റില് വോട്ട് രേഖപ്പെടുത്താന് താല്‍പര്യമില്ലാതിരുന്നാല് അവസാനത്തെ ബാലറ്റ് യൂണിറ്റിലെ അവസാന ബട്ടണ്-എന്റ് ബട്ടണ് (ചുവപ്പ് നിറത്തിലുള്ള) അമര്‍ത്തി വോട്ടിംഗ് പൂര്‍ത്തിയാക്കേണ്ടതാണ്. ഈ ബട്ടണ് അമര്‍ത്തുമ്പോള് വോട്ടിംഗ് പൂര്‍ത്തിയായി എന്നു വ്യക്തമാക്കുന്ന നീണ്ട ഒരു ബീപ്പ് ശബ്ദം കേള്‍ക്കാവുന്നതാണ്. ഒരേ സമയം ഒന്നില് കൂടുതല് ബട്ടണ് അമര്‍ത്തിയാലും ഒരു വോട്ട് മാത്രമേ രേഖപ്പെടുത്തുകയുള്ളൂ. ഒന്നില് കൂടുതല് തവണ ഒരേ ബട്ടണില് അമര്‍ത്തിയാലും ഒരു വോട്ട് മാത്രമേ രേഖപ്പെടുത്തുകയുള്ളൂ. ഭാഗികമായി മാത്രം വോട്ടുകള് രേഖപ്പെടുത്തുമ്പോള് (ഒന്നോ രണ്ടോ തലത്തിലേക്ക് മാത്രം) യന്ത്രത്തിലെ വോട്ടിംഗ് പ്രക്രിയ പൂര്‍ത്തിയാക്കുന്നതിനുവേണ്ടി മാത്രമേ എന്റ് ബട്ടണ് ഉപയോഗിക്കാവൂ. മൂന്ന് തലത്തിലേയും വോട്ട് രേഖപ്പെടുത്തി കഴിഞ്ഞിട്ടുണ്ടെങ്കില് എന്റ് ബട്ടണ് അമര്‍ത്തേണ്ട ആവശ്യമില്ല. എന്റ് ബട്ടണ് അമര്‍ത്തികഴിഞ്ഞാല് ആ വോട്ടര്‍ക്ക് പിന്നീട് ആര്‍ക്കും വോട്ട് ചെയ്യാന് സാധിക്കുന്നതല്ല. നിങ്ങള്‍ക്ക് എന്തെങ്കിലും സംശയമോ പ്രയാസമോ അനുഭവപ്പെടുന്നുണ്ടെങ്കില് പ്രിസൈഡിംഗ് ഓഫീസറോട് പറഞ്ഞാല് അദ്ദേഹം നിങ്ങളെ സഹായിക്കുന്നതാണ്.\nയന്ത്രം റെഡി; ഇനി പറക്കാം\nക്യൂരിയോസിറ്റിയുടെ കാ‍റ്റളക്കാനുള്ള യന്ത്രം തകരാറിലായി\nപ്ലാസ്റ്റിക് സംസ്‌കരണ യന്ത്രം സ്ഥാപിച്ചു\nതുരുമ്പ് തിന്ന് കൊയ്ത്ത് യന്ത്രം...\nടാര് മിക്‌സിംഗ് യന്ത്രം ഭീഷണിയാകുന്നു


പുലര്‍ച്ചവരെ അച്ഛൻ ഗേറ്റിന് പുറത്ത്; ക്വാറന്റെെന് കേന്ദ്രത്തില് പന്ത്രണ്ടുകാരൻ രാത്രി കഴിഞ്ഞത് ഒറ്റയ്ക്ക് | 12 year old left alone at night in quarantine center\nക്വാറന്റെെന് കേന്ദ്രത്തില് പന്ത്രണ്ടുകാരൻ രാത്രി കഴിഞ്ഞത് ഒറ്റയ്ക്ക്; ഗേറ്റിന് പുറത്ത് കാവലായ് അച്ഛന്\nകുട്ടിയുടെ അച്ഛന് രാത്രി അത്താഴം കൊണ്ടുവന്നുകൊടുത്തു. ശേഷം പിതാവ് ക്വാറന്റെെന് കേന്ദ്രത്തില് നിന്ന് തിരിച്ചുപോയി. പിന്നാലെ സെക്യൂരിറ്റി ഗാര്‍ഡ് ഗേറ്റ് അടയ്ക്കുകയായിരുന്നു.\nRampur, First Published May 20, 2020, 12:22 PM IST\nറാംപൂര്: പന്ത്രണ്ട് വയസുകാരൻ ക്വാറന്റെെന് കേന്ദ്രത്തില് രാത്രി കഴിഞ്ഞത് ഒറ്റയ്ക്ക്. ഉത്തരാഖണ്ഡിലെ ഗംഗാപൂര് ഗ്രാമത്തിലാണ് സംഭവം. റാംപൂരിലെ ഹല്‍ദ്വാനി പ്രദേശവാസിയാണ് ഈ കുട്ടി. സംഭവത്തിൽ ഉദ്യോഗസ്ഥർക്കെതിരെ അന്വേഷണം നടത്താന് ജില്ലാഭരണകൂടം ഉത്തരവിട്ടു.\nഒരു പ്രെെമറി സ്കൂളിലെ കൊവിഡ് ക്വാറന്റെെന് കേന്ദ്രത്തിലാണ് രാത്രി കുട്ടി ചിലവഴിച്ചത്. കുട്ടിയുടെ അച്ഛന് രാത്രി അത്താഴം കൊണ്ടുവന്നുകൊടുത്തു. ശേഷം പിതാവ് ക്വാറന്റെെന് കേന്ദ്രത്തില് നിന്ന് തിരിച്ചുപോയി. പിന്നാലെ സെക്യൂരിറ്റി ഗാര്‍ഡ് ഗേറ്റ് അടയ്ക്കുകയായിരുന്നു. എന്നാൽ, സ്കൂളില് ആരുമില്ലാത്തതിനാല് മകനെ ഒറ്റയ്ക്ക് നിറുത്തി പോരാന് പിതാവിന് തോന്നിയില്ല. തുടർന്ന് പുറത്ത് കാവലിരിക്കാൻ അദ്ദേഹം തീരുമാനിക്കുകയായിരുന്നു.\nരാവിലെ ഗേറ്റ് തുറന്നതിന് ശേഷവും കുട്ടിയുടെ അച്ഛന് പുറത്തുണ്ടായിരുന്നു. കുട്ടിയുടെ സുരക്ഷയ്ക്ക് വേണ്ടിയാണ് ഗേറ്റ് പൂട്ടിയിരുന്നെന്ന് ഗംഗാപൂര് ഗ്രാമതലവന് സന്‍വാള് പറ‌ഞ്ഞു. കുട്ടിയെ പരിപാലിക്കനായി ഒരു ആശ വര്‍ക്കര്‍കൂടി ഉണ്ടായിരുന്നെന്നും ഇയാൾ പറയുന്നു. എന്നാൽ, തന്റെ മകൻ കേന്ദ്രത്തില് ഒറ്റയ്ക്ക് മാത്രമായിരുന്നെന്ന് പിതാവ് പറയുന്നു.\nഇത് വളരെ ഗുരുതരമായ ഒരു കാര്യമാണെന്നും ഇതുസംബന്ധിച്ച് അന്വേഷണം നടത്താന് പഞ്ചായത്ത് സെക്രട്ടറിക്ക് നിര്‍ദേശം നല്‍കിയെന്നും ക്വാറന്റെെന് കേന്ദ്രത്തിന്റെ നോഡല് ഓഫീസറായ നിര്‍മല ജോഷി പറഞ്ഞു. പ്രായ പൂര്‍ത്തിയാകാത്ത കുട്ടിയെ ക്വാറന്റെെന് ചെയ്യുമ്പോൾ കുടുംബവുമായി ബന്ധപ്പെടണമെന്നാണ് സര്‍ക്കാര് മാര്‍ഗ നിര്‍ദേശം നൽകിയിരിക്കുന്നത്.\nLast Updated May 20, 2020, 12:29 PM IST\nപന്ത്രണ്ടുകാരന് ലോക റെക്കോര്‍ഡ്; ഈ ടവര് നിര്‍മ്മിച്ചത് എന്തുപയോഗിച്ചാണെന്ന് മനസിലായോ?


ബുള്ളറ്റ് ഓർമ്മയാകുമോ? ഇനിയില്ല ആ ഇരമ്പുന്ന ശബ്ദം! - Oneindia Malayalam\nPublished : December 05, 2017, 06:29\nബുള്ളറ്റ് ഓർമ്മയാകുമോ? ഇനിയില്ല ആ ഇരമ്പുന്ന ശബ്ദം!\nഏതൊക്കെ ബൈക്ക് വിപണിയിലെത്തിയാലും ബുള്ളറ്റിൻറെ കല ഒന്ന് വേറെ തന്നെയാണ്. ബൈക്ക് എന്നാല് ബുള്ളറ്റ് ആണ് എന്നാണ് ബുള്ളറ്റ് ഒരു തവണ ഓടിച്ചുനോക്കിയവർ പറയുന്നത്. ആ എടുപ്പിനും ചന്തത്തിനും ഒപ്പം വാഹനം വരുമ്പോഴുള്ള പ്രത്യേക സൌണ്ടും എടുത്തുപറയണം. അകലെ നിന്നുപോലും ആ കുടു കുടു ശബ്ദം തിരിച്ചറിയാനാകും. ബുള്ളറ്റിൻറെ സിഗ്നേച്ചർ അല്ലെങ്കില് ഐഡൻറിറ്റി ആണ് ആ കുടു കുടു ശബ്ദം എന്ന് വേണമെങ്കില് പറയാം. 2030ഓടെ പൂർണമായും ഒരു ഇലക്ട്രിക് ബൈക്കായി മാറാനുള്ള തയ്യാറെടുപ്പിലാണ് ഇപ്പോള് ബുള്ളറ്റ്. അതിന് മുന്നോടിയായി ഇലക്ട്രിക് മോട്ടോർ ഘടിപ്പിക്കുകയാണ് പുതിയ ബുള്ളറ്റുകളില്. വാഹനങ്ങളുടെ ശബ്ദ മലിനീകരണം കുറക്കുന്നതിനുള്ള സർക്കാർ നീക്കങ്ങളോട് സഹകരിച്ചുകൊണ്ടാണ് റോയല് എൻഫീല്‍ഡ് മനസ്സില്ലാ മനസ്സോടെ ഈ മാറ്റം വരുത്താൻ ഒരുങ്ങുന്നത്. പഴയ ബുള്ളറ്റിൻറെ പ്രൌഢിയും ഭാരവും പുതിയ ബുള്ളറ്റുകള്‍ക്കില്ലെന്ന ആരോപണങ്ങള് സജീവമാണ്. അതിനിടെ തന്നെയാണ് ആ പഴയ കുടു കുടു ശബ്ദവും ഇല്ലാതാകുന്നത്.\nസമ്പന്നരെ മാത്രം കൊള്ളയടിക്കുന്ന ഹൈടെക്ക് കള്ളൻ\nടിക് ടോക് ചലഞ്ച് കാര്യമായി


26 Jan 2019 1:32 PM GMT\nഅമൃതാനന്ദമയിയുടെ പ്രതിച്ഛായ കാക്കാൻ അവർക്കറിയാമെന്ന് ചിദാനന്ദപുരി. അമൃതാനന്ദമയിയുടെ പ്രതിച്ഛായ അവരുണ്ടാക്കിയതാണ്. അത് കാക്കാൻ അവർക്കറിയാം.\nവരുന്ന തെരഞ്ഞെടുപ്പിൽ ഒരു കോലീബി സഖ്യസാധ്യതയെക്കുറിച്ചും ചിദാനന്ദപുരി സൂചിപ്പിച്ചു. ആചാരം ലംഘിച്ചവരെ ഒറ്റപ്പടുത്തുമെന്നും ഇതിനായി ആരുമായും സഹകരിക്കുന്നത് നല്ലതാണെന്നും ചിദാനന്ദപുരി പറഞ്ഞു. ആചാരങ്ങൾ സംരക്ഷിക്കണമെന്ന് കോൺഗ്രസ്സും ലീഗും ആവശ്യപ്പെട്ടിരുന്നതായി അദ്ദേഹം ചൂണ്ടിക്കാട്ടി.\nമാതാ അമൃതാനന്ദമയി ശബരിമല കര്‍മസമിതി യോഗത്തിന്റെ വേദി പങ്കിട്ടതിൽ വിയോജിപ്പ് പ്രകടിപ്പിച്ച് മുഖ്യമന്ത്രി പിണറായി വിജയൻ രംഗത്തു വന്നിരുന്നു. 'നാം മുന്നോട്ട്' എന്ന പേരിൽ മുഖ്യമന്ത്രി നടത്തിവരുന്ന പ്രതിവാര സംവാദ പരിപാടിയിലായിരുന്നു ഈ പ്രതികരണം. അമൃതാനന്ദമയിയെ ആരാധിക്കുന്നവരും സ്നേഹിക്കുന്നവരും കേരളത്തിനകത്തും പുറത്തുമുണ്ട്. അവർക്കുപോലും അമൃതാനന്ദമയി ഒരു രാഷ്ട്രീയ പരിപാടിയിൽ പങ്കെടുത്തത് ഇഷ്ടമായിട്ടില്ലെന്ന് പിണറായി വിജയൻ ചൂണ്ടിക്കാട്ടി.\nഅമൃതാനന്ദമയിയെ തെറ്റായ പാതയിലേക്ക് കടത്തിവിടാൻ സംഘപരിവാർ നേരത്തെയും ശ്രമങ്ങൾ നടത്തിയിരുന്നതായി അദ്ദേഹം പറഞ്ഞു. അതിലൊന്നും കുടുങ്ങാതെ മാറിനിൽക്കാനുള്ള ആർജവും അവർ കാണിച്ചിരുന്നു. ഇപ്പോഴത്തെ സംഭവം അമൃതാനന്ദമയിയുടെ പ്രതിച്ഛായയ്ക്ക് മങ്ങലേൽപ്പിച്ചതായും മുഖ്യമന്ത്രി പറയുകയുണ്ടായി.\nശബരിമലയിൽ സ്ത്രീകൾ പ്രവേശിക്കുന്നതിൽ തെറ്റില്ലെന്ന നിലപാടാണ് അമൃതാനന്ദമയി നേരത്തെ എടുത്തിരുന്നതെന്ന വസ്തുതയും മുഖ്യമന്ത്രി ചൂണ്ടിക്കാട്ടി. സംവാദപരിപാടിയിൽ അഡ്വ. സി.കെ. വിദ്യാസാഗർ, ലക്ഷ്മി രാജീവ്, അഡ്വ. കെ. ശാന്തകുമാരി, ബീനാപോൾ, സി.കെ. ജാനു, മേതിൽ ദേവിക, സി.കെ. ആശ എം.എൽ.എ, അഡ്വ. അജകുമാർ തുടങ്ങിയവർ സംബന്ധിച്ചു. ഈ ഭാഗം വരുന്ന ഞായറാഴ്ച രാത്രി സംപ്രേഷണം ചെയ്യും.\namruthanandamayi chidanandapuri pinarayi vijayan